Mi aharu gai teledrama mubaaraathugai vaadhakuranee6Offeehakun | Mihaaru\nމި އަހަރުގެ ޑްރާމާ މުބާރާތް ޗެނެލް 13 އިން ގެނެސް ދޭން އެއްބަސްވުމުގައި ސޮއި ކުރަން ބޭއްވި ރަސްމިއްޔާތުގެ ތެރެއިން. ފޮޓޯ: އެންސީއޭ\nމި އަހަރު ޓެލެޑްރާމާ މުބާރާތުގައި ވާދަކުރަނީ ހަ އޮފީހަކުން\n02 މެއި 2018 - 06:353comments\nއެންސީއޭ އިން ބުނި ގޮތުގައި މުބާރާތުގައި ވާދަކުރާ އޮފީސްތަކަކީ މޯލްޑިވްސް ކަރެކްޝަނަލް ސާވިސް، މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)، ވޭސްޓް މެނޭޖްމަންޓް ކޯޕަރޭޝަން (ވެމްކޯ)، ފެނަކަ ކޯޕަރޭޝަން، މޯލްޑިވްސް ޕޯޓްސް ލިމިޓެޑް (އެމްޕީއެލް) އަދި މާލޭ ވޯޓަ އެންޑް ސްވަރެޖް ކޮމްޕެނީ (އެމްޑަބްލިއުއެސްސީ) އެވެ.\nޓީވީއެމުން ކުރިން ވަރަށް ކާމިޔާބުކަމާ އެކު ގެނެސް ދެމުން ގެންދިޔަ އޮފީސްތަކުގެ ޓެލެޑްރާމާ މުބާރާތް 2004 އިން ފެށިގެން މެދުކެނޑިފައި އޮތުމަށް ފަހު އަލުން ގެނެސް ދޭން ފެށީ 2015 އިން ފެށިގެންނެވެ. އެ އަހަރު5އޮފީހަކުން މުބާރާތުގައި ވާދަ ކުރި އިރު، ޖެހިގެން އައި އަހަރު ހަ އޮފީހަކުން ވާދަކުރި އެވެ.\nއަދި މިދިޔަ އަހަރުގެ މުބާރާތުގައި ވާދަ ކުރީ7އޮފީހަކުންނެވެ. މިދިޔަ އަހަރު އެންމެ މޮޅު ޑްރާމާއަކަށް ހޮވުނީ ސްޓެލްކޯގެ "ކަޅާއި ހުދު" އެވެ.\nމުބާރާތުގައި 14 ކެޓަގަރީއަކުން މި އަހަރު އެވޯޑް ދޭ އިރު، ފަސް ކެޓަގަރީއަކަށް، ޓްރޮފީއާ އެކު ފައިސާގެ އިނާމު ވެސް ދެ އެވެ. އެގޮތުން އެންމެ މޮޅު ޑްރާމާއަކަށް 50،000ރ، އެންމެ މޮޅު ބަތަލު/ބަތަލާ އަށް 15،000ރ، އެންމެ މޮޅު ސަޕޯޓިން ބަތަލު/ބަތަލާ އަށް 10،000ރ. ގެ ފައިސާގެ އިނާމު ދޭނެ އެވެ.\nކުރިން 12 ކެޓަގަރީއަކުން އެވޯޑު ދިން ނަމަވެސް މި ފަހަރު ވަނީ ބެސްޓް ނިއު ކަމާ މޭލް/ފީމޭލް އިތުރުކޮށްފަ އެވެ. އެ ކެޓަރީން ހޮވޭ އެކްޓަރުންނަށް 5،000ރ. ގެ ފައިސާގެ އިނާމު ދޭނެ އެވެ.


vnews - tottenham ge coach kan farak di bo ah dhenee\nޓޮޓެންހަމުގެ ކޯޗުން ފްރޭންކް ޑިބޯ އަށް ދެނީ\nއަޔެކްސްގެ ކޯޗު ފްރޭންކް ޑިބޯ: އޭނާ އަކީ ޔޫރަޕުގެ ބޮޑެތި ކުލަބުތަކުން މިހާރު ވަރަށް ބޮޑަށް ބޭނުންވާ ކޯޗެއް.\nޓޮޓެންހަމުގެ ކޯޗު ކަމށް ހަވާލުވުމަށް އެކުލަބުން ހުށަހަޅާފައިވާ ކަމަށް ހޮލެންޑްގެ އަޔެކްސްގެ ކޯޗު ފްރޭންކް ޑިބޯ ބުނެފި އެވެ.\nހޮލެންޑްގެ ގައުމީ ޓީމުގެ ކުރީގެ ކެޕްޓަން ޑިބޯ ވަނީ ފައިތުވެދިޔަ ހަތަރު އަހަރު ހޮލެންޑް ލީގު ކާމިޔާބުކޮށްފަ އެވެ. މިއާއެކު އޭނާ އަށް ޓޮޓެންހަމުގެ ކޯޗުކަން ހުށަހަޅާފައިވާއިރު ފްރާންސްގެ މޮނާކޯއިން ވެސް ޑިބޯއަށް ޝައުގުވެރިވެ އެވެ.\n"އަހަރެން ގާތު ޓޮޓެންހަމުގެ ވާހަކަ ބުނީ ކުލަބުގެ (އަޔެކްސްގެ) ސްޕޯޓްސް ޑިރެކްޓަރު މާކް އޮވަމާސް. އަހަރެން އެމީހުންގެ ވާހަކަތައް އަޑުއަހާނަން. އެއަށްފަހު ގޮތެއް ނިންމާނީ،" ޑިބޯ ބުންޏެވެ.\nނަމަވެސް މި އޮފާގައި އޭނާގެ އެސިސްޓެންޓް ޑެނިސް ބާކެމްޕް ހިމެނޭކަން ނުވަތަ ނޫންކަން ވެސް ޑިބޯ ނުބުނެ އެވެ. ބާކެމްޕަކީ އާސެނަލް އަށް ގިނަ ދުވަސްތަކެއްގައި ކުޅެ ގޯލުތަކެއް ޖަހާފައިވާ މޮޅު ފޯވަޑެކެވެ.\nއުމުރުން 43 އަހަރުގެ ޑިބޯ ވަނީ ޓޮޓެންހަމް ނުވަތަ ލިވަޕޫލް ކަހަލަ ކުލަބެއްގެ ކޯޗުކަން ކުރަން ޝައުގުވެރިވާކަމަށް ކުރިން ވެސް ބުނެފަ އެވެ. އަދި އޭނާ އިއްޔެ ބުނީ ލިވަޕޫލްގައި ކޯޗު ބްރެންޑަން ރޮޖާސް ކުރަމުން އަންނަފަދަ ކާމިޔާބު މަސައްކަތެއް އެފަދަ ކުލަބެއްގައި ކުރަން އޭނާ ޝައުގުވެރިވާ ކަމަށާއި ލިވަޕޫލަކީ ވެސް އޭނާ ހިތްއެދޭ މަންޒިލެއް ކަމަށެވެ. ލިވަޕޫލް މިވަގުތު އޮތީ އިނގިރޭސި ލީގުގެ އެއްވަނާގަ އެވެ.\nޓޮޓެންހަމަށް އެހެން ކޯޗަކު އަތުވެދާނެ ކަމަށް ވާހަކަ ދެކެވޭތީވެ އެކުލަބުގެ ވަގުތީ ކޯޗު ޓިމް ޝެރްވުޑް ވަނީ ހިތްހަމަނުޖެހުން ފާޅުކޮށްފަ އެވެ. ޓޮޓެންހަމުގެ ކޯޗުގެ މަގާމާމެދު ގިނަ ވާހަކަތަކެއް ދެކެވެން ފެށީ ސީޒަނުގެ މެދުތެރެއިން ކޯޗުކަމުން އަންދްރޭސް ވިޔާސް ބޯއަސް ވަކިކުރުމުންނެވެ.


Sea Sports Rannamaari Challenge 2021: Junior Division ge 1 vana Kudahuvadhoo Ameer ah | Mihaaru\nސީ ސްޕޯޓްސް ރަންނަމާރި ޗެލެންޖް 2021: ޖޫނިއާ ޑިވިޝަނުގެ އެއްވަނަ ކުޑަހުވަދޫ އަމީރަށް\nގައުމީ ރާޅާ އެޅުމުގެ މުބާރާތުގެ ޝޯޓްބޯޑް 18 އަހަރުން ދަށުގެ ޗެމްޕިއަންކަން ހޯދި އަހްމަދު އަމީރް (ވ) އަށް ސްޕޯޓްސް މިނިސްޓަރު އަހްމަދު މަހްލޫފް (ކ) އިނާމް ހަވާލުކޮށްދެއްވަނީ --- ފޮޓޯ: ފަޔާޒު މޫސާ | މިހާރު\n29 ނޮވެމްބަރ 2021 - 19:45\n"ސީ ސްޕޯޓްސް ރަންނަމާރި ޗެލެންޖް 2021" ގެ ފިރިހެން ޖޫނިއާ ޝޯޓްބޯޑް ޑިވިޝަން ދ. ކުޑަހުވަދޫ ޓީމުގެ އަހުމަދު އަމީރު ހޯދައިފި އެވެ.\nމި އަހަރުގެ ޖޫނިއާ ބައިގެ ފައިނަލުގައި ހަތަރު ސާފަރުން ވާދަކުރިއިރު، އަމީރު ފިޔަވައި ދެނެ ނުކުތް ތިން ބައިވެރިންނަކީ މާލޭ ޓީމުގެ ބައިވެރިންނެވެ. އެއީ އަޔާން ނޫރައްދީނާއި ކަޔާން އަބްދުﷲ އަރީފާއި މުހައްމަދު ޒަޔާނެވެ.\nފައިނަލް ހީޓުގައި އަމީރު 11.33 ޕޮއިންޓާއެކު އެއްވަނަ ހޯދިއިރު، ދެވަނަ އަށް ދިޔަ އަޔާނަށް ލިބުނީ 6.67 ޕޮއިންޓެވެ. އަދި ތިންވަނަ އަށް ދިޔަ ކަޔާނަށް ލިބުނީ 6.10 ޕޮއިންޓެވެ. ޒަޔާނަށް މި ހީޓުގައި ލިބުނީ 5.86 ޕޮއިންޓެވެ.\nތިންވަނަ ހޯދި ކަޔާނަށް ލޯ މެޑެއްޔާއެކު 3،000ރ ގެ ފައިސާގެ އިނާމެއް ދިން އިރު، ދެވަނަ އަށް ދިޔަ އަޔާނަށް ރިހި މެޑެއްޔާއެކު 5،000ރ. ދިނެވެ. އެއްވަ ނައަށް ދިޔަ އަމީރަށް ދިނީ ރަން މެޑެއްޔާއި 7،000ރ. ގެ ފައިސާގެ އިނާމަކާއެކު ޗެމްޕިއަން ޓްރޮފީ އެކެވެ. އަދި އެއްވަނަ އަށް މޯލްޑިވްސް ސާފް ގައިޑް އެސޯސިއޭޝަނުން ވަނީ ސިނެމަން ދޮންވެލި ރިސޯޓުގައި ދެ ރޭ ހުރުމާއެކު، ރާޅާއަޅާލުމުގެ ފުރުސަތު ދީފަ އެވެ.\nޖޫނިއާ ޑިވިޝަނުގައި މި އަހަރު 26 އެތުލީޓަކު ވާދަ ކުރިއިރު، މި ހަތަރު ބައިވެރިން ފައިނަލަށް އައީ މިއަދު ހެނދުނު ބޭއްވި ސެމީ ފައިނަލްގެ ދެ ހީޓުގެ އެއްވަނަ އަދި ދެވަނައިގެ ގޮތުގަ އެވެ.\nސެމީގެ ފުރަތަމަ ހީޓު ކާމިޔާބުކުރީ ޒަޔާން އެވެ. ކަޔާން އަބްދުﷲ އަރީފާއި ސައްޔިދު ސަލާހުއްދީނާ ވާދަކޮށް ޒަޔާން މި ހީޓުގައި އެޅީ ވެސް އެންމެ ދެ ރާޅެވެ. ފުރަތަމަ ރާޅަށް 1.17 ޕޮއިންޓް ލިބުނުއިރު ދެވަނަ ރާޅުން ހޯދުނީ 6.33 ޕޮއިންޓެވެ. މި ހީޓުގެ ދެވަނަ 7.36 ޕޮއިންޓުން ކަޔާން ހޯދިއިރު، ތިންވަނަ އަށް ދިޔަ ސައްޔިދަށް ލިބުނީ 7.20 ޕޮއިންޓެވެ.\nދެވަނަ ހީޓުގައި އެއްވަނަ ހޯދީ އަޔާން އެވެ. އޭނާ މި ހީޓުގައި ވާދަކުރީ އަހުމަދު އަމީރާއި ޔޫސުފް ކަޔާން ހަމްދާން ޒަކީއާ އެވެ. ޖުމުލަ 9.20 ޕޮއިންޓު ހޯދައިގެން އަޔާން ހީޓް ކާމިޔާބު ކުރިއިރު، ދެވަނަ އަށް ދިޔަ އަމީރަށް ލިބުނީ 8.34 ޕޮއިންޓެވެ. ކަޔާން ޒަކީ ނިންމީ ހީޓުގެ ތިންވަނައިގަ އެވެ.\nމާލޭގައި ވަރަށް މަދުން ނޫނީ ނުލިބޭ ފުރުސަތު މިއޮތީ ރާޅާ އެޅުމުގެ މުބާރާތުގައި ރާއްޖޭގެ އެހެން ރަށްރަށުގެ ކުދިންނަށް ލިބިފައި. މިއީ ވަރަށް ސަޅިކޮށް ކުރިއަށް ގެންދާ މުބާރާތެއް.\nމަރުހަބާ އަމީރު، ކުޑަހުވަދޫ ރަޅާ ކުދިންނަށް ސާބަސް.


މާލޭ ސިޓީ ކައުންސިލުން ހުޅުމާލޭގެ ރައްޔިތުންނާއި ބައްދަލުކޮށްފި - Male' City Council\nމާލޭ ސިޓީ ކައުންސިލުން ހުޅުމާލޭގެ ރައްޔިތުންނާއި ބައްދަލުކޮށްފި\nމި ހަފްތާގެ ބުދަ ދުވަހުގެ ރޭ ބޭއްވުނު މި ބައްދަލުވުން ބޭއްވިފައި ވަނީ ރެހެންދި ސުކޫލް ހޯލުގައެވެ. މި ބައްދަލުވުމުގައި ރައްޔިތުންނާއި މުޙާތަބުކުރައްވާ މާލޭ ސިޓީ ކައުންސިލްގެ މޭޔަރ ޞިފާ މުހަންމަދު ދެއްކެވި ވާހަކަފުޅުގައި ހުޅުމާލޭގައި ސިޓީ ކައުންސިލުން ކުރަންޖެހޭ މަސައްކަތްތަކާއި ބެހެގޮތުން އެޗް.ޑީ.ސީ އާއިއެކު މަޝްވަރާ ކުރައްވަމުންދާ ކަމަށެވެ.\nމި ބައްދަލުކުރެއްވުމުގައި އެޗް.ޑީ.ސީ ގެ ފަރާތުން މެނޭޖިންގެ ޑިރެކްޓަރ ސުހައިލް އަހުމަދު ވިދާޅުވީ ހުޅުމާލޭގެ ރައްޔިތުންގެ ދަތިތަށް ހައްލުކުރުމަށްޓަކައި ހޮޓްލައިން ނަންބަރަކާއިއެކު ސޯޝަލް މީޑިއާ ޕްލެޓްފޯމެއް ގާއިމް ކުރުމުގެ މަސައްކަތް ކުރައްވާނެ ކަމަށެވެ. އަދި މި ބައްދަލުވުމުގައި ހުޅުމާލެ އާއި ބެހޭ ޕްރެސެންޓޭޝަނެއް އެޗް.ޑީ.ސީ ގެ ފަރާތުން ދެއްވިއެވެ.\nމި ބައްދަލުވުމުގައި އެލް.ޖީ.އޭ ގެ ފަރާތުން ޑިރެކްޓަރ ޖެނެރަލް އަލްފާޝިލް އާދަމް ޝަރީފްވެސް ވާހަކަފުޅުދެއްކެވިއެވެ. ގިނަ އަދަދެއްގެ ރައްޔިތުން ބައިވެރިވި މި ބައްދަލުވުމުގައި ހުޅުމާލޭގެ ރައްޔިތުންގެ ޝުޢޫރުތަށް ކައުންސިލުން އަޑުއަހާ ހިޔާލު ފާޅުކުރެވުނެވެ.7އަހަރަށްފަހު ބޭއްވުނު މި ބައްދަލުވުމުގައި ރައްޔިތުންގެ ފަރާތުން، މިފަދަ ބައްދަލުވުންތައް ބޭއްވުމުގެ ބޭނުން ވަރަށް ބޮޑަށް ފާހަގަކުރެއްވިއެވެ. އަދި އެޗް.ޑީ.ސީ އާއި މާލޭ ސިޓީ ކައުންސިލުންވެސް ކުރިއަށް އޮތްތާ ރަނގަޅު ކުރަންޖެހޭ މުހިންމު ކަންކަން ފާހަގަ ކުރެއްވިއެވެ.


Israel sifain ICC ah nugendheveyne kamah bunefi\nއިޒްރޭލު ސިފައިން ކޯޓަކަށް ނުގެންދެވޭނެ: ނަތަންޔާހޫ\nއިޒްރޭލުން މިދިޔަ އަހަރުގެ ޖޫން މަހުގެ ތިން ވަނަ ދުވަހުން ފެށިގެން ފަލަސްތީނުގެ އާންމުންނާ ދެކޮޅަށް ހިންގަމުން ދިޔަ އިންސާނިއްޔަތާ ހިލާފު އަމަލުތައް ބަލައިދިނުމަށް ފަލަސްތީނުގެ ރަސްމީ ފަރާތްތަކުން އައިސީސީގައި އެދިފައިވާއިރު ފަލަސްތީނުން ވަނީ މި ކޯޓުގެ މެމްބަރުކަން ހޯދުމަށް ވެސް ލިޔެކިޔުން ހުށަހަޅައިފަ އެވެ.\nނަމަވެސް ނަތަންޔާހޫ ވިދާޅުވަނީ އިޒްރޭލު ސިފައިން ގޮވައިގެން އެއްވެސް މީހަކަށް އެއްވެސް ކޯޓަކަށް ނުދެވޭނެ ކަމަށެވެ.\n"އަހަރެމެން އެ ފުރުސަތެއް ނުދޭނަން. އިޒްރޭލުގެ ސިފައިންނާއި އިސް އޮފިސަރުން ކުށްވެރިންނާ ބެހޭ ބައިނަލްއަގުވާމީ ކޯޓަކަށް ނުގެންދެވޭނެ،" ކެބިނެޓްގެ މި ހަފުތާގެ ބައްދަލުވުމުގައި ވާހަކަ ދައްކަވަމުން ނަތަންޔާހޫ ވިދާޅުވެފައި ވަނީ މިހެންނެވެ.\nފަލަސްތީނުން އިޒްރޭލުގެ މައްސަލަ އައިސީސީ އަށް ހުށަހެޅުމުން އިޒްރޭލުގެ އެންމެ އެކުވެރި އެމެރިކާ އިން ވެސް ވަނީ ނުރުހުން ފާޅުކޮށްފަ އެވެ.\nތަޖުރިބާކާރުން ބުނަނީ އައިސީސީ އިން ފަލަސްތީނުގެ މައްސަލަ ގަބޫލުކޮށް ތަހުގީގު ފަށައިފި ނަމަ ގާޒާއާ ދެކޮޅަށް އިޒްރޭލުން 50 ދުވަސް ވަންދެން ހިންގި އަސްކަރީ ހަރަކާތުގެ ހަގީގަތް ހާމަވެ އެމީހުން ކުށްވެރިވާނެ ކަމަށެވެ. އިޒްރޭލުގެ އެ އުދުވާނުގައި ގާޒާ އިން ފަލަސްތީނުގެ 2،000 އަށް ވުރެ ގިނަ މީހުން މަރާލާފައިވެ އެވެ. އޭގެ ތެރޭގައި ގިނައީ އާންމުންނެވެ.\nއައިސީސީ އަށް މައްސަލަ ހުށަހެޅިކަން އެނގުނު ހިސާބުން ފެށިގެން އިޒްރޭލުން ވަނީ ފަލަސްތީނު ސަރުކާރާ ދެކޮޅަށް ދަތިކުރުމުގެ ފިޔަވަޅުތަކެއް ވެސް އާންމުކޮށްފަ އެވެ.\nއިޒްރޭލުގެ އޮފިޝަލުން ވިދާޅުވަނީ މި ފައިސާ ހިފެހެއްޓީ ކޯޓުގެ މެމްބަރުކަން ހޯދަން ފަލަސްތީނުން ހުށަހަޅާފައިވާތީ އެކަމުގެ އަދަބެއްގެ ގޮތުން ކަމަށެވެ.\nމި 127 މިލިއަން ޑޮލަރަކީ އިޒްރޭލު މެދުވެރިކޮށް ފަލަސްތީނަށް އެތެރެކުރާ މުދަލާއި ތަކެތިން ނަގާ ކަސްޓަމް ޑިއުޓީ އާއި ޓެކްސްގެ ފައިސާ އެވެ. މި ފައިސާގެ ކަންތައް ވެސް ބަލަހައްޓާ ރަސްމީ ފަރާތަކީ އިޒްރޭލެވެ.\nމިދިޔަ ޑިސެމްބަރު މަހުގެ ފައިސާ ކުރިން އޮތީ މިދިޔަ ހުކުރު ދުވަހު ފަލަސްތީނު ސަރުކާރާ ހަވާލުކުރާ ގޮތަށެވެ. ނަމަވެސް އިޒްރޭލުން މިހާރު ބުނަނީ އައިސީސީއާ ދިމާލަށް ފަލަސްތީނުގެ ވިސްނުން ގެންދާ ނަމަ ފައިދާ ފޯރުކޮށް ނުދޭނެ ކަމަށެވެ.\n"ކަސްޓަމާއި ޓެކްސް އިން އަޅުގަނޑުމެންނަށް ލިބެން ޖެހޭ ފައިސާ ވެސް ނަގަނީ އިޒްރޭލުން. އެމީހުން އެ ފައިސާ ފޯރުކޮށް ނުދޭ ނަމަ މި މަހު ފަލަސްތީނުގެ ރައްޔިތުން ތިބެން ޖެހޭނީ ނުކައި. ސްކޫލާއި ހޮސްޕިޓަލުގެ ބިލުތައް ނުދައްކައި،" ފަލަސްތީނުގެ ސުލްހައިގެ އިސް މަންދޫބު ސާއިބު އުރޭގާތު ވިދާޅުވީ މިހެންނެވެ.


އިސްލާމް ދީނުގެ ހިޔަލުގައި ދިވެހިރާއްޖެ 894އަހަރު އިސްލާމް ދީނުގެ ހިޔަލުގައި ދިވެހިރާއްޖެ 894އަހަރު\nއިސްލާމް ދީނުގެ ހިޔަލުގައި ދިވެހިރާއްޖެ 894އަހަރު\nޖުލައި 31، 2020: އިސްލާމީ މަރުކަޒުގައި ކުރި އަޟްހާ އީދު ނަމާދުގެ ތެރެއިން. ފޮޓޯ: އަލީ ނަސީރު / ޕީއެސްއެމްނިއުސް\nރާއްޖެ އިސްލާމްވި ދުވަހުގެ ގޮތުގައި ފާހަގަކުރަނީ ހިޖުރީގޮތުން ކޮންމެ އަހަރެއްގެ ރަބީޢުލްއާޚިރު މަހުގެ 2ވަނަ ދުވަހެވެ. އިސްލާމްދީނުގެ ޙިދާޔަތުގެ އަލިކަން ދިވެހިރާއްޖެއަށް ލިބުނީ ހިޖުރައިން 548ވަނަ އަހަރުގެ ރަބީޢުލްއާޚިރުމަހުގެ 2ވަނަ ދުވަހުއެވެ.\nއަޅުގަނޑުމެން މިއަދު ފާހަގަކުރަމުންމިދަނީ ދިވެހިރާއްޖެ އިސްލާމްވިތާ 894ވަނަ އަހަރެވެ.\nރާއްޖެ އިސްލާމްވުމާއި ގުޅޭ ވާހަކަތައް އެކި ގޮތްގޮތަށް އައިސްފައިވެއެވެ. ނަމަވެސް ތާރީޚީ ގިނަ ލިޔެކިޔުންތަކުން އެނގޭގޮތުގައި، އަދި އެކަމަކަށް ގިނަ ބަޔަކު ބަރޯސާވަނީ ރާއްޖެ އިސްލާމްވުން ގުޅެނީ މަޣުރިބުކަރައިގެ އިލްމުވެރިއަކާކަމަށެވެ. އެއީ އަބުލްބަރަކާތު ޔޫސުފުލް ބަރުބަރީއެވެ.\nމީލާދީ ގޮތުން ބަލާއިރު ދިވެހިރާއްޖެއަށް އިސްލާމްކަން ލިބުނީ 1153ވަނަ އަހަރުއެވެ. އޭރު ރާއްޖޭގައި އޮތީ ރަސްކަމެކެވެ. އެދުވަސްވަރު ދިވެހިން އަޅުކަން ކުރީ ބުދު ދީނަށެވެ. ރަސްކަމުގެ ތަޙުތުގައި އޭރު އިންނެވީ ސްރީތިރިބުވަނަ އާދީއްތިޔަ މަހާރަދުންނެވެ.\nރާއްޖެ އިސްލާމްވި ދުވަސް ފާހަގަކުރަނީ އަބުލް ބަރަކާތު ޔޫސުފުލް ބަރްބަރީ ރާއްޖެ ވަޑައިގެން، އޭރުގެ ރަސްގެފާނަށް އިސްލާމްދީނުގެ ދަޢުވަތު ދެއްވައި އެރަސްގެފާނު އިސްލާމްދީން ޤަބޫލުކުރެއްވުމުންނެވެ. އިސްލާމްދީން ޤަބޫލުކުރެއްވުމަށްފަހު ރަސްގެފާނުގެ ނަންފުޅު އައްސުލްޠާން މުޙައްމަދު ބުނި ޢަބްދިﷲ ސިރީބަވަނާދީއްތަ މަހާރަދުންނަށް ބަދަލުކުރެއްވިއެވެ. މި ރަދުންނަށް ދިވެހިން ނަން ދިނީ ދަރުމަވަންތަ މަހާރަދުންގެ ނަންފުޅުންނެވެ. ދަރުމަވަންތު މަހާރަދުންވަނީ ރާއްޖޭގެ އެކި ކަންކޮޅުތަކަށް އިސްލާމްދީން ފެތުރުއްވުމަށް މަސައްކަތް ކުރައްވާފައެވެ.\nޖުލައި 31، 2020: އިސްލާމީ މަރުކަޒުގައި ކުރި އަޟްހާ އީދު ނަމާދުގެ ތެރެއިން. - ފޮޓޯ: އަލީ ނަސީރު / ޕީއެސްއެމްނިއުސް\nރާއްޖެ އިސްލާމްވިތާ 9ޤަރުނާއި ގާތްވެފައިވާއިރު، މިއަދުވެސް މުޅި ދިވެހިރާއްޖެއޮތީ، 1153ވަނަ އަހަރު ދިވެހިންނަށް ލިބުނު ޙިދާޔަތުގެ މަތީގައެވެ. އަޅުގަނޑުމެން މިއަދު މިދެކޭ ސައްތައިން ސައްތަ އިސްލާމީ ޤައުމަކީ މި ރަދުންނާއި އޭރުގެ އިލްމުވެރިން ކުރެއްވި ބުރަ މަސައްކަތްޕުޅެވެ.\nދިވެހިންގެ މި އެއްބައިވަންތަކަމާއި އަޚުވަންތަކަން ދެމެހެއްޓުމުގެ އެންމެ ބޮޑު އަސާސަކީވެސް މާތްވެގެންވާ އިސްލާމް ދީނެވެ. ދިވެހިންގެ ރީތި އާދަކާދައާއި ސިފަތަކަކީވެސް އިސްލާމްދީނުގެ މާތްވެގެންދާ ރިވެތި ޚުލްގެވެ.\nދިވެހި ޖުމްހޫރިއްޔާގެ ޤާނޫނުގައި ވަނީ ދިވެހިރާއްޖޭގެ ދީނަކީ އިސްލާމް ދީންކަން ކަނޑައަޅާފައެވެ. އަދި ދިވެހިރާއްޖޭގެ ޤާނޫނު އަސާސީގައި ކަނޑައަޅާފައިވާގޮތުން މުސްލިމަކަށް މެނުވީ ދިވެހި ރައްޔިތަކަށް ނުވެވޭނެއެވެ.\nރާއްޖެއަށް އިސްލާމްދީނުގެ ހިދާޔަތުގެ ނޫރު ލިބުނުތާ 894އަހަރު ފުރިފައިވާއިރު، މިކަން މިގޮތުގައި ބޭއްވުމަށް ކޮންމެ މީހަކުވެސް ގަދައަޅާ މަސައްކަތްކުރަންޖެހެއެވެ.


މާޒިޔާއަށް ސާބިއާގެ ގައުމީ ފުޓްބޯޅަ ޓީމުގައި މަސައްކަތްކޮށްފައިވާ...\nމާޒިޔާއަށް ބިދޭސީ ކޯޗެއް ގެނައުން\nމާޒިޔާއަށް ސާބިއާގެ ގައުމީ ފުޓްބޯޅަ ޓީމުގައި މަސައްކަތްކޮށްފައިވާ ކޯޗެއް\nމާޒިޔާއިން ބިދޭސީ ކޯޗެއް ގެނައީ ނިޒާމްބެ އިސްތިއުފާދިނުމާ ގުޅިގެން\nވިޑަކޮވިޗާއެކު މާޒިޔާއިން އެއްބަސްވުން ހަދާފައިވަނީ މި ސީޒަނުގެ ނިޔަލަށް\n3 ޖެނުއަރީ 2021 | އާދީއްތަ 14:59\nމާޒިޔާ ސްޕޯޓްސް އެންޑް ރެކްރިއޭޝަނުގެ ކޯޗުކަމުގެ މަގާމަށް ހަމަޖެއްސި ރިސްޓޯ ވިޑަކޮވިޗް\nމާޒިޔާ ސްޕޯޓްސް އެންޑް ރެކްރިއޭޝަނުގެ ކޯޗުކަމުގެ މަގާމަށް ސާބިއާގެ ގައުމީ ފުޓްބޯޅަ ޓީމުގެ ކުރީގެ އެސިސްޓަންޓް ކޯޗު ރިސްޓޯ ވިޑަކޮވިޗް ހަމަޖައްސައިފިއެވެ.\nމާޒިޔާއިން ބިދޭސީ ކޯޗެއް ގެނައީ މިދިޔަ އަހަރުގެ ޖުލައި 21 ވަނަ ދުވަހު އެ ޓީމާ ހަވާލުވި މުޙައްމަދު ނިޒާމް (ނިޒާމްބެ) މިދިޔަ ހަފުތާގެ އާދީއްތަ ދުވަހު މަގާމުން އިސްތިއުފާދިނުމާ ގުޅިގެންނެވެ.\nއާދީއްތަ ދުވަހު މާޒިޔާއިން ސޮލައިޓް ކެފޭގައި ބޭއްވި ރަސްމިއްޔާތުގައި ވަނީ ވިޑަކޮވިޗާއެކު އެއްބަސްވުމުގައި ސޮއިކޮށްފައެވެ. އޭނާ މާޒިޔާއާއެކު އެއްބަސްވުން ހަދާފައިވަނީ މި ސީޒަނުގެ ނިޔަލަށެވެ.\nޔުއެފާ ޕްރޯ ލައިސަންސް ހާސިލުކޮށްފައިވާ ވިޑަކޮވިޗް ކޯޗިންގ ކެރިއަރު ފަށާފައިވަނީ އޭނާގެ ގައުމު ސާބިއާގެ ގައުމީ ފުޓްބޯޅަ ޓީމުގެ އެސިސްޓަންޓް ކޯޗެއްގެ ގޮތުގައެވެ. މީގެ އިތުރުން ވިޑަކޮވިޗް ވަނީ ސްޕެއިނުގެ ކާޑިޒް އާއި ރެއާލް ބެޓިސްގެ ބީ ޓީމުގެ އިތުރުން، ހޮންޑިއުރަސްގެ މޮޓުގުއާއަށްވެސް ކޯޗުކަންކޮށްދީފައެވެ. އެއަށްފަހު ފިލިޕީންސްގެ ސެރެސްއަށް ކޯޗުކަން ކޮށްދިންއިރު، އޭނާ ވަނީ އެޓީމާއެކު ފިލިޕީންސްގެ ޗެމްޕިއަންކަން ވިދިވިދިގެން ތިން ފަހަރު ހޯދާފައެވެ.\nމާޒިޔާގެ ކޯޗުގެ މަގާމާ ހަވާލުވުމަށްފަހު ވިޑަކޮވިޗް ބުނީ އޭނާގެ އަމާޒަކީ މާޒިޔާގެ ކުޅުމުގެ ވައްޓަފާޅި ޒަމާނީ ގޮތަށް ބަދަލުކޮށް، ޔޫރަޕުގެ ސްޓައިލަކަށް ކުޅުވުން ކަމަށެވެ. އަދި ކުރިއަށް އޮތް ތަނުގައި މާޒިޔާއާއެކު އިތުރު ކާމިޔާބީ ހޯދަން ބޭނުންވާ ކަމަށްވެސް އޭނާ ބުންޏެވެ.\nވިޑަކޮވިޗް އިތުރަށް ބުނީ މާޒިޔާއަށް އޭއެފްސީ ކަޕުގައި ރަނގަޅު ހިސާބަކަށް ދެވިދާނެ ކަމަށާއި، މީގެ ކުރިންވެސް މާޒިޔާއިން ވަނީ އެ ޓީމަކީ އިތުރު ކާމިޔާބު ހޯދޭނެ ސަޕްރައިޒިންގ ޓީމެއްކަން ދައްކައިދީފައި ކަމަށެވެ. އެގޮތުން މާޒިޔާއިން މިދިޔަ އަހަރުގެ އޭއެފްސީ ކަޕުގެ ގްރޫޕް ސްޓޭޖުން ޖާގަ ހޯދީ އިންޑިއާގެ ވަރުގަދަ ޓީމެއް ކަޓުވާލުމަށްފަހު ކަމަށް އޭނާ ބުންޏެވެ.\nމާޒިޔާއިން ރިސްޓޯ ގެނައި އެންމެ ބޮޑު އެއް ބޭނުމަކީ އޭއެފްސީ ކަޕުގައި ރަނގަޅު ނަތީޖާތަކެއް ނެރުމެވެ. މި އަހަރުގެ އޭއެފްސީ ކަޕުގައި މާޒިޔާ ވާދަކުރަން ޖެހޭނީ އިންޑިއާގެ މޯހަން ބާގަން އާއި ބަންގްލަދޭޝްގެ ބަޝުންދަރާ ކިންގްސްގެ އިތުރުން ކޮލިފައިންގ ބުރުން އަންނަ ޓީމަކާއެވެ. ކޮލިފައިންގ ބުރުގައި ރާއްޖޭގެ ކުލަބު އީގަލްސް އާއި އިންޑިއާގެ ބެންގަލޫރު އެފްސީގެ އިތުރުން ބަންގްލަދޭޝްގެ ޑާކާ އަބަހާނީ އާއި ނޭޕާލުގެ އާމީ ކުލަބު އަދި ބޫޓާނުގެ ތިމްޕޫ ސިޓީ ވާދަކުރެއެވެ.\nމީގެ އިތުރުން ދިރާގު ދިވެހި ޕްރިމިއާ ލީގުގައި ލީގުގައި މާޒިޔާއިން މިހާތަނަށް ތިން މެޗެއް ކުޅެފައިވާއިރު، މާޒިޔާ އޮތީ ތާވަލުގެ އެއްވަނައިގައެވެ. އެގޮތުން މާޒިޔާއިން ވަނީ ނިޒާމްބެގެ އިރުޝާދުގެ ދަށުން ކުޅުނު ތިން މެޗުން ހަތް ޕޮއިންޓް ހޯދާފައެވެ. މާޒިޔާއަށް ބިދޭސީ ކޯޗެއް ގެނައި ނަމަވެސް، ލީގުގައި އާދީއްތަ ދުވަހުގެރޭ ދަ ގްރާންޑޭ ސްޕޯޓްސް ކުލަބާ ދެކޮޅަށް މާޒިޔާ ނުކުންނާނީ ވަގުތީ ކޯޗު އަޙްމަދު ސުޒައިރާއެކުގައެވެ.


India ge college akah buruga alhaigen nudhevay massala eh fenmathi vejje | ThePress\nއިންޑިއާގެ ކޮލެޖަކަށް ބުރުގާ އަޅައިގެން ނުދެވޭ މައްސަލައެއް ފެންމަތިވެއްޖެ\nޑިސެމްބަރު މަހުން ދުވަހެކެވެ. އުމުރުން 18 އަހަރުގެ އޭ އެޗް އަލްމާސްއާއި އޭނާގެ2އެކުވެރިން ކުލާހަށް ވަންނަން ދިއުމުން ފުރަތަމަވެސް ޓީޗަރު ލަވައިގަތީ ހަޅޭކެވެ. "ހަމަ މިހާރު" ނިކުންނާށޭ ބުނެ، ކުލާހަށް ނުވަނުމަށް އަމުރު ކުރިއެވެ.\nކުލާސް ތެރޭގައި ތިބެގެން ތައުލީމު ހާސިލު ކުރުމަށް، މުސްލިމު ދަރިވަރުންނަށް މުދައްރިސް ހުރަސް އެޅި، އެކުދިން ބުރުގާ އަޅައިގެން ތިބީމައެވެ.\nބައިނަލްއަގުވާމީ ހަބަރު ފެތުރުމުގައި ގިނަ ބައެއްގެ އިތުބާރު ހޯދާފައި ވާ އަލްޖަޒީރާއާ ވާހަކަދައްކަމުން އަލްމާސް ވަނީ، ބުރުގާ އަޅައިގެން ކުލާހަށް ނުވަދެވޭނެ ކަމަށް ޓީޗަރު އެންގި ކަމަށް ބުނެފައެވެ. އަދި ބުރުގާ ބޭލުމަށްވެސް އެ އަންހެން ޓީޗަރު އެންގި ކަމަށް އަލްމާސް ބުނެފައިވެއެވެ.\nބުރުގާ އަޅައިގެން ކުލާހަށް ހާޒިރުވުން މަނާ ކޮށްފައި ވާ ކޮލެޖުގެ ދަރިވަރުން އިދާރާގައި / ފޮޓޯ: އަލްޖަޒީރާ\nމިކަމެއް ހިނގީ، ބޮޑުވަޒީރު ނަރޭންދްރާ މޯދީގެ ސަރުކާރުން، ކަރުނާޓަކާ ސްޓޭޓްގައި ހިންގަމުން އަންނަ އަންހެނުންގެ ކޮލެޖެއްގައެވެ. ބުރުގާ އަޅައިގެން އެ ކޮލެޖަށް ދާ،6އަންހެން ކުއްޖަކަށް މަޖުބޫރުވެފައި ވަނީ ކުލާހުން ބޭރުގައި މަޑު ކުރުމަށެވެ. ސަބަބަކަށް ވަނީ، އިދާރީ ގޮތުން ހުއްދަ ދީފައި ވާ ޔުނީފޯމްގައި ބުރުގާ ހިމަނާފައި ނުވުން ކަމަށް ވެއެވެ.\nއެ ދަރިވަރުންގެ ބުރުގާ ބޭލުވުމަށް ކޮލެޖުގެ އިދާރާއިން މިހާތަނަށް ޖެހި ހުރިހާ މަޅިއަކުން އެ ޒުވާނުން ދަނީ ސަލާމަތް ހޯދަމުންނެވެ. އެ ފިއްތުންތަކަށް ޖެހިލުމެއް ނެތި ކުރިމަތިލަމުންނެވެ. ދީނުގެ ތެރެއިން އަދާ ކުރަން ޖެހޭ ޒިންމާތަކަށް ފަސްޖެހުމެއް ނެތިއެވެ.\nބުރުގާ އަޅައިގެން ކުލާހަށް ހާޒިރުވުން މަނާ ކޮށްފައި ވާ ކޮލެޖު / ފޮޓޯ: އަލްޖަޒީރާ\nކޮންމެ ދުވަހަކު، ގަވައިދުން ކޮލެޖަށް ދިޔަ ކަމުގައި ވީ ނަމަވެސް، ޑިސެމްބަރު 31، 2021 ވަނަ ދުވަހުން ފަށައިގެން އެ ކުދިންނަށް ހާޒިރީ ދީފައެއް ނުވެއެވެ. ހާޒިރީގައި އޮންނަނީ ކުލާހަށް ނާންނަ ކަމަށެވެ.\nބުރުގާ އަޅާތީ ކުލާހަށް ވަނުމުން މަހްރޫމް ވެފައިވާ އާލިޔާ އައްސަދީ ބުނީ، ދޫ ދޭނެ އެއްވެސް ގޮތެއް ނޯންނާނެ ކަމަށެވެ.\nއާލިޔާއާއި އަލްމާސް ފަދަ ކުދިންނަށް ކުލާހަށް ނުވަދެވި، ކޮލެޖުގެ ސިޑިބަރި މަތީގައި އިށީނދެގެން ތިބި މަންޒަރު ފެންނަ ފޮޓޯއެއް ސޯޝަލް މީޑިއާގައި ދަނީ ވައިރަލް ވަމުންނެވެ. ބައިނަލްއަގުވާމީ މީޑިއާގެ ސަމާލުކަމަށް މި މައްސަލަ ތިލަވީވެސް މި ފޮޓޯގެ ސަބަބުން ކަމަށް އާލިޔާ ބުންޏެވެ.\nކޮލެޖުގެ އިދާރާއާ ދެކޮޅަށް، މި ޒުވާނުން ކުރަމުން ދާ މުޒާހަރާ ވަރުގަދަ ކުރަމުން ދާއިރު، ކޮލެޖުންވެސް ދަނީ އިތުރު ފިއްތުންތައް ކުރިމަތި ކުރަމުންނެވެ. ކުލާސްތައް "މިސްވަނީ" އަމިއްލަ އިހުތިޔާރުގައި، ގޭގައި ހުންނާނީ ކަމަށް ބުނެ، ސިޓީ ލިޔެ، އެ ހުށަހެޅުމަށްވެސް އިދާރާއިން ވަނީ މަޖުބޫރު ކޮށްފައެވެ.\n"އަހަރަމެން އިންކާރު ކުރިން. އެކަމަކު ޕްރިންސިޕަލާ މުދައްރިސުން އަހަރަމެންނަށް ބިރު ދެއްކި. އަހަރަމެންގެ މުޅި ކެރިއާ ފުނޑުފުނޑު ކޮށްލާނެ ކަމުގެ އިންޒާރު ދިން" ބުރުގާ އަޅާތީ ކުލާހަށް ނުވައްދާ ހުރި މުސްކާން ޒައިނަބު، އަލްޖަޒީރާއަށް ބުނެފައިވެއެވެ.\nޒައިނަބު ބުނާ ގޮތުގައި، ކުލާހުން ބޭރުގައި އެމީހުން ތިބޭ މަންޒަރު މުޅި ދުނިޔެއަށް ފެނުނީތީ އުފާ ކުރާ ކަމަށެވެ. ނަމަވެސް އެއީ ތަހައްމަލު ކުރަން ފަސޭހަ ތަކުލީފެއް ނޫން ކަމަށްވެސް އޭނާ ބުނެފައިވެއެވެ.\n"ކުލާހުން ބޭރުގަ ތިބުމަކީވެސް ފަސޭހަ ކަމެއް ނޫން. އެހެން ދަރިވަރުންނާއި ޓީޗަރުން، އަހަރަމެންނަށް ފުރައްސާރަ ކުރޭ. ބުރުގާ ބޭލުމުގައި އޮތީ ކޮން މައްސަލައެއް ތޯ ސުވާލު ކުރޭ. ގަވައިދަށް ތަބާ ނުވެވެނީ ކީއްވެތޯ އެމީހުން، އަހަރަމެން ކުރެ އަހާ" އަލްމާސް ކިޔައިދިނެވެ.\nމުސްލިމުންނަށް އަނިޔާކުރުމުގައި އިންޑިއާގެ އުއްތަރަޕްރަދޭޝް ސްޓޭޓްގެ ސަރުކާރު އޮތީ ހައްދުފަހަނައަޅާފަ/ފޮޓޯ: ގެޓީއިމޭޖަޒް\nމި ފުރައްސާރަ ކުރުންތަކުގެ ސަބަބުން ނަފްސާނީ ބަލިމަޑުކަމާވެސް ވަނީ ކުރިމަތިލާޏްޖެހިފައެވެ.\nއަހަރީ އިމްތިހާނުގައި ބައިވެރިވުމަށްޓަކާ، ކުލާހުގެ ހާޒިރީއިން ވަކި ޕަސެންޓެއް ފުރިހަމަ ކުރަން ޖެހޭއިރު، ބުރުގާ އަޅާތީ ހާޒިރީ ނުދޭ މައްސަލައަކީވެސް އިންތިހާއަށް ބޮޑު ނުތަނަވަސް ކަމެކެވެ.\nއަލްޖަޒީރާއިން ވަނީ ކޮލެޖުގެ ޕްރިންސިޕަލް، ރުދްރޭ ގޯވްދާއާވެސް ވާހަކަދައްކާފައެވެ. ޕްރިންސިޕަލްއާ ހަވާލާދީ އަލްޖަޒީރާއިން ރިޕޯޓް ކޮށްފައި ވާ ގޮތުގައި، ބުރުގާ އަޅަން ހުއްދަ ނުދެވެނީ، ޔުނީފޯމްގެ ބަޔަކަށް ބުރުގާ ނުވާތީއެވެ. އަދި އެ ކޮލެޖުން އަމަލު ކުރަމުން ދަނީ ތައުލީމާ ބެހޭ ވުޒާރާގެ އިރުޝާދުގެ ދަށުން ކަމަށްވެސް ޕްރިންސިޕަލާ ހަވާލާދީ އަލްޖަޒީރާއިން ބުނެއެވެ.\nމިއީ އެ ކޮލުގައި އަލަށް ދިމާވި ކަމެއް ކަމަށް ޕްރިންސިޕަލް ތަސްވީރު ކޮށްދިން ނަމަވެސް، ކޮލެޖުގެ މުސްކުޅި ދަރިވަރުންގެ ވާހަކަ ތަފާތެވެ.\nއިންޑިއާގެ ބޮޑުވަޒީރު ނަރޭންދްރާ މޯދީ (ކ) އަދި ހޯމް މިނިސްޓަރު އަމީތު ޝާހް ސްމާޓްފޯނަކުން އެއްޗެއް ބައްލަވަނީ / ފޮޓޯ: ހިންދުސްތާން ޓައިމްސް\nކަރުނާޓަކާ މަނިޕާލް ޔުނިވަސިޓީގައި މިވަގުތު ކިޔަމުން އަންނަ އަތިއްޔާ ބުނި ގޮތުގައި ބުރުގާ އަޅައިގެން ކުލާހަށް އަންނަ ކުއްޖަކަށް، ކުލާހުގެ މެދުގައި، ތަޅުންގަނޑު މަތީގައި އިށީނުމަށް ޓީޗަރު އެންގިއެވެ. އަދި މަޖުބޫރުން ބުރުގާ ބޭލުވިއެވެ. ބުރުގާ އަޅަން ހިޔާރު ކުރި ކަމަށްޓަކާ އެތައް ފަހަރެއްގެ މަތިން ފުރައްސާރައާ ކުރިމަތިލާން ޖެހުނު ކަމަށް އަތިއްޔާ ބުނެއެވެ. ނަމަވެސް، އޭރު ބުރުގާ އަޅައިގެން އެ ކޮލެޖުގެ ކުލާސްތަކަށް ވަދެވޭ ކަމަށްވެސް އަތިއްޔާ ވަނީ ބުނެފައެވެ.\nބުރުގާ އެޅުމަކީ މިއަދު އިންޑިއާއަށް ހަޖަމް ކުރަން އެންމެ ދަތިވެފައިވާ އެއް ކަންތަކެވެ. ކޮލެޖުތަކުގައި ތައުލީމު ހާސިލު ކުރަމުން އަންނަ މުސްލިމު ދަރިވަރުންނާ މެދު ތަފާތު ކުރުންތައް ގެންގުޅޭ ކަމަށް، ހައްގުތަކަށް ވަކާލާތު ކުރާ ފަރާތްތަކުން ދަނީ ބުނަމުންނެވެ.\nގާނޫނީ ވަކީލުންތަކެއްވެސް ވަނީ ސްޓޭޓް ސަރުކާރަށް މައްސަލަ ހުށަހަޅާފައެވެ. ދަރިވަރުންތަކަކަށް ފުރައްސާރަ ކުރަމުންދާ ކޮލެޖުގެ އިދާރާއާއި ޓީޗަރުންގެ މައްސަލަ ބަލައި ދިނުމަށް އެދިއެވެ. ތައުލީމާ ހާސިލު ކުރުމާއި ދީނުގެ ތެރެއިން ކަމެއް ހިޔާރު ކުރުމަށް މަޖުބޫރުކޮށް، ޒުވާން މުސްލިމުންތަކެއް ތައުލީމުން މަހްރޫމް ކުރުމަކީ އިންސާނީ ހައްގުތަކާ ގުޅިފައި ވާ މައްސަލައެއް ކަމަށް ވަކީލުން ބުނެއެވެ.\nޔަހޫދީ އިޒްރޭލުގެ ހުދުމުހުތާރު ބެންޖަމީން ނަތަންޔާހޫ (ކ) އަދި އިންޑިއާގެ ބޮޑުވަޒީރު ނަރޭންދްރާ މޯދީ / ފޮޓޯ: ސީއެންއެން\nކޮލެޖުގެ ދަރިވަރުންގެ ޖަމިއްޔާއިންވެސް އޮފިޝަލުންނާ ބައްދަލު ކޮށްފައެވެ. ނަމަވެސް އަދި މިހާތަނަށް، އެދެވޭ އެއްވެސް ބަދަލެއް ފެނިފައެއް ނެތެވެ. ދަރިވަރުންގެ ޔޫނިއަނުން ތުހުމަތު ކުރާ ގޮތުގައި، ކޮލެޖުގެ އިދާރާ އޮތީ ސްޓޭޓް ސަރުކާރުގެ ޕްރެޝަރުގައި ފިތިފައެވެ.\nކަރުނާޓަކާ ސްޓޭޓް ސަރުކާރަކީ މޯދީގެ ބީޖޭޕީއިން ކޮންޓްރޯލް ކުރާ ސަރުކާރެކެވެ. ބީޖޭޕީއިން 2014 ވަނަ އަހަރު އިންޑިއާގެ ވެރިކަމާ ހަވާލު ވީ ފަހުން، މުސްލިމުންނާ ދެކޮޅަށް ހިންގާ އެކި ފެންވަރުގެ ޖަރީމާތަކާ، ކުރިމަތި ކުރާ ފުރައްސާރަ ކުރުންތައް ދަނީ އިތުރު ވަމުންނެވެ. އެކަށީގެންވާ ފިޔަވަޅުތަކެއް ނާޅައިފިނަމަ، އިންޑިއާގައި މުސްލިމުންނާ ދެކޮޅަށް ގަތުލުއާންމެއް ހިންގާފާނެ ކަމުގެ އިންޒާރުވެސް ދާއިރާގެ ތަޖުރިބާކާރަކު މިހާރު ވަނީ ދެއްވާފައެވެ.\nނަރެންދްރަ މޯދީ ރިޕޯޓް އަންހެނުން އަންހެނުންގެ ހައްގުތައް އިންސަނީ ހައްގުތައް އިންޑިއާ އެބިއުސް ދީން ދުނިޔެ


Raees Waheed ge dhekanbalunnah furahsaara kuri meehaage dhifaauga MDP! – Iru\nރަންބީރު ކަޕޫރުގެ ފުރަތަމަ މުސާރައިން ގަތީ ގަޑިއެއް!\nރައީސް ވަހީދުގެ ދެކަނބަލުންނަށް ފުރައްސާރަ ކުރި މީހާގެ ދިފާއުގައި އެމްޑީޕީ!\nކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ދެކަނބަލުންނަށް މިއަދު ދިމާކޮށް ފުރައްސާރަ ކުރި މައްސަލަ ބަލަން ފެށުމުން އެމީހާގެ ދިފާއުގައި އެމްޑީޕީގެ އިސް ބޭފުޅުންނާއި އެކްޓިވިސްޓުން ތެދުވެއްޖެ އެވެ.\nޖޯރޭ އަކީ އެމްޑީޕީ އުފެދުނު އިރުން ފެށިގެން އެޕާޓީގައި ހަރަކާތްތެރިވާ މީހެކެވެ. އެޕާޓީން މިހާތަނަށް ބޭއްވި ކޮންމެ މުޒާހަރާއެއްގައި ވެސް ޖޯރޭ ވަނީ ބައިވެރިވެފައެވެ. ކޮންމެ ކަންމަތީ އެއްވުމެއްގައިވެސް ޖޯރޭ ވަނީ ބައިވެރިވެފައެވެ.\nރައީސް ވަހީދު މިއަދު ކުރެއްވި ޓްވީޓެއްގައި ވިދާޅުވީ ހެނދުނު އެމަނިކުފާނާއި އަނބިކަނބަލުން އިލްހާމްއަށް އެމްޑީޕީ އެކްޓިވިސްޓެއް ކަމަށްވާ “ޖޯރޭ” ހަމަލާދީފައިވާ ކަމަށާއި ހަމަލާ ދިނީ ކަސްރަތަށް ބޭރަށް ނުކުންވައިގެން އުޅުއްވަނިކޮށް ކަމަށެވެ. ޑރ. ވަހީދު ވިދާޅުވީ ޖޯރޭ އެމަނިކުފާނުގެ ހަށިކޮޅަށް އަތް ނުލި ނަމަވެސް ހަޑިހުރުތު ބަހުން މުއާމަލާތު ކޮށް ހެދިކަމަށެވެ.\nމިކަމާ ގުޅިގެން ފުލުހުން ބުނީ، ރައީސް ވަހީދު ފަތާ ޓްރެކް ސަރަހައްދުގައި އުޅުއްވަނިކޮށް އެމަނިކުފާނަށް ހަޑި ހުތުރު ބަހުން އެއްޗެހި ކިޔާ ފުރައްސާރަ ކުރި މައްސަލައެއް މިއަދު ހެނދުނު7ހާއިރު ފުލުހުންނަށް ރިޕޯޓް ކޮށްފައިވާ ކަމަށެވެ. ފުލުހުން ބުނީ މި މައްސަލައާ ގުޅިގެން ބަލަން ޖެހޭ ކަންކަން ބަލަމުންދާ ކަމަށެވެ.\nގަލޮޅު ދެކުނު ދާއިރާގެ މެންބަރު މީކާއީލް ނަސީމް ވިދާޅުވީ އެތައް ބަޔަކަށް އަނިޔާ ދިން މީހަކާ ދިމާއަށް އަނގަބަހުން އެއްޗެއް ބުނުމަކީ ބޮޑު “ހަމަލާ” އެއް ކަމަށް ސިފަ ކުރުމަކީ ހަގީގީ ހަމަލާ ލިބުނު އެންމެންނަށް ކުރެވޭ މަލާމާތެއް ކަމަށެވެ.\nބިދޭސީއަކު ފިލައިފިނަމަ މިސިންގ ޕަރސަން ރިކުއެސްޓް ހުށަހެޅުމަށް އަންގައިފި\nފޮނަދޫ ދާއިރާގެ މެންބަރު މޫސާ ސިރާޖް ވިދާޅުވީ އުޅެއުޅެ އަނިޔާއަށް އިންސާފު ނުލިބި، އަނިޔާވެރިޔާ ފެނުމުން އަނިޔާވެރިޔާއާ ދިމާލަށް އެއްޗެއް ބުނެވުމަކީ އިންސާނީ ތަބީއަތް ކަމަށެވެ.\nމީގެ އިތުރުން އެމްޑީޕީ ސަރުކާރުގެ ބައެއް ވަޒީރުންނާއި އެކްޓިވިސްޓުން ގެންދަނީ ރައީސް ވަހީދަށް މަގުމަތިން ދިމާކޮށް ފުރައްސާރަކުރި މީހާގެ ދިފާއުގައި ވާހަކަ ދައްކަމުންނެވެ.\n2012 ވަނަ އަހަރު ފެބްރުއަރީ7ވަނަ ދުވަހު، ރައީސް ކަމަށް ޑރ. ވަހީދު ވަޑައިގެންނެވީ، އޭރުގައި ވެރިއަކަށް ހުންނެވި ރައީސް މުހައްމަދު ނަޝީދު އިސްތިއުފާ ދެއްވުމާ ގުޅިގެންނެވެ. އެމަނިކުފާނު އިސްތިއުފާ ދެއްވާފައި ވަނީ އޭރުގެ އިދިކޮޅު ފަރާތްތަކުން ކުރި މުޒާހަރާތަކުގައި ބައެއް ފުލުހުންނާއި ސިފައިން ބައިވެރިވެ، ނަޝީދުގެ އިސްތިއުފާ އަށް ގޮވާލުމުންނެވެ. އެމްޑީޕީން އެ ދުވަހުންސުރެ ބުނަމުން އަންނަނީ ރައީސް ނަޝީދުގެ ވެރިކަން ވެއްޓުނީ ނޫން ކަމަށާއި އެމަނިކުފާނުގެ ވެރިކަން ރައީސް ވަހީދުގެ އަޑީގައި ހުންނަވައިގެން ‘ބަޣާވާތަކުން” ވައްޓާލީ ކަމަށެވެ.


ވަޒީފާގެ ފުރުޞަތު: މެނޭޖަރ – އެމް.އެސް 3\n06 މެއި 2018, 04:32 އިއުލާން\nމިކޮމިޝަނުގެ ނަންބަރު (A)AB-2018/38 އިޢުލާނުއިން އެކަށީގެންވާ އަދަދަށް އެޕްލިކޭޝަން ފޯމު ލިބިފައިނުވާތީ، އަލުން މި މަޤާމަަށް އިޢުލާނުކުރަމެވެ.\nމެނޭޖަރ – އެމް.އެސް 3\nއިންތިޚާބުގެ މަސައްކަތްތަކަށް ޚާއްޞަ (07 މަސް) – ކޮމިޝަނަށް މުވައްޒަފުގެ ޚިދުމަތް އިތުރަށް ބޭނުންވެއްޖެނަމަ، މަސައްކަތުގެ ފެންވަރު ވަޒަންކުރުމަށްފަހު، ކޮންޓްރެކްޓްގެ މުއްދަތު އިތުރުކުރުމުގެ ފުރުޞަތު އޮންނާނެ\nހިންގުމުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ ލެވެލް 8 ގެ ސަނަދެއް ހާސިލްކޮށްފައި ވުމާއެކު މަޤާމުގެ މަސައްކަތާ ގުޅޭ ދާއިރާއެއްގައި 02 (ދޭއް) އަހަރުދުވަހުގެ ތަޖުރިބާ ލިބިފައިވުން. ނުވަތަ،\nހިންގުމުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ4ގެ ސަނަދެއް ހާޞިލްކޮށްފައިވުމާއެކު މަޤާމުގެ މަސައްކަތާ ގުޅޭ ދާއިރާއެއްގައި 03 (ތިނެއް) އަހަރު ދުވަހުގެ ތަޖުރިބާ ލިބިފައިވުން. ނުވަތަ،\nސީނިއަރ އެޑްމިނިސްޓްރޭޓިވް އޮފިސަރ ލެވެލްގެ މަޤާމެއްގައި މަދުވެގެން 05 އަހަރު މަސައްކަތްކޮށް ތަޖުރިބާ ލިބިފައިވުން.\nމިކޮމިޝަނުގެ ނަންބަރު (A)AB-2018/38 އިޢުލާނުއިން ފޯމު ހުށަހަޅައިފައިވާ ފަރާތްތަކުން އަލުން ފޯމު ހުށަހަޅާކަށް ނުޖެހޭނެއެވެ.\nމެނޭޖަރ (އެމް.އެސް 3) ގެ މަޤާމަށް މީހުން ހޮވުމުގައި ބަލާ މިންގަނޑު


Konme candidate akee seytehtho? | Mihaaru\nމިނިވަން އިންސާފުވެރި އިންތިހާބަކަށް ގޮވާލައި، މިދިޔަ ރިޔާސީ އިންތިހާބު ތެރޭގައި މުޒާހަރާކުރަނީ. -- މިހާރު ފައިލް ފޮޓޯ\n17 ފެބުރުއަރީ 2019 - 08:08 8 comments\nމިދިޔަ ހަފުތާ ނިމުނީ ރާއްޖޭގެ ކަނޑުފަޅާއި ބިންތައް ވިއްކައިގެން ލިބުނު ބިލިއަން ރުފިޔާ އަމިއްލަ ބަޔަކު ކައި ހުސްކުރި ގޮތުގެ ކަޅާއި ހުދުގެ މަންޒަރަކުންނެވެ. އެ މަންޒަރު ކުލަކޮށްލެވޭ ވަރުގެ ތަހުގީގެއް ކޮށްފައި ނެތީ އެވެ. އެކަމަކު އެއާ އެކު އެއްބަޔަކު ނަޒާހަތްތެރިކަމުގެ މެޑަލް ޖަހައިގެން ދެން ތިބި ބަޔަކަށް ވަގަށް ގޮވުމުގެ ފޯރި ވެސް ގަދަވެއްޖެ އެވެ. އަޑުތައް ހުރި ގޮތަށް ބަލާއިރު މި ރާއްޖޭގައި ރިޝްވަތު ދިނަސް ހިފާނެ މީހަކު ވެސް ނެތް ފަދަ އެވެ.\nމި އަޑު މި ގަދަވީ ރައްޔިތުންގެ މަޖިލީހުގެ އިންތިހާބުގެ ފޯރިއާ އެކުގައި ކަމަށް ވުމުން، ދެފުށް ދެގޮތްކަމާއި ރިޝްވަތުގެ މޫތައް ހުރި ހިސާބު ވެސް ހާމަވެ އެވެ. އެހެންވެ މިއީ ރަނގަޅު ފިލާވަޅެކެވެ.\nރައްޔިތުންގެ މަޖިލީހަށް މެންބަރުން ހޮވަނީ ގާނޫނު ހަދާށެވެ. މަޖިލިސް މެންބަރުންގެ ޒިންމާ އަކީ އެއީ އެވެ. އެކަމަކު މަޖިލީހުގެ ގޮނޑި ކާމިޔާބުކުރަން ނިކުމެ، ގައުމޭ، ލޮބުވެތި ރައްޔިތުންނޭ ގޮވަމުން ހުށަހަޅަނީ ރިޝްވަތެވެ. ޒަމާނުންސުރެ މިކަން އޮތީ މިހެންނެވެ. އައިސް އަލަމާރި އާއި ދޮންނަ މެޝިނާއި އޭސީ އަދި ފައިސާ އަށް ވޯޓު ގަންނަން އެ އެއްޗެހި ބަހަނީ އެވެ. ކެންޑިޑޭޓުންގެ ނަމުގައި ފައުންޑޭޝަންތައް އުފަންވެ މިސްކިތްތަކުގައި ކާޕެޓް އަޅައިދީ ފުޓްސަލް ދަނޑުތައް ނިންމައިދީ ބޯޅަ ބަހައި ގޭގޭގެ ފެންބިލާއި ކަރަންޓު ބިލާއި ފޯނު ބިލް ދައްކައިދޭ ހިސާބަށް ވެސް މި ވަނީ ގޮސްފަ އެވެ.\nމި ވާހަކަ ކެންޑިޑޭޓުން އެ މީހުންގެ ކެމްޕޭން ޕްލެޓްފޯމްތަކުގައި އެ އިސްތިހާރުކުރަނީ ފަހުރުވެރިކަމާ އެކުގަ އެވެ. ސްކޫލަކަށް ނުވަތަ ޖަމިއްޔާއަކަށް ބޯޅަތަކެއް "ހަދިޔާ"ކޮށްފައި ފޮޓޯ ނަގައި އާންމުކޮށްފާނެ އެވެ. ސިމެންތި އާއި އޭސީ އާއި މިސްކިތު ކާޕެޓާއި ހެލްތު ކޭމްޕުތަކާއި ފާޑުފާޑުގެ "އެހީ" އާ އެކު ކެންޑިޑޭޓުން ފޮޓޯ އަށް ހުއްޓި އެ ތިބެނީ ކިހާ ފަހުރުވެރިކަމާ އެކުގައި ހެއްޔެވެ؟\nފަސާދައިގެ ތެރެއިން ހޮވާ މެންބަރު ވޯޓު ވިއްކިޔަސް، ގޮނޑި ވިއްކިޔަސް އެކަމާ ޝަކުވާ ނުކުރާށެވެ. އެއީ އަހަރެމެން ބޭނުންވި ގޮތެވެ.\nދާއިރާ ދެކެ މި ކެންޑިޑޭޓުން ލޯބިވާލެއް ހަމަ ބޮޑީ އެވެ. އެކަމަކު ދާއިރާގެ ހާލު ކުއްލިއަކަށް އެނގި، ބަނދަރުތަކާއި ފެނާއި ނަރުދަމާ އާއި ކަރަންޓާއި އެހެން ވަސީލަތްތަކަށް ބޭނުންވާ ވާހަކަ ގޮވައި މި ދުވަސްވަރު އެ ކަންކަން ކުރުމަށް މިލިއަނުން ހޭދަކުރެ އެވެ. އެކަމަކު އެއީ ވޯޓު ގަންނާކަށް ނޫނެވެ. ހަމަ ދާއިރާ ދެކެ އެ ވާ ލޯތްބަކުން ކޮށްދޭ ކަންކަމެވެ. ކޮރަޕްޝަނާއި ފަސާދައިގެ ކުޑަ ނަމަވެސް ކިލާ ކޮޅެއް މިއިން ބޭފުޅެއްގެ ފަސްބައިގައި ޖެހިފައިވާ ކަމަކަށް ނުވެ އެވެ.\nކުރިމަތިލާ ދާއިރާ އާއި އެ ދާއިރާގެ ރައްޔިތުން ދެކެ ވާ ލޯބީގެ ނަމުގައި ބަހަނީ ރިޝްވަތެވެ. ރައްޔިތުން ވެސް މި ތިބީ އެގޮތަށް ރުހި ގަބޫލުވެގެންނެވެ. ކޮންމެ ކެންޑިޑޭޓަކަށް ވެސް ދާއިރާގެ ރައްޔިތުން ދޭނީ ގަންނަންވީ ތަކެތީގެ ލިސްޓެކެވެ. ގޯލަށް ދާގަނޑެއް، ބޯޅައެއް، މިސްކިތަށް ކާޕެޓް، ކްލާސްރޫމުގައި ހަރުކުރަން އޭސީ، މިހެން ގޮސް ނަން ހުސްކޮށެވެ. އެ މީހުން ގަބޫލުކުރަނީ މިއީ ރިޝްވަތު ނެގުން ނޫން ކަމަށެވެ. ކެންޑިޑޭޓުން ކޮށްދޭން ޖެހޭ ކަންތައް ކަމަށެވެ. އެހެންޏާ ފަހެ، ކޮންމެ ކެންޑިޑޭޓަކީ މި ސާމާނު ވިއްކާ ސޭޓެއް ހެއްޔެވެ؟ ކެންޑިޑޭޓެކޭ ބުނާއިރަށް އެ ދިއްކޮށްލަނީ ގަންނަންވީ ތަކެތީގެ ލިސްޓެކެވެ.\nމިއީ އަހަރުތަކަކުން ބިނާވި ނުބައި އާދަކާދައެކެވެ. ރައްޔިތުންގެ މަޖިލީހުގެ ކޮންމެ މެންބަރަކީ ދާއިރާގެ އެންމެންގެ ވެލްފެއާ އޮފިސަރު ކަމަށް ހެދިގެން އުޅެގަތްގަތީނުން ވެސް ކަންނޭނގެ އެވެ. ރައްޔިތުންގެ ވެސް އެ ތިބީ އެގޮތަށް ގަބޫލުކޮށްގެންނެވެ. މަޖިލީހަށް ހާޒިރު ވިޔަސް ނުވިޔަސް، އޮއްޓަރެއް ހުރި ވާހަކައެއް ނުދެއްކިޔަސް، ބިލެއް ނުވަތަ އިސްލާހެއް ހުށަހަޅައިނުލިޔަސް ދާއިރާގެ މީހުން މާލެ އަންނަ ފަހަރަކު ސައިތައްޓެއް ދީ ބައެއް ޚަރަދުތައް ކޮށްދޭ ނަމަ އެއީ އެންމެ ރަނގަޅު މެންބަރެވެ. މަޖިލީހުގައި ވޯޓު ބީލަމަށް ލައިގެން އުޅުނަސް، ތިމާގެ މެންބަރަކީ ފައިސާ ފޮއްޗެއް ދިއްކޮށްލައި އުޅޭ މީހެއް ނަމަ އެއީ ބަރާބަރު މެންބަރުންނެވެ.\nއިންސާފުވެރި އިންތިހާބަކަށް ގޮވާލައި މުޒާހަރާކުރަނީ. -- މިހާރު ފައިލް ފޮޓޯ\nދާއިރާ އަށް ކޮށްދޭނެ ކަމަކީ، މަޖިލިސް ތެރޭ ދާއިރާގެ މަސްލަހަތު ހިމާޔަތްކޮށް ދާއިރާގެ ކުރިއެރުމަށް އިސްކަން ދީގެން މަސައްކަތްކުރުން ކަމަށާއި ފައިސާއެއް، ހަދިޔާއެއް ނުބަހާނެ ކަމަށް ގޮވާލައި އެ ގޮތުގައި ހިފަހައްޓަން ކެރޭނީ ކިތައް ކެންޑިޑޭޓުންނަށް ހެއްޔެވެ؟ ނުކެރޭނެ އެވެ. އޭރުން ނުހޮވޭނެ އެވެ.\nއެކަމަކު މަޖިލީހުން ގޮނޑި ހޯދަން އުޅޭ މީހުންނާއި ރައްޔިތުން ވެސް މި ގޮވަނީ ނަޒާހަތްތެރިކަމުގެ ވާހަކަ އެވެ. އެންމެން ބުނަނީ ވަގުންނަށް ނޫނެކޭ ކަމަށެވެ. ނުހައްގު މަންފާތައް ހޯދާ މީހުންނާއި ލިބިގަންނަ މީހުންނަށް ވެސް ޖާގައެއް ނެތް ކަމަށެވެ. މިއީ މިހެން ގޮވާ އަޑު އެންމެ ގަދަ ދުވަސްވަރެވެ.\nމެންބަރުކަން ހޯދަން ކެމްޕޭނު ކުރުމާއި ވޯޓު ހޯދުމުގެ ކަންކަން އޮތީ ރިޝްވަތުގެ ތެރޭގައިކަން އެއީ މީހަކު ނުދަންނަ ކަމެއް ނޫނެވެ. ކޮންމެ އިންތިހާބަކީ ރިޝްވަތު "ހަލާލު" މޫސުމަކަށް ހަދައިފި އެވެ. މިއިން އެއްވެސް ކަމަކީ ރިޝްވަތު ކަމަށް، މި މައްސަލަތައް ބަލަން އުފައްދާފައިވާ އިދާރާތަކުން ވެސް ބަލަނީއެއް ނޫނެވެ. މައްސަލަ ހުށަހެޅިޔަސް، ދުވަހަކު ވެސް ވީ ކަމެއް ނެތެވެ.\nމިހެން އޮތް އިރު، މި ފަސާދައިގެ ތެރެއިން ހޮވާ މެންބަރު ވޯޓު ވިއްކިޔަސް، ގޮނޑި ވިއްކިޔަސް އެކަމާ ޝަކުވާ ނުކުރާށެވެ. އެއީ އަހަރެމެން ބޭނުންވި ގޮތެވެ.\nއިތުރު ލިޔުންތައް ކޮލަމް ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރްސީގެ ކޮރަޕްޝަން ރައްޔިތުންގެ މަޖިލީހުގެ އިންތިޚާބު 2019


America ge hamalaathakeh "Jihadi John" maraalumah\nއެމެރިކާގެ ހަމަލާތަކެއް "ޖިހާދީ ޖޯން" މަރާލުމަށް\nޖިހާދީ ޖޯން ވީޑިއޯއެއްގައި ބަޔަކަށް އިންޒާރުދެނީ.\nރަހީނުކޮށްފައިވާ ޔޫރަޕްގެ ރައްޔިތުންގެ ކަރު ބުރިކުރާ އައިއެސްގެ ހަނގުރާމަވެރިޔާ، މަޝްހޫރު ނަމުން ނަމަ "ޖިހާދީ ޖޯން" މަރާލުމަށް އެމެރިކާ އިން ވަރުގަދަ ހަމަލާތަކެއް ދީފި އެވެ.\nކުވޭތަށް އުފަން، އިނގިރޭސި ރައްޔިތެއް ކަމަށްވާ މުހައްމަދު އިމްވާޒީ މަރާލުމަށް ހަމަލާތަކެއް އިއްޔެ ދީފައި ވަނީ އެމެރިކާއިން ބުނި ގޮތުގައި އޭނާ އަށް ވަރަށް ކައިރިން ފާރަލާތާ ދުވަސްގަނޑަކަށް ފަހު އައިއެސްގެ މައި އަވަށް ކަމަށްވާ، ސީރިއާގެ ރައްގާ ކައިރިންނެވެ. އިމްވާޒީ ދަތުރު ކުރަމުން އައި ވެހިކަލަކަށް ހަމަލާދިނީ، ޑްރޯންއެއް ބޭނުންކޮށްގެން ކަމަށް އެމެރިކާގެ އޮފިޝަލުން ވިދާޅުވެ އެވެ.\nޕެންޓަގަންގެ ޕްރެސް ސެކްރެޓަރީ ޕީޓާ ކުކް ވިދާޅުވި ގޮތުގައި ޑްރޯން ހަމަލާތަކުގައި އިމްވާޒީ މަރުވިކަން ނޫނީ ގެއްލުމެއްވިކަން އަދި ބުނާކަށް ނޭނގެ އެވެ. އެހެން ނަމަވެސް އެ ހަމަލާގައި އިމްވާޒީ އަށް ވީގޮތެއް އަންނަނީ މިހާރު ބަލަމުންނެވެ. އަދި އެއަށް ފަހު މައުލޫމާތުތައް ހާމަ ކުރާނެ ކަމަށް ކުކް ވިދާޅުވި އެވެ.\nއެމެރިކާ އާއި ހުޅަނގުގެ ގައުމުތަކަށް އައިއެސްގެ ފަރާތުން އިންޒާރު ދީ، ރަހީނުކޮށްފައިވާ މީހުންގެ ކަރުބުރި ކުރާތަން ދައްކުވައިދޭ ވީޑިއޯތަކުގައި އިމްވާޒީ ހުންނަނީ ކާކުކަން ނޭނގޭ ގޮތަށް މޫނު ނިވާކޮށްގެންނެވެ. އިމްވާޒީ އެމެރިކާގެ ޓާގެޓަކަށް ވީ، އައިއެސްއިން ރަހީނުކޮށްފައިވާ އެމެރިކާގެ ނޫސްވެރިޔާ ޖޭމްސް ފޮލޭގެ ކަރު ބުރިކޮށްލާ ވީޑިއޯއެއް މިދިޔަ އަހަރުގެ އޮގަސްޓް މަހު އައިއެސް އިން އާންމު ކުރުމުންނެވެ. އޭގެ ފަހުން އިމްވާޒީ ވަނީ މިފަދަ އެކި ވީޑިއޯތަކުން ފެނިފަ އެވެ.\nއައިއެސްގެ ވީޑިއޯތަކުން ފެންނަ ޖިހާދީ ޖޯން: އޭނާ އަކީ އިނގިރޭސި ރައްޔިތެއް.\nޖިހާދީ ޖޯން އަކީ ކާކު؟\nއިމްވާޒީ އިނގިރޭސި ރައްޔިތަކަށް ވީ 1988 ވަނަ އަހަރު އެވެ. ކޮމްޕިޔުޓިން އާއި އިނގިރޭސި ބަސް ކިޔަވައިދިނުމުން ޑިގްރީއެއް ނަގާފައިވާ އިމްވާޒީ 2009 ވަނަ އަހަރު ވަނީ ކޫވޭތަށް ދިރިއުޅުން ބަދަލުކޮށްފަ އެވެ. އެހެން ނަމަވެސް އިނގިރޭސި ވިލާތުގައި ޗުއްޓީ އެއް ހޭދަކޮށްލުމަށް 2010 ވަނަ އަހަރު އައުމަށް ފަހު އެނބުރި ކުވޭތަށް ދާން އުޅުމުން އޭނާ ވަނީ ހުއްޓުވައިފަ އެވެ. އެއަށް ފަހު ނަން ބަދަލު ކޮށްގެން ވެސް 2013 ވަނަ އަހަރު އޭނާ ކުވޭތަށް ދާން މަސައްކަތް ކުރި އެވެ. އެހެން ނަމަވެސް އެ ފަހަރު ޑީޕޯޓް ކުރުމުން އޭނާ ވަނީ ވީނުވީއެއް ނޭނގި ގެއްލިފަ އެވެ. އާއިލާއިން ކުރި ރިޕޯޓަކާ ގުޅިގެން އިނގިރޭސި ފުލުހުން އޭނާ ހޯދި އިރު، ސީރިއާއަށް ގޮސް އައިސްއާ ގުޅުނުކަން ވަނީ ހާމަވެފަ އެވެ.\nއައިއެސްގެ ވީޑިއޯތަކުގައި ފެންނަނީ އިމްވާޒީކަން އެންމެ ފުރަތަމަ ފަޅާއެރީ އޭނާގެ އާއިލާގެ ބައެއް ފަރާތްތަކުން އިނގިރޭސި ކަމާ ބެހޭ ފަރާތްތަކަށް މައުލޫމާތުތަކެއް ހިއްސާ ކުރުމުންނެވެ. އެއަށް ފަހު އިނގިރޭސިންނާއި އެމެރިކާގެ ޖާސޫސީ އަދި އަސްކަރީ އިދާރާތަކުން ކުރި މަސައްކަތުން އެއީ އިމްވާޒީކަން ވަނީ ކަށަވަރުވެފަ އެވެ.


"Bhool Bhulaiyaa" Ge Dhevana Bain Akshay Nufennaane - Vaguthu\n"ބޫލް ބުލައްޔާ" ގެ ދެވަނަ ބައިން އަކްޝޭ ނުފެންނާނެ!\nބޮލީވުޑުގެ ކާމިޔާބު ފިލްމު "ބޫލް ބުލައްޔާ" ގެ ދެވަނަ ބައިގައި އަކްޝޭ ކުމާރު ނުފެންނާނެ ކަމަށް ފިލްމުގެ ޑައިރެކްޓަރު އަނީސް ބަޒްމީ ކަށަވަރުކޮށްދީފިއެވެ.\n"ބޫލް ބުލައްޔާ" އަކީ 2007 ވަނަ އަހަރު ނެރުނު ކާމިޔާބު ފިލްމެކެވެ. ގިނަބައެއްގެ ސަޕޯޓް ލިބުުނު ފިލްމެކެވެ. ލީޑު ރޯލުން ފިލްމުގައި ފެނިގެންދިޔައީ އަކްޝޭ ކުމާރާއި ވިދްޔާ ބާލަން އެވެ. ފިލްމުގެ ދެވަނަ ބައެއް ހެދުމުގެ މަސައްކަތް މިހާރު ފަށާފައިވާއިރު ދެވަނަ ބައިގައި ލީޑު ރޯލުން ފެނިގެންދަނީ ކާތިކް އާރިޔަން އާއި ކިއާރާ އަދްވާނީ ކަމަށް ފިލްމުގެ ޑައިރެކްޓަރު އަނީސް ބަޒްމީ ބުނެއެވެ.\nގިނަ ބަޔަކު މިވަގުތު ކުރަމުން އަންނަ ސުވާލަކީ ފިލްމްގެ އެއްވެސް ހިސާބަކުން އަކްޝޭ ފެންނާނެތޯ ނުވަތަ ނޫންތޯއެވެ. އެ ސުވާލުގެ ޖަވާބު އަނީސް ޔަގޔން ކަމާއެކު ޖަވާބުގައި ބުނީ ނުފެންނާނެ ކަމަށެވެ. އަދި އެއީ ތަފާތު ކާސްޓުންނާއެކު ކުޅޭ ތަފާތު ފިލްމެއް ކަމަށް ވެސް އަނީސް ވަނީ ބުނެފައެވެ. އަދި މިފަހަރުގެ ފިލްމުވެސް ވަރަސް ތަފާތުވާނެ ކަމަށް އަނީސް ވަނީ ބުނެފަ އެވެ.\nމިފިލްމަށް ކާތިކް ދަނީ ވަރަށް ރަނގަޅަށް ތައްޔާރުވަމުންނެވެ. މިމަހުގެ ތެރޭގައި ޝޫޓިން ފަށާނެ ކަމަށް ރިޕޯޓުތައް ބުނެ އެވެ. ފިލްމުގެ ބަތަލާ ކިއާރާ އަދްވާނީ ޝޫޓިންގައި ބައިވެރިވާނީ ފަހުންކަމަށް އަނީސް ބުނެ އެވެ.\nއެގޮތުން ރިޕޯޓުތައް ބުނާ ގޮތުން ކިއާރާ ޝޫޓިންއާ ގުޅުމަށް ހަމަޖެހިފައި ވަނީ އަންނަ އަހަރުގެ ކުރީކޮޅުގަ އެވެ. އަދި އަންނަ މާޗު މަހުގެ ކުރިން ފިލްމުގެ މަސައްކަތް ނިމޭނެ ވެއެވެ. ފިލްމު ނެރެމަށް ހަމަޖެހިފައިވަނީ އަންނަ އަހަރު ތެރޭގައި ކަމަށް ޑައިރެކްޓާރ ބުނެފައިވެ އެވެ.


މަރާމާތު ކޮށްދޭނެ ފަރާތެއް ހޮދުމަށް\n2021 ވަނައަހަރުގެ ދިރާސީ އަހަރަށް ތައްޔާރުވުމުގެ ގޮތުން ސްކޫލްގައި ކުރަންޖެހޭ މަރާމާތާއި ގުޅޭ\nމި ސްކޫލުގެ ތިރީގައި މި ދަންނަވާ މަރާމާތުތައް ކުރުމަށް ބޭނުންވެއެވެ.\nކޮމްޕިއުޓަރ ލެބްގެ ކަރަންޓް ވައިރު ބަދަލުކުރުން\nހަލާކުވެފައިވާ3ކުޑަދޮރު އެލްމިނިއަމް ދޮރަށް ބަދަލުކުރުން\nފައުންޑޭޝަން ސްޓޭޖް ކްލާސްރޫމް އަދި ލައިބްރަރީއަށް2ފަންކާ އިތުރުކުރުން\nވީމާ، މި މިމަސައްކަތް ކޮށްދިނުމަށް ޝައުޤުވެރިވާ ފަރާތްތަކުން ތިރީގައި މި ދަންނަވާގޮތަށް އަމަލުކުރުމަށް ދަންނަވަމެވެ.\nމިބީލަމުގައި ބައިވެރިވެވޭނީ، ޤާނޫނު ނަންބަރު:2014/18 (ވިޔަފާރި ރަޖިސްޓްރީކުރުމުގެ ޤާނޫނު) ގެ ދަށުން މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ރަޖިސްޓްރީކުރެވިފައިވާ ކުންފުނިތަކަށާއި، ޤާނުނު ނަންބަރު:2014/19 (އަމިއްލަ ފަރުދުންގެ ވިޔަފާރީގެ ޤާނޫނު) ގެ ދަށުން ފަރުދުންގެ ވިޔަފާރި ރަޖިސްޓްރީކޮށްފައިވާ ފަރާތަކަށެވެ.\nމި ބީލަމުގައި ބައިވެރިވާން އެދޭ ފަރާތްތަކުން ސްކޫލަށް ވަޑައިގެން ނުވަތަ ގުޅުއްވައިގެން ނަންނޯޓް ކުރެއްވުން އެދެމެވެ. އީމެއިލް މެދުވެރިކޮށް ވެސް ނަންނޯޓު ކުރެވޭނެއެވެ. ނަންނޯޓް ކުރުމުގެ ފުރުސަތު ހުޅުވާލެވިފައިވަނީ 14 ޖުލައި އިން 04 އޯގަސްޓް 2021 އަށް ބަންދު ނޫން ކޮންމެ ދުވަހެއްގެ 8:00 އިން 14:00 އަށެވެ. ބީލަން ހުށަހެޅޭނީ މި މުއްދަތުގައި ނަންނޯޓް ކުރާ ފަރާތްތަކަށެވެ.\nމި ބީލަމާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 05 އޯގަސްޓް 2021 ވާ ބުރާސްފަތި ދުވަހުގެ 13:00 ގައި މި ސްކޫލްގެ ކޮމްޕިއުޓަރ ލެބްގައެވެ. މައުލޫމާތު ދިނުމުގެ ބައްދަލުވުމަށް ހާޒިރުނުވާ ފަރާތްތަކަށްވެސް ބީލަންހުށައެޅުމުގެ ފުރުސަތު އޮތް ވާހަކަ ދަންނަވަމެވެ.\nބިޑް ހުށަހެޅުން އޮންނާނީ 12 އޯގަސްޓް 2021 ވާ ބުރާސްފަތި ދުވަހުގެ 13:00 ގައި މިސްކޫލްގެ ކޮމްޕިއުޓަރ ލެބްގައެވެ. ބިޑް ހުށައަޅަންވާނީ ބަންދުކުރެވިފައިވާ ސިޓީއުރައެއްގައެވެ. އަދި ސިޓީއުރައިގެ ބޭރުގައި ބީލަމަށް ދެވިފައިވާ ނަން، ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެފައި އޮންނަންވާނެއެވެ.\nމި ޕްރޮޖެކްޓާއި ގުޅޭ ބީލަން ފޮތް މި އިޢުލާނާއިއެކު އެޓޭޗް ކުރެވިފައި ވާނެއެވެ.\nމި އިޢުލާނާއި ގުޅިގެން އިތުރުމަޢުލޫމާތު ތިރީގައވާ އެޑްރެހުން ލިބިވަޑައިގަންނަވާނެއެވެ.\nފިއްލަދޫ ސްކޫލް/ ހއ. ފިއްލަދޫ / ފޯން 6500536\nނަންބަރު: : GS85/IUL/2021/11\nޕަބްލިޝްކުރި ގަޑި: 2108\nސުންގަޑި: 04 އޮގަސްޓް 2021 1400\n- މަރާމާތުތައް ކޮށްދޭނެ ފަރާތެއް ހޯދުމަށް


Bodu Truck Ehge Dhashuvi Namaves, Hairaan Kuranivi Gothakah Salaamaiy Vejje - Vaguthu\nބޮޑު ޓްރަކެއްގެ ދަށުވި ނަމަވެސް، ހައިރާންކުރަނިވި ގޮތަކަށް ސަލާމަތްވެއްޖެ\nދުއްވާފައި ދިޔަ ބޮޑު ޓްރަކެއްގެ ދަށުވި މީހަކު، ހައިރާން ކުރަނިވި ގޮތަކަށް ސަލާމަތްވެއްޖެއެވެ. ފިލިޕީންސްގެ ސިޓީއެއްގެ ބާރުބޮޑު މަގެއްގެ މަތިން، ޓްރަކެއްގެ ދަށުވެފައިވަނީ ސައިކަލުގައި ދުއްވާފައި ދިޔަ މީހެކެވެ.\nމި މީހާ ޓްރަކުގެ ދަށުވާ މަންޒަރު ފެންނަ ފޮޓޯތައް މީސް މިޑިޔާގެ އެކި މަންސަ (ޕްލެޓްފޯމް) ތަކުގައި އާއްމުވެފައިވެއެވެ.\nއާއްމުވެފައިވާ ވީޑިޔޯއިން ފެންނަ ގޮތުގައި ސައިކަލު ދުއްވާފައި ދިޔަ މީހާ، ޓްރަކުގެ ދަށުވެފައިވަނީ ކަނާތް ފަޅިން އޯވާޓޭކް ކުރުމަށް އުޅުމުގެ ތެރޭގައެވެ. އަދި، ޓްރަކު ދަށުވުމާއެކު އެމީހާވަނީ މަގުމައްޗަށް ވެއްޓިފައެޗެ.\nވީޑިޔޯ އިން ދެންނަ ފެންނަ ގޮތުގައި ޓްރަކުގެ ފުރޮޅުވަނީ އެމީހާގެ ބޮލުގެ ބަޔަކަށް އަރާފައެވެ. އެހެންނަމަވެސް، އެމީހާ ހެލްމެޓު އަޅައިގެން ހުރުމުގެ ސަބަބުން ބޮލަށް އެއްވެސް ހާނީއްކައެއްވެފައި ނުވެއެވެ. އަދި، ހުރިހާ ގެއްލުމެއް ލިބިފައިވަނީ އަޅައިގެން ހުރި ހެލްމެޓަށެވެ.\nމީގެއިތުރުންވެސް، އާއްމުވެފައިވާ ވީޑިޔޯ އިން ފެންނަ ގޮތުގައި ބޮޑު އުޅަނދު ދަށުވުމަށްފަހު، އެމީހާ ތެދުވުމަށް މަސައްކަތް ކުރެއެވެ. އެގޮތަށް ދެތިން ފަހަރަކު ތެދުވުމަށް މަސައްކަތްކުރިއިރު، ފަހުން ތެދުވުމަށްފަހު، ކަކޫ ޖައްސައިގެން، ސައިކަލު ކައިރީގައި އިށީނދެގެން އިން މަންޒަރު ފެނެއެވެ.\nމިފަދަ ބައެއް ކަންކަން، މީގެކުރިންވެސް ހިނގާފައިވެއެވެ.


BREAKING: Varubalivejje, abadhu anga bandhu kohgen nuhureveyne: Mahloof - vNews.mv\nވަރުބަލިވެއްޖެ، އަބަދު އަނގަބަންދުކޮށްގެން ނުހުރެވޭނެ: މިނިސްޓަރ މަހުލޫފް\nޠާހިރާ އަޒްހާރު 10 June 2021, 18:20\nއެމްއެމްޕީއާރުސީގެ ޚިޔާނާތުގެ މައްސަލައިގެ ތުހުމަތު ކުރަނީ ސްޕެޝަލް އިކޮނޮމިކް ޒޯނުގެ ބިލަށް ވޯޓު ދީގެން ކަމަށް ޔޫތު މިނިސްޓަރ އަހުމަދު މަހުލޫފް ވިދާޅުވެއްޖެއެއެވެ.\nމިނިސްޓަރ މަހުލޫފް މިފަދައިން ވިދާޅުވެފައިވަނީ އެމްއެމްޕީއާރްސީގެ ޚިޔާނާތުގެ މައްސަލައާ ގުޅިގެން، އެމަނިކުފާނުގެ މައްޗަށް ދައުވާކޮށްދިނުމަށް ޕީޖީ އޮފީހަށް ފޮނުވާފައި ވަނިކޮށް ކުރެއްވި ޓްވީޓެއްގައެވެ.\nމިނިސްޓަރ މަހްލޫފް ވިދާޅުވީ އެމްއެމްޕީއާރުސީ މައްސަލަ ފެށުނީއްސުރެވެސް އެމަނިކުފަނާމެދު އަމަލު ކުރަމުން އަންނަނީ ޒާތީކޮށް، ސިޔާސީގޮތުން ކަތިލާ ކަންބަޅިއެއް ގޮތަށް ކަމަށެވެ.\nއެކަން ކުރަނީ ސިޔާސީ ބަޔަކު އަޑީގަތިބެގެންކަން އެންމެ އިސްވެރިންނަށް އެނގިވަޑައިގަންނަވާ ކަމަށާއި، މިކަން ކުރުމުގެ ބޭނުމަކީ ޔޫތު މިނިސްޓަރ ކަމުގެ މަގާމުން ވަކިކުރުން ކަމަށް މަހުލޫފް ވަނީ ވިދާޅުވެފައެވެ.\nއެމަނިކުފާނު އެއުޅެނީ މަގާމުގަ ބަގުޑިބައްދައިގެން ހުންނަން ނޫންކަން އެމީހުންނަށް ނުވިސްނޭ ކަމަށް މަހުލޫފް ވިދާޅުވިއެވެ.\nމަހުލޫފް ވިދާޅުވީ އެމަނިކުފާނުގެ މައްޗަށް ކޮށްފައިވަނީ ގޯސް ތުހުމަތުތަކެއް ކަމަށާއި، މިތުހުމަތު ކުރީ ސްޕެޝަލް އިކޮނޮމިކް ޒޯނުގެ ބިލަށް ވޯޓުދީގެން ކަމަށް މަހުލޫފް ވިދާޅުވިއެވެ.\nއެހެންނަމަވެސް އޭރު އެމަނިކުފާނަކީ ޕީޕީއެމްގެ މަޖިލިސް މެންބަރެއް ކަމަށާއި، ވޯޓުދިނީ ތްރީލައިން ވިޕާ އެއްގޮތަށް ކަމަށް މިނިސްޓަރ ވިދާޅުވިއެވެ.\nމިމައްސަލައިގައި ދައުވާ ކުރުމުގެ އެއްވެސް ގާނޫނީ ބާރެއް އޭސީސީއަށް ލިބިގެން ނުވާ ކަމަށާއި، އެކަން އެސެޓް ރިކަވަރީ ކޮމިޝަން އުފައްދަން ރައީސް ނެރުއްވި ޤަރާރުން އަދި ރިޔާސީ ކޮމިޝަންގެ ގާނޫނުންވެސް ސާފުވާ ކަމަށް މަހުލޫފް ވިދާޅުވިއެވެ.\nމީގެކުރިން ދައުވާ އުފުލި އެންމެންގެ މައްސަލަތަށްވެސް ފޮނުވީ ކޮމިޝަނުންކަން މަހުލޫފް ވަނީ ފާހަގަ ކުރައްވާފައެވެ.\nއެމަނިކުފާނުގެ މައްސަލަ ބެލުމައިގެން ހަމަ ކުރިއަށްދާންވީ ކަމަށާއި، އެހެންނަމަވެސް އެކަން ކުރަންވާނީ ޤާނޫނީ އިމުގެ ތެރެއިން ތަފާތު ކުރުމެއްނެތި ކަމަށް މިނިސްޓަރ މަހްލޫފްގެ ޓްވީޓުގައި ވިދާޅުވެފައި ވެއެވެ.\nސިޔާސީ ނުފޫޒުން ބައެއް ނަންތަށް އުނިކުރުމަށްފަހުވެސް އެކުލަވާލާފައި އޮތް 300 މީހުންގެ ލިސްޓަކުންވެސް ކޮމިޝަނަށް3އަހަރު ވީއިރު ފެނުނީ އެމަނިކުފާނުގެ ނަން އެކަނިތޯ މަހްލޫފް ވަނީ ސުވާލު ކުރައްވާފައެވެ.\nޤާނޫނާއި ގަވައިދުގެ ތެރެއިން ކޮމިޝަން، ޕޮލިސް، ޕީޖީ އަދި އޭސީސީން އަމިއްލައަށް ހަދައިގެން ތިބި އުސޫލުތަކާވެސް އެއްގޮތަށް އެމަނިކުފާނާމެދު ތަފާތުނުކޮށް މައްސަލަ ގެންދާނަމަ އެއްމެ ދުވަހަކުވެސް އެމަގާމުގައި ދެމިނުހުންނާނެ ކަމަށް މިނިސްޓަރ ވިދާޅުވިއެވެ.\nކަންބަޅިއެއްހެން ހަމައެކަނި އެމަނިކުފާނު ކަތިލިޔަސް އެހިސާބުން އެމްއެމްޕީއާރުސީގެ މައްސަލަ ނިމުނީކަމަށް ރައްޔިތުން ދެކޭނެކަމަށް ހީކުރުމަކީ ގޯހެއް ކަމަށްވެސް މިނިސްޓަރ ވިދާޅުވިއެވެ.\nމިނިސްޓަރގެ ޓްވީޓު ނިންމަވާލައްވަމުން ވަނީ މިހާރު ވަރުބަލިވެއްޖެ ކަމަށާއި، އަބަދު އަނގަބަންދުކޮށްގެން ނުހުރެވޭނެ ކަމަށް ވިދާޅުވެފައެވެ.\nއޭސީސީން އިއްޔެ ވަނީ އެމްއެމްޕީއާރްސީގެ ޚިޔާނާތުގެ މައްސަލައާ ގުޅިގެން، މިނިސްޓަރ މަހުލޫފުގެ މައްޗަށް ދައުވާކުރުމަށް ޕީޖީ އޮފީހަށް ހުށަހަޅާފައެވެ.\nއޭސީސީން މިމައްސަލަ ޕީޖި އޮފީހަށް ހުށަހަޅާފައިވަނީ އެމްއެމްޕީއާރުސީގެ ޚިޔާނާތުގެ މައްސަލައިގެ ތެރޭގައި ހިންގާފައިވާ ކޮރަޕްޝަނާއި، ޚިޔާނާތާއި، މަނީ ލޯންޑްރިންގގެ މައްސަލަތައް ބެލުމަށް މޯލްޑިވްސް ޕޮލިސް ސަރވިސް އާއި، ޕްރެޒިޑެންޝަން ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ އާއި އެންޓި-ކޮރަޕްޝަން ކޮމިޝަނުން ކުރިއަށް ގެންދާ ޖޮއިންޓް އިންވެސްޓިގޭޝަންގެ ތަހުގީގުގެ ތެރޭގައި، ކުށްކޮށްގެން ހޯދާފައިވާ ފައިސާ ގ.ހާފްސީ/ މާލެ، އަހްމަދު މަހްލޫފް އަށް ލިބިފައިވާކަމަށް ފާހަގަކުރެވިފައިވާތީއެވެ.\nމިކަމާ ގުޅިގެން ރައީސުލްޖުމްހޫރިއްޔާވަނީ މިނިސްޓަރ މަހްލޫފް މަގާމުގެ މަސްއޫލިއްޔަތުތަކުން އެކަހެރި ކުރައްވާފައެވެ.\nއަހުމަދު މަހުލޫފް ކުއްލި ހަބަރު އެމްއެމްޕީއާރްސީ ސިޔާސީ


Bodufinolhun Hayyaru Kuri Bidheyseen Immigration Bandhun Dhookohllumah Edhi Court Ah - Vaguthu\nރިސޯޓެއްގެ ގޮތުގައި ތަރައްގީ ކުރަމުން އަންނަ ބ. ބޮޑުފިނޮޅުގައި ހިނގި ހަމަނުޖެހުންތަކާ ގުޅިގެން ހައްޔަރުކުރި 19 ބިދޭސީން ފުލުހުންގެ ބަންދުން ދޫކޮށްލުމަށްފަހު އިމިގްރޭޝަންގެ ޑިޓެންޝަން ސެންޓަރުގައި ބަންދުކޮށްފައި ވާތީ އެ ބިދޭސީން ބަންދުން ދޫކޮށްލަން ކްރިމިނަލް ކޯޓަށް ހުށަހަޅައިފިއެވެ.\nބޮޑުފިނޮޅުގައި މަސައްކަތް ކުރާ 15 ދިވެހި މުވައްޒަފުން އެ ރަށުން ފޭބުމަށް މަސައްކަތް ކުރުމުން ރަށުގައި ތިބި 203 ބިދޭސީ މަސައްކަތްތެރިންގެ ތެރެއިން ބަޔަކު އެކަމަށް ވަނީ ހުރަސް އަޅާފައެވެ. އަދި އެމީހުން [ދިވެހިން] ރަށުން ފޭބިޔަ ނުދީ އެމީހުން ބޮޑުފިނޮޅުގައި ރަހީނުކުރިއެވެ. އެ ބިދޭސީން އެގޮތަށް ކަންތައް ކޮށްފައި ވަނީ އެމީހުންނަށް ލިބެންޖެހޭ މުސާރަ ދީފައި ނުވާތީއެވެ.\nއެ މައްސަލާގައި ފުލުހުން ބޮޑުފިނޮޅަށް ގޮސް ބައެއް ބިދޭސީން ހައްޔަރުކުރިއެވެ. އަދި ދެ ފަހަރެއްގެ މަތިން އެ މީހުންގެ ބަންދުގެ މުއްދަތު ކޯޓުން އިތުރުވެސް ކޮށްދިނެވެ. ނަމަވެސް ފަހުން ފުލުހުން އެމީހުން ދޫކޮށްލިއެވެ. ފުލުހުން އެމީހުން ދޫކޮށްލީ މިދިޔަ އާދިއްތަ ދުވަހުގެ ރޭގެ ވަގުތެއްގައެވެ. އަދި އޭގެފަހުން އެ މީހުން ހަވާލުކޮށްފައިވަނީ އިމިގްރޭޝަނާއެވެ.\nބޮޑުފިނޮޅުން ހައްޔަރުކުރި ބިދޭސީންގެ ގާނޫނީ ވަކީލުންގެ ޓީމުން ނެރެފައިވާ ނޫސްބަޔާނެއްގައި ބުނެފައި ވަނީ އެމީހުން އިމިގްރޭޝަނާ ހަވާލުކޮށްފައި ވަނީ ޑީޕޯޓު ކުރުމަށް ކަމަށް ބުނެ ކަމަށެވެ. އިމިގްރޭޝަންގެ ގާނޫނާ ހިލާފު ނުވާ ބަޔަކު ރާއްޖެއިން ފޮނުވާލުމަށް އިމިގްރޭޝަނާ ހަވާލު ކުރުމުގެ ބާރަކީ ފުލުހުންނަށް ލިބިދީފައިވާ ބާރެއް ނޫން ކަމަށް ވަކީލުންގެ ޓީމުން ނެރެފައިވާ ބަޔާނުގައިވެއެވެ.\nތުހުމަތެއްގައި ހައްޔަރުކުރާ ބައެއް އިމިގްރޭޝަންގެ ޑިޓެންޝަން ސެންޓަރުގައި ބަންދު ކުރުމަކީ ޖަލުތަކާއި ޕެރޯލްގެ ގާނޫނުގައި ކަން އޮންނަ ގޮތް ނޫން ކަމަށާއި ގާނޫނުގައި ބަޔާން ނުކުރާ ތަނެއްގައި ބަންދު ކޮށްފައި ބެހެއްޓުމަކީ އެންޓި ޓޯޗާ ގާނޫނާއިވެސް މުޅިން ހިލާފު އަމަލެއް ކަމަށް އެ ބަޔާނުގައި ބުނެފައިވެއެވެ.\nއޮގަސްޓް 10, 2020 13:54\nޥަކީލުންގެ ދަރިންނާްި އާއިލާ މީހުންނާއި ދެވައިގެން ގެންގުޅެންވީނުން ، ތިކަހަލަ ވާކީލުންނާއި ހެދީ މިގައުމު ހަލާކުމިވަނީ! ތި ވަކީލުންގެ ޓީމަށް ހަލާކު ހުރި!


ތޫނިސް - ވިކިޕީޑިއާ\nޓިއުނީޝިޔާ ނުވަތަ ތޫނިސްއަކީ އެފްރިކާގެ ޤައުމުތަކުގެ ތެރެއިން އެންމެ އުތުރަށް އޮތް ޤައުމެވެ.\nMotto: حرية، نظام، عدالة (Hurriya, Nidham, 'Adala)\n- President Kais said\n- Prime Minister Elyes Fakhfakh\n- Total 163,610 km2 (92nd)\n- July 1, 2009 estimate 10,432,500 (79th)\n- 2004 census 9,910,872\n- Density 63/km2 (133rd (2005))\n- Total $82.636 billion\n- Per capita $8,002\n- Total $40.843 billion\n- Per capita $3,955\nHDI (2007) 0.769\nތޫނިސްގެ ރަސްމީ ބަހަކީ ޢަރަބި ބަހެވެ. ދެވަނަ ބަހެއްގެ ގޮތުގައި ގެންގުޅެނީ ފަރަންސޭސި ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ޓިއުނީޝިޔަންސްއެވެ. ޤައުމުގެ އެންމެ ބޮޑު ޝަހަރަކީ ތޫނިސްއެވެ. މި ޤައުމުގެ ވެރި ރަށަކީ ވެސް މިއީއެވެ. މި ޤައުމަކީ ޖުމްހޫރިއްޔާއެކެވެ. ޤައުމުގެ އާބާދީއަކީ 10 މިލިއަނެވެ. އެހެންކަމުން މިއީ ދުނިޔޭގައި 79 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.1 މިލިޔަން އަކަކިލޯމީޓަރެވެ. އިންޓަނެޓް ކޯޑަކީ tn. އެވެ. ކޯލިން ކޯޑަކީ +216 އެވެ. ފައިސާގެ ގޮތުން ބޭނުންކުރަނީ ޔޫރޯއެވެ.\nތޫނިސްއަށް ކިޔާ ނަން ކަމުގައިވާ ތޫނިސް ނެގިފައިވަނީ، މި ޒަމާނުގެ ތޫނިސްގެ ވެރިރަށް ކަމުގަައިވާ ރަށަށް ނިސްބަތްކޮށެވެ. އިނގިރޭސީން މި ޤައުމަށް ކިޔަނީ ޓިއުނީޝިޔާއެވެ. އެއީ ފަރަންސޭސި ބަހުން ކިޔާޤ ނަމުގެ ފަހަތަށް އައި.އޭ އިތުރުކޮށްގެން ކިޔާފައިވާ ނަމެކެވެ. މިއީ ފީނީޤީންގެ ކަލާނގެއެއް ކަމުގައިވާ ތާނިސް ނުވަތަ ތޫނިސްއަށް ނިސްބަތްކޮށް ކިޔާފައިވާ ނަމެއް ކަމަށް ވެސް ބައެއް މީހުން ބުނެއެވެ.\nޓިއުނީޝިޔާ ނުވަތަ ތޫނިސް އޮންނަނީ އެފްރިކާ ބައްރުގެ އުތުރު ބިތުގައި މެދުތެރޭ ކަނޑުގެ އައްސޭރީގައެވެ. އެޓްލާންޓިކް ކަނޑާއި ނީލުގެ ވާދީއާ ގާތްގަނޑަކަށް މެދުގައެވެ. ތޫނިސްގެ ހުޅަނގުގައި އޮތީ ޖަޒާއިރެވެ. އިރުދެކުނުގައި އޮތީ ލީބިޔާއެވެ. ތޫނިސްއަކީ ދުނިޔޭގެ އެހެން ޤައުމުތަކާ އަޅާބަލާއިރު ކިތަންމެ ކުޑަ ޤައުމެއް ނަމަވެސް އެ ޤައުމަކީ ޤުދުރަތީ ވަސީލަތްތައް ވަރަށް ވެސް މުއްސަނދި ޤައުމެކެވެ.\nފެންނަން ހުރި ތާރީޚަށް ބަލާއިރުގައި ތޫނިސްގައި އެންމެ ފުރަތަމަ ވަ×ަންވެރިވެފައިވަނީ ބަރްބަރީ ޤަބީލާތަކަށް ނިސްބަތްވާ މީހުންނެވެ. ޢީސާއީ މީލާދުގެ 10 ޤަރުނު ކުރީގައި ފީނީޤީން ވަނީ އައްސޭރި ފަށުގައި ދިރިއުޅެން ފަށާފައެވެ. ޤަރްޠާޖް ޝަހަރަކީ މީލާދުގެ ކުރީގެ9ވަނަ ޤަރުނުގައި މިއަދުގެ ލުބުނާން ހިސާބުން އައި ވަޒަންވެރީން ބިނާ ކުރި ޝަހަރެކެވެ. ފީނީޤީންގެ އިތުރުން އެހެން ކަންޢާނީން ވެސް ވަނީ މި ސަރަޙައްދަށް އައިސް ވަޒަންވެރިވެފައެވެ. ޔޫނާނީންގެ ސިސިލީ އާ އެކު ކުރެވުނު ގިނަ ހަނގުރާމަތަކަކަށް ފަހުގައި ޤަރްޠާޖްގެ ބާރު ގަދަވެގެން ދިޔައެވެ. އަދި މިއީ ހުޅަނގު މެޑިޓެރޭނިޔަން ސަރަޙައްދުގައި އޮތް އެންމެ ވަރުގަދަ ބާރަށް ވެސް ވެގެން ދިޔަމެއެވެ. މީލާދީން 8 ވަނަ ޤަރުނާ ހަމައަށް އައި އިރު މި ސަރަޙައްދު އޮތީ މުސްލިމުންނަަށް ފަތަޙަވެފައިވާ ތަނެއްގެ ގޮތުގައެވެ. ތޫނިސްގެ މަޝްހޫރު ޝަހަރެއް ކަމުގައިވާ ޤައިރްވާން ބިނާ ކުރީ މުސްލިމް ޢަރަބީންނެވެ. މިއީ މުޅި އުތުރު އެފްރިކާގައި ވެސް އުފެދުނު އެންމެ ފުރަތަމަ އިސްލާމީ ޝަހަރެވެ.ތޫނިސްއަށް ފަރަންސޭސީންގެ ކިބައިން މިނިވަންކަން ލިބިފައިވަނީ 20 މާރިޗް 1956 ގައެވެ.\nމިއަދުގެ ޓިއުނީޝިޔާގެ އާބާދީގެ 98% މީހުންނަކީ ޢަރަބީންނެވެ. ނުވަތަ މުސްތަޢުރިބު ޢަރަބީން ކަމުގައިވާ ބަރްބަރީންނެވެ. އެމީހުން ވާހަކަ ދައްކަނީ ޢަރަބި ބަހުގެ ލަހެޖާތަކުގެ ތެރެއިން ތޫނިސްގެ ލަހެޖާއިން ނުވަތަ ޑައިލެކްޓުންނެވެ. މިއަދު މި ސަރަޙައްދުގައި ބަރްބަރީންގެ ގޮތުގައި ތިބީ އެންމެ 1% މީހުންނެވެ. ގާތްގަނޑަކަށް 1% ގެ މީހުންނަކީ އިޓަލީ އަދި ފަރަންސޭސިވިލާތުން އައިސްތިބި މީހުންނެވެ.\nތޫނިސްގެ ތާރީޚަށް ބަލާއިރު އެ ޤައުމާ ގުޅިފައިވާ ހާދިސާތަކުގެ ސަބަބުން އެ ޤައުމުގެ ސަގާފަތަށް ވަރަށް ބޮޑު އަސަރުތަކެއް ފޯރުވާފައިވެއެވެ. މީގެ ތެރޭގައި ފީނީޤީންނާއި، ރޯމަނުންނާއި ވެންޑަލްއިންނާއި. ބައިޒަންޓީނުންނާއި، ޢަރަބީންނާއި ތުރުކީންގެ އިތުރުން ސްޕެނިޔަރޑުންނާއި ފަރަންސޭސީންގެ ސަގާފަތްތަކުގެ އަސަރު ވެސް ތޫނިސްގެ ސަގާފަތަށް ފޯރާފައިވެއެވެ.\nޓިއުނީޝިޔާގެ އިޤްތިޞާދުގައި ދަނޑުވެރިކަން ކުރުމުގެ އިތުރުން މައިންކުރުމާއި ތަކެއތި އުފެއްދުމުން ހިމެނެއެވެ. ތެލާއި ފަތުރުވެރިކަމަކީ ވެސް މި ޤައުމުގެ އިޤްތިޞާދުގައި މުހިއްމު ދައުރުތަކެއް ކުޅެމުން އަންނަ ކަންކަމެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 8002 ޑޮލަރެވެ.\n↑ 2.0 2.1 ފަންވަތް:Citation Translation by the University of Bern: Tunisia isafree State, independent and sovereign; its religion is the Islam, its language is Arabic, and its form is the Republic.\nLua error in package.lua at line 80: module 'Module:Citation/CS1/Suggestions' not found. ފަންވަތް:Ar icon\n"Tunisia". International Monetary Fund. Retrieved 2009-10-01.\nLast edited on 14 ޖޫން 2021, at 18:41\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 14 ޖޫން 2021، 18:41 ގައެވެ.


Midhiya aharu MTCC ah bodu faidhaa akaaeku record eh! - vNews.mv\nމިދިޔަ އަހަރު އެމްޓީސީސީއަށް ބޮޑު ފައިދާއަކާއެކު ރެކޯޑެއް!\nޠާހިރާ އަޒްހާރު 23 January 2021, 16:43\nމިދިޔަ އަހަރު އެމްޓީސީސީއަށް ލިބިނު ފައިދާ 203 މިލިއަން ރުފިޔާއަށް އަރާއިރު، މިއީ އެމްޓީސީގެ ދިގު ތާރީހުގައި އެކުންފުންޏަށް އެންމެ ބޮޑު ފައިދާއެއް ލިބުނު އަހަރު ކަމަށް އެކުންފުނީގެ ސީއީއޯ އާދަމް އާޒިމް ވިދާޅުވެއްޖެއެވެ.\nމިދިޔަ އަހަރު އެމްޓީސީސީން ކޮށްފައިވާ މަސައްކަތްތަކާގުޅޭ މައުލޫމާތާއި، 2020 ވަނަ އަހަރުގެ ހަތަރުވަނަ ކުއާޓަރުގެ ތަފާސްހިސާބުތައް އާންމުކުރުމުގެ ގޮތުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެމްޓީސީސީގެ ސީއީއޯ އާދަމް އާޒިމް ވިދާޅުވީ، މިދިޔަ އަހަރަކީ އެކުންފުނީގެ ހަޔާތުގައި އެންމެ ބޮޑު ފައިދާއެއް ލިބުނު އަހަރަށް ވާއިރު، މިދިޔަ އަހަރު ޓެކުހަށް ކެނޑުމުގެ ކުރިން އެ ކުންފުންޏަށް ލިބުނު ފައިދާ 203.11 މިލިއަން ރުފިޔާއަށް އަރާ ކަމަށެވެ.\nމިއާއެކު 2019 ވަނަ އަހަރު އެ ކުންފުންޏަށް ލިބުނު ފައިދާއާ އަޅާ ބަލާއިރު، 2020 ވަނަ އަހަރަކީ އެ ކުންފުންޏަށް ބޮޑުތަނުން ކުރިއެރުންތަކެއް ލިބުނު އަހަރެއް ކަމަށް އާޒިމް ވިދާޅުވިއެވެ.\nމިއީ އެމްޓީސީސީގެ ހީވާގި މުވައްޒަފުންގެ ބުރަ މަސައްކަުގެ ނަތީޖާކަން އާޒިމް ފާހަގަކުރެއްވިއެވެ.\nއަދި ކޮވިޑް-19 އާއި ގުޅިގެން މުޅި ރާއްޖެ ލޮކްޑައުންއެއްގައި އޮތް ދުވަސްތަކުގައިވެސް އެމްޓީސީސީއިން ގެންގުޅުނު ހަރުދަނާ ސިޔާސަތުތަކުގެ ސަބަބުން އެ ކުންފުންޏަށް ގެއްލުމެއް ވެފައިނުވާކަމަށް އާޒިމް ވިދާޅުވިއެވެ.\nމީގެ އިތުރުން 2020 ވަނަ އަހަރަކީ އެމްޓީސީސީގެ ހަޔާތުގައި އެންމެ ގިނަ ޕްރޮޖެކްޓުތައް ނިންމާލެވުނު އަހަރުކަމަށްވެސް އާޒިމް ވިދާޅުވިއެވެ.\nއެގޮތުން މިދިޔަ އަހަރު 34 ޕްރޮޖެކްޓެއްގެ މަސައްކަތް ނިންމާފައިވާކަމަށް އާޒިމް ވިދާޅުވިއެވެ. މީގެ ތެރޭގައި 2019 ވަނަ އަހަރު ފަށާފައިވާ ޕްރޮޖެކްޓުތަކާއި، މިދިޔަ އަހަރު ފެށި ޕްރޮޖެކްޓުތައްވެސް ހިމެނޭކަމަށް އާޒިމް ވިދާޅުވިއެވެ.\nއާޒިމް ވިދާޅުވީ މިދިޔަ އަހަރު އެކުންފުންޏަށް އެންމެ ބޮޑު ފައިދާއެއް ލިބިފައިވަނީ ކޮންސްޓްރަކްޝަންގެ ދައިރާއިން ކަމަށެވެ.\nމި މަސައްކަތް ވަރަށް ބޮޑަށް ފުޅާކުރެވިގެން ކުރިއަށްދާކަން ފާހަގަކުރައްވައި އާޒިމް ވިދާޅުވީ މި މަސައްކަތްތައް އިތުރަށް ފުޅާކުރުމަށް މުވައްޒަފުން ތަމްރީނުކުރުންފަދަ ކަންކަންވެސް މިހާރު ކުރިއަށްދާ ކަމަށެވެ.\nއެންމެ ބޮޑު ފައިދާއެއް މި ވަނީ ހަމަ ކޮންސްޓްރަކްޝަންގެ ދައިރާއިން. މިހާރު ކޮންސްޓްރަކްޝަންގެ ދާއިރާ ފުދޭވަރަކަށް ފުޅާކުރެވިފައި މި ވަނީ. އަޅުގަނޑުމެންނަށް މިވަގުތު އެއްފަހަރާ 40 ރަށުގައި މަސައްކަތްތައް އެބް ކުރެވޭ. އަދި އެއްފަހަރަ ތިން އެއާޕޯޓުގެ މަސައްކަތްކުރުމުގެ ކެޕޭސިޓީވެސް އަޅުގަނޑުމެންގެ އެބަހުރި. ހަމަ އެއާއެކު އެއްފަހަރަ3ރަށެއްގައި މަގުތައް ހެދުމުގެ ކެޕޭސިޓީ އެބަހުރި. އަދި އެއްފަހަރާ3ރަށެއްގެ ބިން ހިއްކުމުގެ ކެޕޭސިޓީވެސް އެބަހުރި. އެމްޓީސީސީގައި މިވަގުތު މި ހުރި ކެޕޭސިޓީއަކީ ފުދޭވަރަކަށް ރަނގަޅު ކެޕޭސިޓީއެއް.\nއެމްޓީސީސީއަށް މިދިޔަ އަހަރު ޓެކުހަށް ކެނޑުމުގެ ކުރިން 203.11 މިލިއަން ރުފިޔާ ފައިދާގެ ގޮތުގައި ލިބިފައިވާއިރު، 2019 ވަނަ އަހަރު ޓެކުހަށް ކެނޑުމުގެ ކުރިން އެ ކުންފުންޏަށް ލިބިފައިވަނީ 63.08 މިލިއަން ރުފިޔާއެވެ.\nމިދިޔަ އަހަރު ވިޔަފާރިކޮށްގެން އެމްޓީސީސީން 1.35 ބިލިއަން ރުފިޔާ ހޯދާފައިވާއިރު، އޭގެ ކުރީ އަހަރު އެކުންފުންޏަށް ލިބިފައިވަނީ 1.14 ބިލިއަން ރުފިޔާއެވެ.\nއަދި މިދިޔަ އަހަރު އެކުންފުންޏަށް ސާފު ފައިދާގެ ގޮތުގައި 172.6 މިލިއަން ރުފިޔާ ލިބިފައިވާއިރު، މިއީ 2019 ވަނަ އަހަރާ އަޅާ ބަލާއިރު 119.8 މިލިއަން ރުފިޔާގެ ކުރިއެރުމެކެވެ.\nމިކުރިއެރުމާއެކު 2020 ވަނަ އަހަރު ވެގެންގޮސްފައިވަނީ އެމްޓީސީސީގެ ހަޔާތުގައިވެސް އެންމެ ބޮޑު ފައިދާއެއް ލިބުނު އަހަރަށެވެ.


Coronavirus ah eki gaumuthakugai 133 vaccine eh dhany test kuramun: WHO – Iru\nމާމެންދޫ އިސްމެޖިސްޓްރޭޓް އިސްތިއުފާ ދެއްވައިފި\nބްރިޖާއި ބައެއް މަގުތައް އެކި ވަގުތުތަކަށް ބަންދު\nކޮރޯނާވައިރަހަށް އެކި ގައުމުތަކުގައި 133 ވެކްސިނެއް ދަނީ ޓެސްޓު ކުރަމުން: ޑަބްލިޔުއެޗްއޯ\nދުނިޔޭގައި ފެތުރެމުންދާ އާ ކޮރޯނާވައިރަހުން ރައްކާތެރިވުމަށް ބޭނުން ކުރެވިދާނެ 133 ވެކްސިނެއް އެކި ގައުމުތަކުގައި ޓެސްޓު ކުރަމުންދާ ކަމަށް ދުނިޔޭގެ ސިއްހަތު ޖަމްއިއްޔާ (ޑަބްލިޔުއެޗްއޯ)އިން ބުނެފި އެވެ.\nމިހާރު ޓެސްޓު ކުރަމުންދާ ވެކްސިންގެ ތެރެއިން 10 ވެކްސިނެއް ދަނީ އިންސާނުންނަށް ދީގެން ޓެސްޓު ކުރަމުންނެވެ. އޭގެ ތެރޭގައި އެމެރިކާ، އިނގިރޭސިވިލާތް އަދި ޗައިނާގައި ކުރިއަށްގެންދާ ތަހުލީލުތައް ހިމެނެ އެވެ. އަދި ބާކީ 123 ވެކްސިން އިންސާނުންނަށް ދޭން ރައްކާތެރިތޯ އާއި ދޭންވީ މިންވަރު ސައިންސުވެރިން ދަނީ ހޯދަމުންނެވެ.\nމީގެ އިތުރުން ޑަބްލިޔުއެޗްއޯގެ ޑިރެކްޓާ ޖެނެރަލް ޓެޑްރޮސް އަދަނޮމް ގެބްރެޔެސަސް ވިދާޅުވި ގޮތުގައި މީގެ ތިން މަސް ކުރިން ލަފާ ކުރެވިފައި އޮތީ ވެކްސިނެއް ލިބެން 12 މަހާއި 18 މަހާ ދެމެދުގެ މުއްދަތެއް ނަގާފާނެ ކަމަށެވެ.\nނަމަވެސް އެއަށް ވުރެ އަވަހަށް ވެކްސިނެއް ލިބޭނެ ގޮތް ހެދުމުގެ މަސައްކަތް އެ ޖަމްއިއްޔާއިން ދަނީ ކުރަމުންނެވެ.


750 Tonn ge Theyo Barukoggen Dhiya Boat eh Adiyah Higajje 750 ޓަނުގެ ތެޔޮ ބަރުކޮށްގެން ދިޔަ ބޯޓެއް އަޑިޔަށް ހިނގައްޖެ – Huvadhoo News 750 Tonn ge Theyo Barukoggen Dhiya Boat eh Adiyah Higajje Huvadhoo News\n750 ޓަނުގެ ތެޔޮ ބަރުކޮށްގެން ދިޔަ ބޯޓެއް އަޑިޔަށް ހިނގައްޖެ\nއޭޕްރިލް 16، 2022 ވަނަ ދުވަހު ތޫނިސްގެ ރަށްބޭރަށް ފެތުނު ޑީސަލް ބޯޓު\n750 ޓަނުގެ ޑީސަލް ބަރުކޮށްގެން ދަތުރުކުރަމުންދިޔަ ތެޔޮ ބޯޓެއް އަޑިޔަށް ހިނގައްޖެއެވެ.\nސަރަހައްދީ ތަރުޖަމާނަކާ ހަވާލާދީ ބައިނަލްއަގުވާމީ މީޑިއާއިން ރިޕޯޓް ކޮށްފައި ވާ ގޮތުގައި، 750 ޓަނުގެ ތެޔޮ ބަރުކޮށްގެން މިސްރުން މޯލްޓާއަށް ދަތުރު ކުރަމުން ދިޔަ ބޯޓެއް، ތުނިސްގެ އައްސޭރިފަށުގެ ސަރަހައްދަށް އަޑިއަށް ހިނގައްޖެއެވެ. މިހާދިސާ ހިނގާފައިވަނީ އިއްޔެ ހެދުނުގެ ވަގުތެއްގައެވެ.\nބޯޓު އަޑިޔަށް ދިޔަނަމަވެސް އެއްވެސް ވަރަކަށް ޑީސަލް އަދި ލީކުވެފައި ނުވާ ކަމަށާއި އެހެންނަމަވެސް ތެޔޮ ބޭރުވުމުގެ ބިރުއެބައޮތް ކަމަށް ތޫނިސްގެ އިދާރާތަކުން ދަނީ ހާމަކުރަމުންނެވެ. އޭގެ ސަބަބުން “ތިމާވެށީގެ ކާރިސާއެއް” އުފެދިދާނެ ކަމަށް ތޫނިސްގެ ކަމާއިބެހޭ އިދާރާތަކުން ވަނީ އިންޒާރު ދީފައެވެ.\nމީޑީޔާ ރިޕޯޓްތައް ބުނާގޮތުގައި ދެން އަޅަން ހުރި ފިޔަވަޅު ތަކާ ބެހޭ ގޮތުން މަޝްވަރާ ކުރުމަށް، ޑިޒާސްޓާ ޕްރިވެންޝަން ކޮމިޓީއިން މަޝްވަރާ ކުރާނެ ކަމަށްވެސް މައުލޫމާތު ލިބިފައިވެއެވެ.\nތޫނިސްގެ ތިމާވެއްޓާ ބެހޭ ވުޒާރާ އާ ހަވާލާދީ ރިޕޯޓްތަކުގައިވާ ގޮތުން މޫސުން ގޯސްވުމުގެ ސަބަބުން ހުކުރު ދުވަހު މުދާ އުފުލާ ބޯޓު “ޒޭލޯ” ތޫނިސްގެ ކަނޑުގެ ސަރަހައްދަށް ވަނުމަށް،ވަނީ އެދިފައެވެ. އަދި ބޯޓު އޮތީ ކަންބޮޑުވާންޖެހޭ ފައްތަރެއްގައި ކަމަށްވެސް އެ ވުޒާރާއިން ވަނީ ބުނެފައެވެ.\nމައުލޫމާތު ލިބޭ ގޮތުގައި ތޫނިސްގެ ދިފާއީ ވުޒާރާގެ އިތުރުން ދާހިލީ، ދިފާއީ އަދި ޓްރާންސްޕޯޓް އަދި ކަސްޓަމްސް މިނިސްޓްރީއިން ދަނީ، ތިމާވެށީގެ ކާރިސާއަކުން ދިފާއު ހޯޑާ، ހާދިސާއެއް ހިނގައިގެން ކުރިމަތިވާ އަސަރު ކުޑަ ކުރުމަށް މަސައްކަތްތަކެއް ކުރަމުންނެވެ. އަދި މިވަގުތު މަސްރަހު އޮތީ ކޮންޓްރޯލްގެ ދަށުގައި ކަމަށްވެސް ރިޕޯޓްތައް ބުނެއެވެ.\nތޫނިސްގެ ކަމާ ބެހޭ ފަރާތްތަކުން ވަނީ، ބޯޓުގެ ކުރޫ، ރައްކާތެރި ހިސާބަކަށް ބަދަލު ކޮށްފައެވެ.\nއިކުއިޓޯރަލް ގިނީގެ ދިދައިގެ ދަށުގައި ދުއްވަމުން ދިޔަ ބޯޓު، ގަލްފް އޮފް ގޭބްސް ސަރަހައްދުން ދިޔަ ވާން ފެށީ، ތޫނިސްގެ ދެކުނުއިރުމަތީ އައްސޭރިފަށުގެ7ކިލޯމީޓަރު ބޭރުންނެވެ.\nމިސްރު ތެޔޮ ބޯޓް


ދެ ޓޫރިސްޓަކު މަރުވި އެކްސިޑެންޓުގައި ކައްޕިއަށް ބޮޑު ޖޫރިމަނާއެއް – Dhen.mv\nދެ ޓޫރިސްޓަކު މަރުވި އެކްސިޑެންޓުގައި ކައްޕިއަށް ބޮޑު ޖޫރިމަނާއެއް\nދެ ޓޫރިސްޓުން މަރުވި ހާދިސާ ހިނގީ ޑިސެމްބަރު 17، 2015ގައި ކ. ގުޅިން މާފުއްޓަށް ދަތުރުކުރަމުން ދިޔަ "ސަންލިޓް 1" ލޯންޗު "ފަރިހި 2" ޑައިވިން ދޯނީގައި ޖެހިގެންނެވެ. އެކްސިޑެންޓުވި ލޯންޗު ދުއްވަން އިނީ ފ. ނިލަންދޫ، އުނިމާގެ، އިބްރާހިމް ނާސިރު އެވެ.\nނާސިރު ޖަލަށް ލުމަށް ހުކުމް ކުރި ނަމަ އޭނާގެ މައްޗަށް 1 އަހަރާއި ހަތް މަހާއި ހަ ދުވަހުގެ ހުކުމެއް އިއްވޭނެ އެވެ. ނަމަވެސް ކުށް ކުރި ހާލަތާއި ކުށްވެރިޔާގެ ޒާތީ ހައިސިއްޔަތަށާއި މުޖުތަމައުގެ ބޭނުންތަކަށް ބަލައި އެހެން އަދަބެއް ކަނޑައެޅުމަށް ގާޒީ އަށް ލިބިދޭ އިހްތިޔާރުގެ ދަށުން ޖޫރިމަނާގެ ހުކުމަކަށް ބަދަލުކުރީ އެވެ. އެއީ އިބްރާހިމް ގަސްތުގައި ބަޔަކަށް ގެއްލުން ދިނުމަށް ހިންގި އަމަލަކަށް ނުވާތީ އާއި މިއީ އޭނާގެ މައްޗަށް ކުށެއް ސާބިތުވި ފުރުތަމަ ފަހަރު ކަމަށް ވާތީ އެކަމުގެ މައްޗަށް ރިއާޔަތްކޮށްފަ އެވެ.\nހުކުމުގައި ބުނެފައި ވަނީ އެކްސިޑެންޓު ހިނގި ދުވަހު ނަސިރު ލޯންޗު ދުއްވީ ފުދޭވަރަކަށް ބާރަށް އެކަށީގެންވާ ވަރަށް ސަމާލުކަން ނުދީ ކަމަށް ހެކީންގެ ހެކިބަހުން އެނގޭ ކަމަށެވެ. އޭނާ އެ ދުވަހު ބާރަށް ލޯންޗު ދުއްވީ ވިއްސާރައިން ސަލާމަތްވުމަށް ކަމަށްވެ އެވެ.\nއެކްސިޑެންޓުވި އިރު ދެ އުޅަނދު ވެސް ދުއްވާފައި ވަނީ ނެވިގޭޝަން ލައިޓް ވެސް ދިއްލައިގެން ކަމަށް ހުކުމުގައިވެ އެވެ. ނަމަވެސް ނާސިރު ލޯންޗް ދުއްވާފައިވަނީ ކަނޑުމައްޗަށް ބެލުމުގެ ބަދަލުގައި ޖީޕީއެސް އަށް ބަލައިގެންކަން ހުކުމުގައި ފާހަގަކޮށްފައިވެ އެވެ.\nގާޒީ ހަސަން ނަޖީބް އެ މައްސަލައިގައި ހުކުމް ކުރެއްވީ އިބްރާހިމް ނާސިރު 116،200 ރުފިޔާއިން ޖޫރިމާނާ ކުރުމަށެވެ. އަދި އެ ފައިސާ ފަސް މަސް ދުވަހުގެ ތެރޭގައި ދެއްކުމަށް ހުކުމުގައިވެ އެވެ.


19 އޯގަސްޓް 2019 - 15:31\nއެފްއޭއެމް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު\n51 ކޮމެންޓް, 100 ރިއެކްޝަންސް\nމިނިސްޓަރ މަހުލޫފު އައް ދަންނަވާލަން ދިވެހި ބާސްކެޓް ކުރި ނާރުވައިގެން އުޅޭ ސަބަބު ، އަޑު އެހީމް ވ ޗެއަރ މަން ހަސަން ބަނޑޭ ގެ ނުފޫޒް ވަަރައް ގަދަކަން\n42 އަހަރު މިވީ އަދި ދިވެހި ފުޓްބޯޅަމެޗެށްބަލަން ދަނޑަށް ކީއްކުރަން ޓީވީއެއް ކައިރިވެސް ނީންނަން. މަށެއް ގަބޫލެއްނުކުރަން ދިވެހިން ފުޓްބޯޅަ ކުޅޭކަމަކަށް. އެހެނެއްނޫން، ބޯޅައެއްގައި ޖަހަމުން ބަޔަކުމީހުން ދަނޑުމަތީ ދުވެނަގާ.\nބައްސާމޫ ތީހާދަ ސޭފު ޖޮބެކޭ ދޯ.. ހަހަހަ\nހަވީރު ހެދުންކޮޅު. ފުދިއްޖެ.\nޖީސީ ނުހަދަނީސް ސްކޫލުން ބޭރުކޮށްފައިވާ މީހަކީ މާބޮޑު މީހަކަށް ހެދުމަކީ ގޯހެއް.\nއެއް ވެސް މީހަކަ އުމުރު ދުވަހު ފުޓު ބޯޅަ އެއް ނުކުޅެ ވޭނެ ދަގަޑޭ ކުޅުން ހުޓާލަން ވީވަގުތުމީ 35 އަހަރު ވީމަ\nރޮޖާމިލާކާރި ތިހެން ބުނެބުނެއޮއްވާ 1990 ގެ ވޯލްޑްކަޕައްދިޔައީ އޭރު އުމުރުން 42. އެވޯލްޑް ކަޕް ބެލިންތަ؟ ކިހިނެއް ވެގެންދިއައީ.\nމީނަ ޖަލަށް ވަނީމަތާ މިނިސްޓަރުކަން މިދިނީ! މިނިސްޓަރުކަންވެސް ދޭނެ މީހުނާ ދޭން ނުޖެހޭ މީހުންތިބޭނެ!\nބައްސާމުދެކެ އެމީހުން ނައްޓައިގެން އުޅެނީ އެމީހުން ބޭނުން ސަކަރާތެއް ޖަހަން ފުރުސަތު ނުދޭތީ އާއި ކުޅުންތެރިންނަށް މުސާރަނުދީ އޮޅުވާލައިގެން ޓީމްގެ މައްޗަށް ވެރިވެގެން ތިބެން ޖާގަނުދޭތީ. ނިއު އާއި ވިކްޓަރީ ނޫނަސް ކުޅޭނެ ޓީމްތައް ތިބޭނެ. ބަރާބަރަށް މުސާރަ ދޭނަމަ ކޮންމެ ނަމެއް ކިޔާ ކްލަބަކަށްވެސް ކުޅެން ކުޅުންތެރިން ތިބޭނީ ތައްޔާރަށް. ލީޤް އަވޭ އުސޫލަށް ބަދަލުކޮށް އެކަންކުރާން ކެރުނުމީހަކީ ބައްސާމް ކަމުގައި ތާރީޙްގައި ލިޔެލާ.\nސަރުކާރުގެ ވައުދެއް އެއީ ދަނޑައްމީހުންވެއްދުން، ނަމަވެސް މިގައުމުމީހަކައްނުވި ކަމުގައިވިޔަސް ކޯޗު ގައުމައް ރަންމެޑެލް ގެނެސްދިނީ ތިދަގޭމެން އެކިގޮއިގޮތުން އިދިކީލަވެފަ ތިބިވަގުތެއްގައި،ބުނަންމިއުޅެނީ ތިނޫން ގޮތެއްނެތީތޯއޭ؟\nކޮންމެއަކަސް ތިޔަ ބައްސާމަކީ ޔާމީނަށް ވުރެ ބާރުގަދަ މީހެއްކަން ސާފުވެއްޖެ.ދިވެހި ފުޓްބޯޅަ ކަފުން ކޮށް ވަޅުލައިފި ބައްސާމު . އަމިއްލަ ފައިދާ އިސް ކުރުމުން އާޙިރުގަ ލިބޭނީ ގެއްލުން. ގޮތް ދޫނުކުރުމުގެ އެވޯޑް ބައްސާމު އަށް ހައްގު. ގައުމު އޭނާޔާ ދެކޮޅު. ތާރީޙް ގަ ލިޔެވޭނެ. ބައްސާާމު އައުޓް


ފެހެންދޫ ބަނދަރު ހެދުމުގެ މަސައްކަތުގެ 43 ޕަސެންޓް ނިމިއްޖެ : އެމްޓީސީސީ | Sandhaanu\nފެހެންދޫ ބަނދަރު ހެދުމުގެ މަސައްކަތުގެ 43 ޕަސެންޓް ނިމިއްޖެ : އެމްޓީސީސީ\nބ. ފެހެންދޫ ބަނދަރު ހެދުމާއި ބަނދަރާއި ގުޅޭ އެނޫންވެސް ބައެއް މަސައްކަތް ހިމެނޭ މަޝްރޫއުގެ 45 ޕަސެންޓް މަސައްކަތް ނިމިއްޖެ ކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕަނީ (އެމްޓީސީސީން) މިއަދު ބުނެފިއެވެ.\nނޭޝަނަލް ޕްލޭނިންގ މިނިސްޓްރީން 49.6 މިލިއަން ރުފިޔާ އަށް ހަވާލު ކުރި މި މަސައްކަތް އެމްޓީސީސީން ފެށީ މިދިޔަ އަހަރުގެ އޮކްޓޯބަރު 10 އެއްގައެވެ.\nއެމްޓީސީސީން ބުނީ މި މަޝްރޫއުގެ ތެރެއިން ނެރުފުންކުރުމުގެ 75 ޕަސެންޓް މަސައްކަތް ނިންމައި ހާބާރ ބޭސިންގެ މަސައްކަތުގެ 80 ޕަސެންޓް މަސައްކަތް މިހާރު ނިމިފައިވާ ކަމަށެވެ.\nއެކުންފުނިން ބުނިގޮތުގައި މި ޕްރޮޖެކްޓްގެ ދަށުން ފެހެންދޫ ބަދަނރު ފުންކުރުމާއި ބްރޭކްވޯޓާލުމާއި، ރިވެޓްމަންޓް ޖެހުމުގެ މަސައްކަތް ކުރުމަށް ވަނީ ހަމަޖެހިފައި އެވެ. އަދި މީގެ އިތުރުން ކީ ވޯލް އެޅުމާއި ނެރުބައްތި ހަރުކުރުމަށް ހަމަޖެހިފައިކަމަށް ވެސް އެކުންފުނިން ބުނެއެވެ.\nއެމްޓީސީން އަންނަނީ ރާއްޖޭގެ އެކި ރަށްރަށުގައި ބަނދަރުހެދުމާއި އެކި ސަރަހައްދުތަކުގައި ބިން ހިއްކުމުގެ ގިނަ މަޝްރޫއުތަކެއް ހިންގަމުންނެވެ.\nއެ ކުންފުނިން ކުރިއަށް ގެންދާ މަޝްރޫއުތަކެއް ކޮވިޑް-19ގެ ބަލިމަޑުކަމާގުޅިގެން މަޑުޖެހިފަ އޮތުމަށްފަހު މިހާރު މީގެެތެރެއިން ގިނަ މަޝްރޫއުތަކުގެ މަސައްކަތް އެކުންފުނިން ވަނީ ފަށައިފައެވެ.\nއަހަރުގެ ފުރަތަމަ ކުއާޓަގައި 62 މިލިއަން ރުފިޔާގެ ފައިދާ ލިބިފައިވާ އެމްޓީސީސީން ރާއްޖޭގެ އެކިހިސާބުތަކުގައި ގާތްގަނޑަކަށް 50 ވަރަކަށް ޕްރޮޖެކްޓްގެ މަސައްކަތް މިހާރު ވެސް ކުރިއަށް އެބަގެންދެއެވެ.


SunOnline: ސިޔާސީ ހައްދުފަހަނަ އެޅުން\nސިޔާސީ ހައްދުފަހަނަ އެޅުން\nއަހުމަދު ނާއިފު 18 Jul 2012, 11:57\nރައީސް މުހަންމަދު ނަޝީދަށް!\nމަނިކުފާނެވެ. މަނިކުފާނު އަބަދުހެން ވިދާޅުވާ ވާހަކައެއް އޮވެ އެވެ. އެއީ ހައްދު ފަހަނައަޅާފައިވާ މީހުންގެ ވާހަކަ އެވެ. މަނިކުފާނު ބޭރުގެ ގައުމުތަކަށް ކުރައްވާ ކޮންމެ ދަތުރުފުޅެއްގައި ކަހަލަ ގޮތަކަށް އެ ވާހަކައެއް ދައްކަވަ އެވެ. އެ ދައްކަވަނީ ކާކުގެ ވާހަކަތޯ އެވެ؟ ނޭނގެ އެވެ. އެކަމަކު ހައްދުފަހަނަ އެޅުމުގެ އަމަލު އަޅުގަނޑަށް ފެންނަނީ މަނިކުފާނުގެ ކިބައިންނެވެ. މަނިކުފާނުގެ އަމަލުފުޅުތަކާއި ދައްކަވާ ވާހަކަތަކުން އަޅުގަނޑަށް ހަމަ ހީވަނީ އެވެ.\nމަނިކުފާނާ ބެހޭ ގޮތުން މަނިކުފާނުގެ ރައްޓެހިން ވިދާޅުވާ ވާހަކައެއް އޮވެ އެވެ. މަނިކުފާނަކީ ކުޑައިރުއްސުރެ ސިޔާސީ ކަންކަމަށް ދެވި ހިފާފައި ހުންނަ ބޭފުޅެއް ކަމަށެވެ. އަބަދުވެސް ސިޔާސީ ކުޅި ބައި އަތުރުއްވާ ބޭފުޅެކޭ ވެސް ވިދާޅުވެ އެވެ.\nއެހެން ވިޔަސް ފެބުރުއަރީ ހަތެއްގައި މަނިކުފާނުގެ ވެރިކަން ފުރޮޅުމާ އެކު ވަޑައިގަތީ އާއިލީ ގެކޮޅު ކެނެރީގެއަށެވެ. އަޅުގަނޑަށް ހީވީ މަނިކުފާނުގެ ސިޔާސީ އިރު އޮއްސުނީ ކަމަށް އަމިއްލަފުޅަށް ވެސް ގަބޫލުފުޅު ކުރެއްވީ ކަމަށެވެ. ނަމަވެސް ޖެހިގެން އައި ދުވަހު މަނިކުފާނު ހުންނެވީ ސަޕޯޓަރުންނާ އެކު ދަރުބާރުގޭގަ އެވެ. ނުކުމެ ވަޑައިގެން ވިދާޅުވީ އިސްތިއުފާ ދެއްވީ ބަޑި ޖެއްސުމުން ކަމަށެވެ. އެ ދުވަހުއްސުރެ މަނިކުފާުނު އުޅުއްވަނީ މަގުމަތީގަ އެވެ. އަލުން ވެރިކަމަށް ވަޑައިގަތުމަށް ގެންދަވަނީ މަސައްކަތް ކުރައްވަމުންނެވެ. މަނިކުފާނެވެ. މިއީ ސިޔާސީ ހައްދުފަހަނަ އެޅުން ނޫން ބާއޭ އަޅުގަނޑުގެ ހިތަށް ހަމަ އަރަނީ އެވެ؟ މަނިކުފާނު އެ ވިދާޅުވާ ހައްދުފަހަނަ އެޅުމަކީ މިއީ ނޫންތޯ އެވެ؟\nވެރިކަން ފުރޮޅުމަށް ފަހު މަގުމައްޗަށް ނުކުމެ ވަޑައިގެން މަނިކުފާނު ކުރެއްވެވި ކަމަކީ ހަމަނުޖެހުމަށް މަގުފަހި ކުރެއްވުމެވެ. އެދުވަހު ރާއްޖެ ތެރޭގެ އެތައް ތަނެއްގައި ހުޅުޖަހައި ދައުލަތައް ބޮޑެތި ގެއްލުންތަކެއް ކުރިމަތިކުރުވި އެވެ. މަނިކުފާނު އެހެން ހެއްދިވިއެކޭ އަޅުގަނޑު ނުދަންނަވަމެވެ. އެކަމަކު އެ ދުވަހުގެ ހުރިހާ ކަމެއް ހިނގީ މަނިކުފާނުގެ ސަބަބުންނޭ އަޅުގަނޑަށް ހީވެ އެވެ. އެ ދުވަހު މަނިކުފާނުގެ އަމަލުތައް ވެސް ގާތުން އަޅުގަނޑު ދުށީމެވެ. ފަހުން މަނިކުފާނު ކުޅުއްވީ އަދި މާ ނުރައްކާތެރި ކުޅި އެކެވެ. ރާއްޖޭގެ މައްސަލަ ހިތްޕަވައިގެން ބޭރު ގައުމުތަކުގައި ވިދާޅުވީ ރާއްޖޭގެ ސަރުކާރު ގަބޫލު ނުކުރާށޭ އެވެ. ރާއްޖެ އަށް އެހީވެސް ނުވާށޭ އެވެ. އެވަރުން ވެސް މަނިކުފާނަށް މަޑުން ހުންނެވޭ ވަރެއް ނުވި އެވެ. އިތުރު ސިޔާސީ ކުޅިއެއް ކުޅުއްވި އެވެ. ރާއްޖޭގެ ޓޫރިޒަމް ބޮއިކޮޓް ކުރަން ގޮވާލެއްވީ އެވެ. މިއީ ހައްދުފަނަައެޅުން ނޫންތޯ އެވެ؟ ނޫނީ މިއީ ގައުމުގެ ހެވަށް އެދިވަޑައިގަތުންތޯ އެވެ؟\nހަތެއް ފަބުރުއަރީ އަކީ ބަޣާވާތެއް ކަމަށް މަނިކުފާނު ވަކާލާތު ކުރައްވާ އިރު އެކަން ތަހުގީގު ކުރުމަށް މަނިކުފާނުގެ ބަސް އޮންނަ ގޮތަށް އިންކްއަރީ ކޮމިޝަނެއް އެކުލަވާލައި މަސައްކަތް ވަނީ ފަށާފަ އެވެ. ބައިނަލް އަގުވާމީ މުޖުތަމައުން ވެސް ބުނަނީ ރާއްޖޭގެ ކަންތައްތަކަށް ބަސްކިޔޭނީ އިންކްއަރީ ކޮމިޝަންގެ ރިޕޯޓް އާންމުވުމުން ކަމަށެވެ. ނަމަވެސް މަނިކުފާނު އަދިވެސް ތި އުޅުއްވަނީ މަގުމަތީގައި ސަޕޯޓަރުން ގޮވައިގެން އަވަސް އިންތިހާބަކަށް އަޑު އުފުއްލެވުމުގަ އެވެ. ތިއީ ހުދޫދުގައި ހުންނެވުންތޯ އެވެ؟ ނޫނީ އިންފަހަނައަޅައި ވަޑައިގެންނެވުންތޯ އެވެ؟\nއަމިއްލަފުޅަށް ތަހުގީގެއް ކުރައްވަން އެއްބަސްވެ ވަޑައިގެން އިރު މަގުމަތީގައި ހުންނަވަނީ ސިޔާސީ ގޮތުން މަނިކުފާނު ހައްދު ފަހަނައެޅީމައޭ ބުނަން އަޅުގަނޑު ހާދަ ލަދުގަނެވެ. އެކަމަކު އެއީ މަނިކުފާނަށް ވަރަށް ފަރިތަ ދޯޅު ކަންކަންހެން ހީވެ އެވެ. މިކަހަލަ ބައިވަރެވެ. އެއިން ކޮންމެ ކަމަކީ މަނިކުފާނު ކޮށްފަރިތަ އަމަލުތައްހެން ވެސް ހީވަނީ އެވެ.\nއާ ގައުމިއްޔަތޭ ވިދާޅުވަމުން މަގުމައްޗާއި އުސްފަސްގަނޑުގައި މަނިކުފާނު ތިޔަ "ގޮވާން" ކުރައްވަނީ ކޯންޗެއްތޯ އެވެ؟ ނުރައްކާތެރި އަދި ހައްދުފަހަނަ އަޅައިދާނެ ޖީލެއް ގޮވާން ކުރައްވަނީ ނޫންތޯ އެވެ؟ މަނިކުފާނެވެ، ކުރިޔަށް އޮތީ ރޯދަ މަހެވެ. ގައުމުގެ އެންމެ ސީނިއާ ސިޓިޒަންގެ ގޮތުގައި ހުންނަވައި މަނިކުފާނު ތިޔަ ވިދާޅުވަނީ ބައި ގިނަކުރާށޭ އެވެ. އެކަކު ވެސް ގެއަށް ނުވަންނަހަރޭ އެވެ. އެއީ ހައްދުފަހަނަޅައި ދިއުމެކޭ ނުކިޔޭނެތޯ އެވެ؟\nކައްޑެއްވާ މޮޅަދެވި ފިލައި ދިޔައަސް ކޮށްފަރިތައެއް ނުފިލާނެއޭ ބުނާ ބަހަށް އަޅުގަނޑަށް ވުރެ މަނިކުފާނު ފަރިތަވާނެ އެވެ. އެކަމަކު ފެންނަ ފެނުމަށް ކަންކަމުގެ އިން ފަޅައިލުން މަނިކުފާނުގެ ކިބައިން ފިލައިދާނެހެނެއް ހީއެއް ނުވެ އެވެ. އެކަމަކު މަނިކުފާނު ތިޔަ ކުރައްވާ ގޮވާމުގައި މިރުސް އިންދަވައިގެން އާފަލު ލިބިވަޑައިގަންނަވާނެ ކަމަށް އުންމީދު ނުކުރައްވައްޗެވެ. ވަރަށް ސަލާމެވެ!\nތިޔަ ވާހަކަ ފުރަތަމަ ދަންނަވާންވީ ރައްޔިތުން އަރިހުގަ އެވެ.\nއެހެންވީއިރު އަސްލު އެއްބަސްވުން ދައްކަބަލަ\nބުރިޖާއި ހައިވޭ ހިލޭ ވެގެން ނުވާނެ!\nއަނދިރި އިގްތިސާދު ބަންދު ވެއްޖެ! ވޭން ބޮޑުވާނެ!\nއެމްޑީއެންގެ ރިޕޯޓް މިއަދު މައްސަލައަކަށް، ކީއްވެ؟


Gold 100 award RedWave ah\nވިޔަފާރީގެ ދާއިރާއިން ރާއްޖޭގައި އެންމެ ކުރިއަރާފައިވާ 100 ކުންފުނި ފާހަގަކޮށް ކޯޕަރޭޓް މޯލްޑިވްސްއިން ދެމުގެންދާ "ގޯލްޑް 100" އެވޯޑް ރާއްޖޭގެ އެންމެ މަގުބޫލު އެއް ވިޔާފާރި ރެޑްވޭވް އަށް ލިބިއްޖެ އެވެ.\nރެޑްވޭވް އަކީ ވަރަށް ފުޅާ ދާއިރާއެއްގައި ރާއްޖޭގައި ހޯލްސޭލް އަދި ރީޓެއިލް ވިޔަފާރި ކުރަމުން އަންނަ ކުންފުންޏެކެވެ. އާންމު ރައްޔިތުންނަށް ހެޔޮ އަގުގައި މުދާ ފޯރުކޮށް ދިނުމުގައި އެންމެ ފާހަގަކޮށްލެވޭ އެއް ވިޔަފާރިއަކީވެސް އެއީއެވެ.\nކޯޕަރޭޓް މޯލްޑިވްސްގެ ފަރާތުން ކްރޮސްރޯޑުގައި ރޭ ބޭއްވި ހާއްސަ އިވެންޓްގައި ރެޑްވޭވްގެ ޗެއާމަން އަހުމަދު ސަލީމްގެ ފަރާތްޕުޅުން އެ ކުންފުންޏަށް ލިބުނު އެވޯޑާއި ހަވާލުވެޑައިގެންފައި ވަނީ ކޮންޕެނީ ސެކްރެޓަރީ އަދި ހުޅުމާލެ ދާއިރާގެ ކައުންސިލަރު އިބްރާހިމް ސުޖާއު އެވެ.\nއެވޯޑާ ހަވާލުވެވަޑައިގަތުމަށްފަހު ސުޖާއު ވިދާޅުވެފައި ވަނީ ގޯލްޑް 100 އެވޯޑު އެ ކުންފުންޏަށް ލިބިފައިވަނީ ސަލީމް ކުރެއްވެވި ބުރަ މަސައްކަތުންނާއި އަދި ރެޑްވޭވްގެ މެނޭޖްމެންޓްގެ މިންނެތް މަސައްކަތުން ކަމަށެވެ. ރެޑްވޭވްގެ ޓީމަކީ މަސައްކަތަށް ފަރުވާތެރި ވިޔަފާރި ކުރިއެރުވުމުގައި ގިނަ މަސައްކަތްތަކެއް ކުރަމުން އަންނަ ޓީމެއް ކަމަށްވެސް ވިދާޅުވިއެވެ.\nޝުޖާއު ވިދާޅުވި ގޮތުގައި ސަލީމްގެ ފަރާތްޕުޅުން އެ އެވޯޑާއި ހަވާލުވެވަޑައިގަތުމަކީ ލިބުނު ވަރަށް ބޮޑު ފަހުރެކެވެ.\nގޯލްޑް 100 އެވޯޑު ރާއްޖޭގެ ނަން މަޝްހޫރު ގިނަ ވިޔަފާރިތަކަށް ރޭ ވަނީ ލިބިފަ އެވެ.\nއަހުމަދު ސަލީމް (ރެޑްވޭވް) އިބްރާހިމް ޝުޖާއު ރެޑްވޭވް\nތެޔޮމަތިވިއަސް، މުދާ އަގު ބޮޑު ކުރާކަށް ނުޖެހޭ


Gender Minister akah Aisha ayyan kuravvaifi | Mihaaru\nމިނިސްޓަރު އައިޝާއާ މަގާމުގެ ފަތްކޮޅު ރައީސް ހަވާލުކޮށްދެއްވަނީ. --ފޮޓޯ/ ރައީސް އޮފީސް\n09 ފެބުރުއަރީ 2020 - 16:13\nރައީސް އޮފީހުގައި ބޭއްވި ރަސްމިއްޔާތެއްގައި ރައީސް ވަނީ އާއިޝާ އަށް މަގާމުގެ ފަތްކޮޅު އަރުވައިފަ އެވެ. އޭނާ މި ވެރިކަމުގައި މިހާތަނަށް ހުންނެވީ ރާއްޖެ އިން އިންޑިއާ އަށް ކަނޑައެޅުއްވި ދިވެހި ސަފީރުގެ މަގާމުގަ އެވެ.\nއައްޑޫ ހިތަދު އަށް އުފަން އައިޝާ ކުރިން ހިމެނިވަޑައިގަތީ މައުމޫންގެ ވެރިކަމުގެ ފަހުކޮޅު ރާއްޖެ އަށް ޑިމޮކްރަސީއާ އެކު އިސްލާހީ ބަދަލުތައް ގެނައުމަށްޓަކައި އެމަނިކުފާނުގެ ކެބިނެޓަށް އަލަށް ގެންނެވި ބޭފުޅުންގެ ތެރޭގަ އެވެ. ޖެންޑާ މިނިސްޓަރެއްގެ ގޮތުގައި 2005-2008 އަށް މައުމޫންގެ ކެބިނެޓުގައި އާއިޝާ ޚިދުމަތް ކުރެއްވި އެވެ. އޭގެ ކުރިން އޭނާ މަސައްކަތް ކުރެއްވީ ކުޑަކުދިންނާ ގުޅޭ ބައިނައަލްއަގްވާމީ ޖަމާއަތް ޔުނިސެފްގަ އެވެ.\nއާއިޝާ، އިންޑިއާ ސަފީރުކަމަށް ޑިސެމްބަރު 2018 ގައި އައްޔަން ކުރެއްވުމާ ހިސާބަށް ހުންނެވީ ވިލާ ކޮލެޖުގެ އެގްޒެކެޓިވް ޑިރެކްޓަރެއްގެ މަގާމުގަ އެވެ. އޭނާ ވަނީ އިނގިރޭސި ވިލާތުން މާސްޓާސް އޮފް އާޓްސް ހާސިލް ކުރައްވައިފަ އެވެ. އަދި އޭގެ ކުރިން، ލުބުނާނުން ބެޗެލާ އޮފް އާޓްސް އާއި ޑިޕްލޮމާ އިން ޓީޗިން ވެސް ފުރިހަމަ ކުރެއްވި އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ދެވަނަ ޖެންޑާ މިނިސްޓަރުގެ މަގާމާ އެކު، އާއިޝާ ވެފައި ވަނީ މިހާރުގެ ކެބިނެޓުން ފުރުސަތު ލިބިވަޑައިގެންނެވި އައްޑޫގެ ފުރަތަމަ ބޭފުޅާ އަށެވެ. އޭނާ އަކީ އެމްޑީޕީގެ ހިތަދޫ މެދު ދާއިރާގެ ކުރީގެ މެމްބަރު އަދި ކުރީގެ ބްރިގޭޑިއާ ޖެނެރަލް އިބްރާހިމް މުހައްމަދު ދީދީގެ އެއްބަނޑުއެއްބަފާ ދައްތަ އެކެވެ.\nޖެންޑާ މިނިސްޓަރުގެ މަގާމާ އާއިޝާ މި ހަވާލުވެވަޑައިގަތީ ކުޑަކުދިންނަށް ޖިންސީ ގޯނާކުރުމާއި އިހުމާލުވުމުގެ މައްސަލަތައް އިންތިހާ އަށް އިތުރުވެ، ފިޔަވަޅު ނޭޅޭ ކަމުގެ ޝަކުވާތަކާ އެކު ޖެންޑާ މިނިސްޓްރީ އަށް ފާޑުކިއުން ބޮޑުވެފައި ވަނިކޮށެވެ. އެ މަގާމުގައި ކުރިން ހުންނެވި މިނިސްޓަރު ޝިދާތާ ޝަރީިފް އިސްތިއުފާ ދެއްވީ އެ ފާޑުކިއުންތަކާއި އިތުބާރު ނެތް ކަމުގެ ވޯޓުން މަގާމުން ދުރުކުރާނެ ކަމަށް ރައްޔިތުންގެ މަޖިލީހުގެ އެމްޑީޕީގެ މެމްބަރުން ކުރިމަތިކުރުވި ފިއްތުންތަކާ ހެދި އެވެ.\nBREAKING: Shidhatha isthiufaa dhevvan nimmavaifi\nމިދިޔަ ބުރާސްފަތި ދުވަހު މަގާމުން އިސްތިއުފާ ދެއްވުމަށް ފަހު، މި ސަރުކާރުގެ ކޯލިޝަންގައި ހިމެނޭ އަދާލަތު ޕާޓީގެ އިސް މެމްބަރު ޝިދާތާ ނެރުއްވި ބަޔާނެއްގައި ވިދާޅުވެފައި ވަނީ، ރާއްޖޭގެ ސިޔާސީ މަސްރަހުގައި ހިނގަމުން ދިޔަ ކަންކަމުގެ ސަބަބުން ވޭތުވެދިޔަ 10 ވަރަކަށް އަހަރު ވެސް އޮތީ އިޖުތިމާއީ ގޮތުން އަޅާލަން ޖެހޭ ދާއިރާތަކުގެ ވާހަކަ ދައްކާނެ ފުރުސަތު ނުލިބި ކަމަށެވެ. އެ ފުރުސަތު ލިބި، ސަރުކާރާއި ރައްޔިތުންގެ ސަމާލުކަން ނުލިބި ހުރި ގިނަ މައްސަލަތައް އިންތިހާ އަށް މި ފަހުން އިތުރުވެފައިވާ ކަމަށް އޭނާ ވަނީ ވިދާޅުވެފަ އެވެ. އެކަންކަން ހައްލުކުރަން ވެސް ގިނަ ފިޔަވަޅުތަކެއް އެޅުއްވި ކަމަށް ވިދާޅުވި އެވެ.\nސަރުކާރުގެ އެހެން މިނިސްޓްރީތަކާ އަޅާބަލާ އިރު ޖެންޑާ މިނިސްޓްރީގެ މަސްއޫލިއްޔަތު ބޮޑެވެ. ކުޑަކުދިންނާއި އަންހެނުންނާއި އުމުރުން ދުވަސްވީ މީހުންނާއި ނުކުޅެދުންތެރިކަން ހުންނަ މީހުންނާއި މަސްތުވާތަކެތީގެ ޝިކާރައަކަށް ވެފައިވާ މީހުންގެ ހައްގުތައް ހިމާޔަތްކޮށްދިނުމާ އެކު އިޖުތިމާއީ ރައްކާތެރިކަމުގެ ބޮޑު ދައުރެއް ވެސް ހަވާލުކޮށްފައި ވަނީ އެ މިނިސްޓްރީ އަށެވެ. މިހާ ބޮޑު މަސްއޫލިއްޔަތެއް ހަވާލުކޮށްފައިވާ މިނިސްޓްރީގައި މުވައްޒަފުންގެ ދަތިކަން ބޮޑެވެ. މިއާއެކު އިޖުތިމާއީ ރައްކާތެރިކަމުގެ ދާއިރާގެ މައްސަލަތައް އެކަށީގެންވާ ގޮތެއްގައި ހައްލުކުރެވޭވަރުގެ ބަޖެޓެއް އެ މިނިސްޓްރީ އަށް ނުލިބުމުގެ ކަންބޮޑުވުން ވެސް އެބައޮތެވެ.\nޖެންޑާ މިނިސްޓްރީގައި މި ފަހުން ކުރިމަތިވި މައްސަލަތަކާ ގުޅިގެން މި ދާއިރާގެ އިސް ބޭފުޅުން ވިދާޅުވެފައިވާ ގޮތުގައި މުޅި ޖެންޑާ މިނިސްޓްރީގެ އޮނިގަނޑު ބަދަލުކޮށް، މިހާރަށް ވުރެން ހިންގުން ހަރުދަނާކުރަން ޖެހެ އެވެ. ކުޑަކުދިންނަށް ކުރާ ޖިންސީ ގޯނާ އާއި އިހުމާލުވުމުގެ މައްސަލަތައް ހައްލުކޮށް، އިންސާފަށް ވާސިލްވާން ވެސް އަޅަން ޖެހޭ ފިޔަވަޅުތައް ގިނަ އެވެ.\nޖެންޑާ މިނިސްޓްރީ ރައީސް އޮފީސް ރައީސް އިބްރާހިމް މުހައްމަދު ސޯލިހް އާއިޝަތު މުހައްމަދު ދީދީ (ޖެންޑާ މިނިސްޓަރު) ސިޔާސީ މަގާމުތައް ކެބިނެޓް\nއަޅޭ އެމިނިސްޓްރީގެ ކިތައް މުވައްޒަފުން މިހާރު ކެޑއްޖެތޯ ބަލާބަލަ ތިޔަ ރިޕޯޓުތަކާހެދި. މުވައްޒަފުން ތަނުންބޭރުވާ މައްސަލަވެސް ވެއްޖެ ބަލަން.\nޖެންޑަރ މިނިސްޓްރީ އަކީ ފެށުނީއްސުރެ ބޮއްސުން ލައިފައި އޮތް ތަނެއް. ކުރިން ޖެންޑަރ މިނިސްޓަރުކަން ކުރެއްވި ބޭފުޅެއްގެ ގޮތުން ޢާއިޝާ އަކީ ވެސް ޖެންޑަރ މިނިސްޓްރީ ފޭލުވުމުގެ ޒިއްމާ ނަގަން ޖެހޭ މީހެއް.\nމި އީ ތިރީސް އަހަރުގެ މޭސްތިރިޔާ އަޑީގަ ހުރެގެން ގެންނަ އައުޓްޑޭޓެޑް ފެއިލިއަރުން، އިބުރާހިމާ ނަށީދު ފެއިލް ކޮއްގެން މީނަ މިހާރު ވެރިކަން މި ހިންގަނީ، ..\nދެން އެއްކަމެއްރަނގަޅުނުވިއަސަް އެމްޑީީޕީއަށް އޯކޭވާނެ\nއަނިޔާވެރިކަން ނިންމިއިރު މީނާ ކޮބާބާ؟ އެއްބަޔަކު ހިހޫތަނުން ބޮޑިބަތް އަނެއްބަޔަކަށް ތެޔޮހަން\nޝިދާތާއަށް މަލާމާތްކޮށް އެއްޗިހި ގޮވި ނަޝީދުގެ ސަޕޯޓަރުން ގާތު އަހާލަން ބޭނުންވަނީ، މައުމޫނު ދައުރުގައި އައިޝަތު ދީދީ ޖެންޑާ މިނިސްޓަރަކަށް ހުރިއިރު ސިސްޓަމް ރަނގަޅު ކުރެވުނުނަމަ މިއަދު އެ މައްސަލަ ފެންމަތިވާނެ ހެއްޔެވެ؟ ގުދޯ ގުދޯ ގޮވުން ހުއްޓާލާފައި ރަނގަޅަށް ވިސްނާލާށެވެ.\nއެހެންމީހަކުހަދާދޭސިސްޓަމަކަށްދޯއުޅެވޭވަރުވަނީ. އެވެސްމީގެ ފަނަރަވަރަކަށްއަހަރުކުރިން؟\nމިނިސްޓަރު ބަދަލުވިޔަސް ކަންކަން ރަނގަޅުވާނީ ރައްޔިތުން އިސްލާމްދީނުގަ އަންގަވާފައިވާ ގޮތަށް އުޅެގެން. ބަޔަކު ވަހުޝީ ވެގެން ކުރާ ވިޔާނުދާ ކަންތައް މިނިސްޓަރަށް އެނގޭނީ އެތަށް ވަރެއްވާފަހުން. ޢެބަޔެއްގެ ހާލަތު ބަދަލު ކުރާނި އެބަޔަކު އަމިއްލައަށް.\nޝިދާތާ އަށް ވީވަރު ވެސް ނުވާނެ !!!


Brazil ge lan'du list ge dhevana ah Neymar jehilaifi - AO News\nބްރެޒިލްގެ ލަނޑު ލިސްޓުގެ ދެވަނަ އަށް ނޭމާ ޖެހިލައިފި\nބްރެޒިލްގެ ތަރި ނޭމާ. --ފޮޓޯ: ޓުވިޓާ\nވޯލްޑް ކަޕް ކޮލިފައިންގައި ދެކުނު އެމެރިކާ ސަރަހައްދުގައި ރޭ ރަށުން ބޭރުގައި ޕެރޫ އަތުން 4-2 އިން މޮޅުވި މެޗުގައި ވައްދާލި ހެޓްރިކާއެކު ނޭމާ ވަނީ ބްރެޒިލްގެ ތާރީޚުގައި ދެވަނަ އަށް އެންމެ ގިނަ ލަނޑުޖެހި ކުޅުންތެރިޔާގެ ޝަރަފު ހޯދާފައެވެ.\nރޭގެ މެޗުގައި ހެދި ހެޓްރިކާއެކު ނޭމާ ވަނީ ބްރެޒިލްގެ ގައުމީ ޓީމަށް ޖެހި ލަނޑުގެ އަދަދު 64 އަށް އަރުވައި ކުރިން ދެވަނަ މަގާމުގައި 62 ލަނޑާއެކު އޮތް ރޮނާލްޑޯގެ ރެކޯޑް މުގުރާލާފައެވެ. މި ލިސްޓުގެ އެއްވަނައިގައި އޮތީ 77 ލަނޑު ޖަހައިގެން ޕެލޭ އެވެ.\nޕެރޫގެ ލީމާގައި ހުންނަ ނޭޝަނަލް ސްޓޭޑިއަމްގައި ކުޅުނު މެޗު ފެށިގެން ކުރީން ލީޑްނެގީ ވެސް އެ ޓީމުންނެވެ. މި ލަނޑު އެ ޓީމަށް ޖަހައިދިނީ އަންދްރޭ ކަރީއްޔޯ އެވެ. އޭގެފަހުން، މެޗުގެ 28 ވަނަ މިނެޓުގައި ލިބުނު ޕެނަލްޓީއަކުން ބްރެޒިލަށް އެއްވަރުކޮށްދިނީ ނޭމާ އެވެ. މިއީ ނޭމާ އަށް ޕެރޫގެ ޔޮޝިމާ ޔޮޓުން ކުރި ފައުލަކަށް ރެފްރީ ދިން ޕެނަލްޓީއެކެވެ. މި މެޗުގެ ފުރަތަމަ ހާފު ނިމުނީ ދެ ޓީމު 1-1 އިން އެއްވަރުވެގެންނެވެ.\nޕެރޫ އިން ދެވަނަ ފަހަރަށް ލީޑްނެގީ މެޗުގެ 59 ވަނަ މިނެޓުގައި ރެނާޓޯ ޓާޕިއާ ކާމިޔާބުކުރި ލަނޑުންނެވެ. އޭގެ ފަސް މިނެޓުފަހުން، ރިޗާލިސަން ކާމިޔާބުކުރި ގޯލުން ބްރެޒިލުން އެއްވަރުކޮށްފައިވަނިކޮށް މެޗު ނިމެން ހަތް މިނެޓަށްވެފައިވަނިކޮށް ޕެރޫގެ ކާލޯސް ޒަމްބްރާނޯ، ނޭމާ އަށް ކުރި ފައުލަކަށް ލިބުނު ޕެނަލްޓީން އޭނާ ވަނީ ނަތީޖާ 3-2 އަށް ބަދަލުކޮށްލާފައެވެ. އޭގެފަހުން، މެޗުގެ އިތުރުވަގުތުގައި ނޭމާ ވަނީ ހެޓްރިކް ފުރިހަމަކޮށް ބްރެޒިލަށް ތިން ޕޮއިންޓް ކަށަވަރުކޮށްދީފައެވެ. އަދި މި މެޗުގެ ފަހު ހަތަރު މިނެޓުގެ ތެރޭގައި ޕެރޫގެ ކާލޯސް ކައިސޭޑޯ އާއި ޒަމްބްރާނޯ އަށް ވަނީ ރަތްކާޑު ދައްކާފައެވެ.\nކޮލިފައިންގައި ރޭ ކުޅުނު ފާހަގަކޮށްލެވޭ އަނެއް މެޗުގައި ބޮލީވިއާގެ ދަނޑުގައި އާޖެންޓީނާ ވަނީ ފަހަތުންއަރައި 2-1 އިން މޮޅުވެފައެވެ. މި މެޗުގެ 24 ވަނަ މިނެޓުގައި ބޮލީވިއާގެ މޮރޭނޯ މާޓިންސް ކާމިޔާބުކުރި ގޯލުން އެ ޓީމު ލީޑްނަގާފައިވަނިކޮށް ފުރަތަމަ ހާފު ނިމެންދަނިކޮށް އާޖެންޓީނާ އަށް ނަތީޖާ ހަމަހަމަކޮށްދިނީ ލޮޓާރޯ މާޓިނޭޒް އެވެ. އަދި އާޖެންޓީނާ މޮޅުވި ލަނޑު، މެޗު ނިމެން 11 މިނެޓަށްވެފައިވަނިކޮށް ކާމިޔާބުކޮށްދިނީ ވަކީން ކޮރޭއާ އެވެ.\nރޭ ކުޅުނު އެހެން މެޗުތަކަށް ބަލާއިރު އުރުގުއޭ އަތުން 4-2 އިން އިކުއޭޑޯ މޮޅުވިއިރު، ވެނެޒުއެލާ ވަނީ 1-0 އިން ޕެރަގުއޭ ބަލިކޮށްފައެވެ. ޗިލީއާ ކޮލަމްބިއާ ބައްދަލުކުރި މެޗު ނިމުނީ 2-2 އިން ދެ ޓީމު އެއްވަރުވެގެންނެވެ.\nނޭމާބޮލީވިއާބްރެޒިލްކުޅިވަރުއާޖެންޓީނާވޯލްޑްކަޕް ކޮލިފައިންދުނިޔެދެކުނު އެމެރިކާޕެރޫ


އެ ނޫން އެއްވެސް ގޮތެއް ނެތިގެން ނޫނީ ޤަޟާ ރޯދައަކަށް ހުރެ، ރޯދަ ދޫކޮށް ނުލެވޭނެ!: ޑރ. އިޔާޟް\n"އެ ނޫން އެއްވެސް ގޮތެއް ނެތިގެން ނޫނީ ޤަޟާ ރޯދައަކަށް ހުރެ، ރޯދަ ދޫކޮށް ނުލެވޭނެއެވެ!" ޑރ. މުޙައްމަދު އިޔާޟް ޢަބްދުއްލަޠީފް\nޤަޟާކުރަން ޖެހޭ ރޯދަ ހުރި ނަމަ މިއަހަރުން މިހާރު ބާކީ އޮތީ ވަރަށް މަދު ދުވަސްކޮޅެކެވެ. ޝައުބާން މަހުން 27 ވާ، މިފެށޭ މެއި މަހުގެ2ވަނަ ދުވަހާއި ހަމައަށެވެ. އެހެންކަމުން ދެން ބާކީ އޮތީ ދެ ހަފްތާއެއްހައި ދުވަހެވެ.\nޤަޟާ ރޯދައަކީ ކޮންމެހެން ހިފަންޖެހޭ ވަރަށް މުހިންމު ރޯދައަކަށްވާއިރު ޤަޟާ ކުރަން ޖެހޭ ރޯދަ ހުރިނަމަ އެކަންކޮށް ނިންމުމަށް ޚާއްޞަ ސަމާލުކަމެއް ދޭން ޖެހެއެވެ. މަޤްބޫލްއުޒުރެއް ނެތި މިއަހަރުގެ ޤަޟާކުރަންޖެހޭ ރޯދަ އަންނަ އަހަރަށް ފަސްކުރުމެއް ނެތެވެ.\nއިސްލާމް ދީނުގައި އަޅުކަމުގެ ތެރެއިން އެންމެ ބޮޑު އިސްކަމެއް ދޭން ޖެހެނީ ނަމާދަށެވެ. ހައިޟުވެރިޔާއަށް، ޙައިޟުގެ ދުވަސްވަރު ނުކުރެވި ގެއްލޭ ނަމާދު ޤަޟާކުރުމެއް ނެތެވެ. ނަމަވެސް ޙައިޟުގެ ދުވަސްވަރު ގެއްލޭ ރޯދަ ޤަޟާކުރަން ޖެހެއެވެ. ވީމާ ހައިޟުގެ ދުވަސްވަރު ގެއްލޭ ނަމާދު ދަރަންޏަކަށް ނުވާއިރު ގެއްލޭ ރޯދަ ޤަޟާކުރަން ޖެހުމުން، ރޯދަ ޤަޟާކުރަން ދޭންޖެހޭ ސަމާލުކަން އެނގިގެންދެއެވެ.\n- މައުލޫމާތު އިސްލާމް އޮންލައިން\nއަތްމަތި ދަތިކަން އިތުރުވަނީ ދަތިކަމުން ސަލާމަތްވާން އަމަލުކުރެވޭ ގޮތުން!\nމާތް ﷲ ގެ ލައުނަތްލެއްވިގެންވާ ބައެއް މީހުން..\nއުމުރުން ބާރަ އަހަރުގަ ކެންސަރުބަލީގެ ޝިކާރައަކަށްވެ ފަރުވާ ނުކުރެވުނު ކުއްޖަކު މިއަދު ކެންސަރަށް ފަރުވާ ކުރާ ސްޕެޝަލިސްޓެއް!\nއިބިލީސް ފައްސައި ހިތުގެ ތެރެއިންނާއި ގެދޮރުން ބޭރުކުރެވޭނެ މަގު ވަރަށް ފަސޭހައެވެ!\nޙައްޖަށް މީހަކު ފޮނުވަން އެއްވެސް އެހީއެއް ވެވޭނީވެސް އެމީހާ ޙައްޖުގެ ފަރުޟް އަދާކުރުމަށްފަހު!: ޑރ. އިޔާޟް


ފުރަތަމަ ޞަފްޙާ ބަހާއި އަދަބުވަޒަންބަހުރުވަ ގަވާއިދު އަދަބިއްޔާތު ވާހަކަ ސަމާސާ އަދަބު ޝަޚްޞިއްޔަތު މަޢުލޫމާތު ތާރީޚާއި ސަގާފަތުދިވެހި ތާރީޚު ދުނިޔޭގެ ތާރީޚު އާދަކާދަ ތަރިކަ ސަގާފަތު ދީނާއި ދުނިޔެޢަޤީދާ ފިޤްހު އަޚްލާޤް މުޢާމަލާތު ޢިބާދާތު އިޖްތިމާޢީ އިސްލާމީ ތާރީޚު ޚަބަރާއި މަޢުލޫމާތުޚަބަރު މަޢުލޫމާތު ދުޅަހެއުކަމާއި ޞިއްޙަތުޞިއްޙީ މަޢުލޫމާތު ދުޅަހެއު ދިރިއުޅުން ޢާއްމުބައިޢާއްމު މަޢުލޫމާތު ޙަޤީޤަތް ތަފާސްހިސާބު ކުޅިވަރު ފިލްމާއި މިއުޒިކު ކުޑަކުދިންގެ ބައިވާހަކަ މަޢުލޫމާތު މަސައްކަތް ސަމާސާ އަދަބު އަދަބާއި އަދަބު\nކިޔުންތެރިން ދެކޭގޮތް: / 4\nދެރަވަރަށް ރަނގަޅު ބަހާއި އަދަބު\t- އަދަބިއްޔާތު\tހުކުރު, 31 މެއި 2013 00:02\tއާދަމް ނަޞީރު އިބްރާހީމް ތަފާތު ބޮޑު، ތަފާތުތަކަކާ އެކު ދިވެހިބަހުގައި ބޭނުން ކުރެވޭ އެއް ލަފުޒަކީ، 'އަދަބު' މި ލަފުޒެވެ. ކުށެއް ކުރާ މީހާ، ކުށެއް ކުރީތީ އޭނާ އާ މެދު އަޅާފިޔަވަޅަކީ އަދަބެވެ. ކުށެއް ނުކޮށް މުޖުތަމަޢުގެ އަގުތަކަށް ރައްކާތެރިވެ، މާތް އަޚުލާޤެއްގެ މަތީގައި ދިރިއުޅޭ މީހާގައި އެ ހުންނަނީ އަދަބެވެ. ފަޞާޙަތާއި ބަލާޣަތާ އެކު ލިޔެ އެކުލަވައި ލެވޭ ލިޔުންތަކާއި ޅެންތަކަކީ އަދަބެވެ. އަދަބީ އުފެއްދުންތަކަކީ ބަހުގެ ވަކި އުސްލޫބުތަކެއް ހިފެހެއްޓިފައި ވާ، އެކުލަވައި ލުމާއި ޢިބާރާތް ކުރުމުގައި ވަކި ސިފަތަކެއް ހިމެނިފައި ވާ އެއްޗެކެވެ. ލިޔުމެއްގައި އަދަބު ހުންނަ ކަމަށް ވަނީ، މި ދެންނެވި އުސްލޫބުތަކަށް ފެތޭ ނަމައެވެ. އަދަބު ކުރި އަރުވާން މަސައްކަތް ކުރާ މީހުންނަކީ މި ދެންނެވި ސިފަތަކާއި އުސްލޫބުތައް ރީތި ވާ މީހުންނެވެ. އެ މީހުންގެ ޛައުޤު ގުޅިފައި ވަނީ، މި ކަންކަމާއެވެ. އިސްލާމީ ބައެއް މުފައްކިރުން ދެކެވަޑައިގަންނަވާ ގޮތުގައި އަދަބު އޮންނާން ވާނީ މުޖުތަމަޢަށްޓަކައެވެ. މާނައަކީ، އަދަބީ ކޮންމެ އުފެއްދުމަކީ މުޖުތަމަޢުގެ އަޚުލާޤާއި ހެވަތަށް މަގު ދައްކައި ދޭ އެއްޗެއް ކަމުގައި ވުމެވެ. މުޖުތަމަޢުގެ އަގުތަކާއި ކަރާމާތް ނަގަހައްޓާ އެއްޗެއް ކަމުގައި ވުމެވެ. ބައެއް މައުޟޫޢުތަކުގައި އަދަބު، އައިބު ވާހަކަތަކާއި ލަދު ވާހަކަތައް ދައްކައިފައި ހުރެއެވެ. ބައެއް ސަބަބުތަކަށްޓަކައެވެ. ނަމަވެސް މި ވާހަކަތައް ހުންނަނީ ދާފަރާއެއްގެ ތެރޭގައެވެ. ފަރުދާއެއްގެ ނިވަލުގައެވެ. އިމެއްގެ ތެރޭގައެވެ. ޙަޤީޤަތަކީ މި ވާހަކަތަކަކީ، ނުވަތަ ވާހަކައިގައި ހުންނަ މި ދެންނެވި ބާވަތުގެ ލަފުޒުތަކަކީ އޭގެ ޒާތުގައި އެއްވެސް ނިވަލެއް ނެތް އެއްޗެއް ކަމެވެ. އެ ލަފުޒުތައް ހުންނަނީ 'ފޭރާމެއް ނެތި' އެވެ. ނަމަވެސް އެ ވާހަކައެއް މުޖުތަމަޢަށް ނެރެ ހާމަ ކުރަނީ އަދަބުގެ ޝޯކޭހުގައި ކަމަށް ވާތީ، އެއަށް ލިބޭ ސިފައެއް އޮވެއެވެ. ނިވާކަމުގެ ސިފައެވެ. އަޚުލާޤާއި ތަހުޒީބުގެ ސިފައެވެ. އަދަބު އެ އިން ކޮންމެ ލަފުޒެއްގެ މެ ލިބާސް ލައްވަނީއެވެ. ޙަޤީޤަތުގައި މޮޅު އަދަބުގެ ދައުރަކީ، އޭގެ އެންމެ ހިތްގައިމު ސިފައަކީ ވެސް މިއެވެ. މުބާލަޣާއާއި، ތަޝްބީހާއި، އިސްތިޢާރާއާއި މަޖާޒު ފަދަ އަދަބީ އުކުޅުތަކުގެ މަންފާއަކީ ވެސް މިއެވެ. އެހެނީ، އެހައިރުން މީހުންގެ ލޮލުގައި އަޅައިގަންނަ ތަފާތު ތަސްވީރެއް އެ އުފެއްދުމަކަށް ލިބެއެވެ. އަދަބުގެ އެއް ޝަރުޠުކަމުގައި ވާ އީޖާދީ ސިފަ ޖެހިގެން އާދެއެވެ. މިސާލެއް ދަންނަވައިލާނަވެ.''ދަހި ކޮވެލި މި ދޭހުންނަހިރު ތާ ނުވި ކަމެއް ހުންނަ އަހިވަށް ލިބުނު ވެސް ފަހުންފަހިވެ ބިނދެ ކައެ ގަސްގަހުންމަހިލަ ކުދި ގޮފި ދުކޮށް ބާގު ރަހިވަކާ ދޮން ދަނބާގު''މިއީ ހަބަސް ރައިވަރެކެވެ. އެކުލެވޭ މާނައަކީ ކޮބައި ތޯއެވެ؟ ''މި ދޭހުން ދަހި ކޮވެލީގައި ހުންނަ ނުތާހިރު ކަމެކެވެ. އަހިވައް ވެސް ލިބުނު ފަހުން، ކުދި ގޮފި ލަނބާ ގުދުކޮށްގެން ފަހި ކަމާއެކު ގަސްގަހުން ދޮން ދަނބާއި ގުރަހިވައް ކައި އުޅެއެވެ.'' މި ދައްކަނީ ކޮން ވާހަކައެއް ތޯއެވެ؟ އަހި ވަކަކީ ކޮވެލީގެ އެންމެ މީރު ކާނާއެވެ. ނަމަވެސް މި ދޭހުގެ (ދުނިޔޭގައި އުޅޭ) ދަހި ކޮވެލީގެ ޒާތަކީ ކޮބައި ހެއްޔެވެ؟ އެ ސޮރަށް އަހިވައް ލިބުނީމާ ވެސް ޝުކުރު ކުރުމެއް ނެތެވެ. ފުދޭ ކަމަކަށް ނުވެއެވެ. އެހެންވެ ގަސްގަހުން ކުދި ގޮފި ލަނބައި ގުދުކޮށްގެން (ގަދަކަމުން) ދޮން ދަނބާއި ގުރަހިވަކަށް ދާންދެން ކަނީއެވެ. (ގުރަހިވަކަކީ މަގޫ އޮށެވެ.) ޢިއްފަތްތެރިކަމެއް ނުހުންނަ ވިޔަޔާނުދާ ފިރިހެނުންގެ ސުލޫކު މި ބަޔާން ކޮށް ދެނީ ކޮން ފަދަ ރީތި ގޮތަކަށް ތޯ އެވެ؟ ކުޑަ ކުދީންގެ ކަރާމާތަށް އަރައިގަންނަ މައްސަލައަކީ މި އަދު ވެސް މި ރާއްޖޭގައި ބޮޑު މައްސަލައެކެވެ. ގަދަ ކަމުން އެ ކުދީންގެ ޙުރުމަތް ފޭރިގަންނަ މީހުންގެ ލިސްޓު ކުރެއް ނޫނެވެ. މި އަނިޔާވެރި އަމަލު އަދަބާ އެކު އަދަބީ ގޮތެއްގައި މި ވަނީ ސިފަކޮށްދީފައެވެ. އަދަބަކީ މިއެވެ. ތަހުޒީބު މުޖުތަމަޢެއްގައި އަދަބަކީ އަޚުލާޤާ ވަކި ކުރެވޭނެ އެއްޗެއް ނޫނެވެ. ވަކީން ޚާއްޞަކޮށް އިސްލާމީ މުޖުތަމަޢެއްގައެވެ. ދިވެހީންގެ ތެރޭގައި އަޚުލާޤުގެ މާނައިގައި އަދަބު އޮތް ގޮތެއް ވެސް، ބަލަމާ ތޯއެވެ. އަޅުގަނޑުމެންގެ ކާބަފައިން ބައެއް ވާހަކަ ބުނެ އުޅުނީ ވަރަށް އަދަބުވެރި ގޮތުގައެވެ. ތަހުޒީބު ރީތި ގޮތުގައެވެ. ތެދުފުޅެކެވެ. މިއަދު މަދަރުސާއެއްގެ ކިލާހެއްގައި ކިޔަވާން ގޮސް ތިބޭ ބައެއް ކުދީން، ވަކި ކަމަކު ޖެހުނީމާ، ހިއްލައިލަނީ ކުޑަވައި އިނގިއްޔެވެ. އަނެއް ބައި ކުދީން ހަދާ ގޮތަކީ އޭނާއަށް އެ ވަގުތަކު ފުއްދާން ޖެހިފައި ވާ ކަމެއްގެ ވާހަކަ، އޭގެ ސާފު ނަމުން ބުނަނީއެވެ. ދެން ފާޚާނާއާ ދިމާއަށް ހިނގައި ގަނެއެވެ. ކާބަފައިން އެމީހުންގެ ލަދު ހާޖާތްތަކަށް ނަންކިޔައި އުޅުނީ ކިހިނެއް ތޯއެވެ؟ 'އަތިރިޔަށް އެރުމެވެ'. 'ވަލަށް ވަނުމެވެ'. 'ގިފިއްޔަށް ދިޔުމެވެ'. އޭގެ ފަހުން 'ފާޚާނާއަށް ދިޔުމެވެ'. އެންމެ ތިލަ ވެގެން ވެސް އައީ މިހިސާބަށެވެ. އެއްވެސް ހާލަތެއްގައި އެ ބޭނުންވާ ކަމެއްގެ ސީދާ ނަމުން ބުނެއެއް ނޫޅެއެވެ. މިއީ އާންމު ވާހަކަ ދެއްކުމުގައެވެ. އަދަބީ އުފެއްދުންތަކުގައެއް ނޫނެވެ. އެކަމަކު މިއީ އިޖުތިމާޢީ އަދަބެވެ. އިންސާނީ އަދަބެވެ. ވިލާތުގެ ރެސްޓޯރަންޓްތަކަށް ވަޑައިގަތީމު ނޫންތޯއެވެ؟ އެ ރެސްޓޯރަންޓުތަކުގައި ފާޚާނާ ހުރެއެވެ. އެކަމަކު ނަންބޯޑުގައި އޮންނާނީ toilet އެއް ނޫނެވެ. އޮންނާނީ އެ ނޫން ކޮންމެވެސް ނަމެކެވެ. މިސާލަކަށް bath room ފަދައެވެ. ކީއްވެތޯއެވެ؟ އެމީހުންގެ ބަހުރުވައިން ދަންނަވާ ނަމަ، polite ގޮތަކީ އެއީކަމަށް ވާތީއެވެ. މުރާދަކީ، ތަހުޒީބު މުޖުތަމަޢެއްގެ ތަހުޒީބު ބަސްމަގުގައި toilet އެއީ އެ ޙާލަތުގައި، 'ބޭ އަދަބީ' ލަފުޒަކަށް ވުމެވެ. ކަމޭ ހިތުން ލިބިގެން ވާ ލަފުޒަކަށް ނުވުމެވެ. ފަކުރު ލަފުޒަކަށްވުމެވެ. ދާދި ފަހުން އަދަބީ މަހުރަޖާނަކަށް ދާން، ދައުލަތުގެ ރަސްމީ އިދާރާއަކުން ދަޢުވަތު ލިބުނެވެ. އުފަލާ އެކީ ހާޒިރުވީމެވެ. ނަމަވެސް އެ މަހުރަޖާނުގައި ހުށަހެޅުނު އަދަބީ އެއް ހުށަހެޅުމަކީ، މި ލިޔުން ލިޔާން އަޅުގަނޑުގެ ޒަމީރަށް މަޖުބޫރު ކުރުވި ސަބަބެވެ. މާލަމުގެ ތެރޭގައި އިޢުލާނު ކުރެވުނީ ދިވެހި އަދަބީ އުފެއްދުމެއްގެ ގޮތުގައެވެ. ހުށަހެޅީ މަދަރުސާ ކުދީންނެވެ. އަޑު އަހައި އަތްތިލަބަޑި ޖަހާން ތިބީ ގައުމުގެ ކޮމުވޮށީންނާއި މުދައްރިސުންނާއި ބެލެނިވެރީންނެވެ. ޓީވީން ވަގުތުން ދުރަށް ދައްކައިފައި ވާތީ، ރާއްޖޭގެ އެތައް އާއިލާއަކުން އެއްފަހަރާ ބަލާނެތާއެވެ! އެ އެ އަޑު އަހާނެ ތާއެވެ! އަޅުގަނޑަށް ވަރަށް އަސަރު ކުރިއެވެ. 'ޅެން' ފެށުމާއެކު، އަޅުގަނޑާ ޖެހިގެން އިންނެވި ދުވަސް ވީ ހަރު ބޭފުޅަކު 'އަޗިޗީ' އޭ ވިދާޅުވި އަޑުފުޅު އެހީމެވެ. މި ދެންނެވި އުމުރުގެ ހަރުކުލައިގެ އެއްތައް ލޮލެއްގައި ސުވާލު މާކު، އެތައް ނިތެއްގައި ނުރުހުމުގެ ރޫ، އުފުލިފައި ހުއްޓައި ދުށީމެވެ. ބޭނުން ކުރި ލަފުޒުތަކުންނެވެ. އަދަބާ ޚިލާފު 'އަދަބު' ކަމަށް ވާތީއެވެ. ނުވަތަ އަދަބަށް ލިބޭ ހުތުރަކަށް އައިބަކަށް ލަދަކަށް ވާތީއެވެ.އަޅުގަނޑު އުއްމީދު ކުރަނީ އަދަބުގެ ގޮތުގައި އަދަބު ކުރި އަރާނެ ދުވަހަކަށެވެ. ހަމަ އެހެންމެ، އަދަބާ އެކު އަދަބު ކުރި އަރުވާނެ ވިސްނުމަކަށެވެ. އެ ފަދަ މަސްއޫލުވެރި ފަރާތްތަކަށެވެ. ބަޔަކަށް އަދަބު ސަދަބު އޮޅިދާނެއެވެ. ނަމަވެސް އަދީބުން އުފައްދާ ކާރުޚާނާގެ ނަމުން ނަން ދެވޭ ފަދަ މުއައްސަސާތައް ތިބޭން ވާނީ ހޭލައި ނޫންތޯއެވެ؟ ------------------------\nމިލިޔުން ކިޔައިފައިވާ ޢަދަދު: 4276\nނަސީރު ފާހަގަ ކުރައްވާފައިވާފަދައިން 'އަދަބު' މި އަސްލު ނުވަތަ މާއްދާ އާއި ގުޅޭ ލަފްޒުތަކެއް ދިވެހިބަހުން އަޅުގަނޑުމެން ބޭނުންކޮށް އުޅެމެވެ. ނަމަވެސް ބޭނުންވާ މާނަ ކަނޑައަޅައި އަންގައިދިނުމުގައި ކުޑަ ތަފާތެއް ހުންނާތީ ފެނެއެވެ. އެންމެ ފުރަތަމަ ބަހުގެ އަދަބު ނުވަތަ އަދަބިއްޔާތު މި އިބާރަތުން ދެމާނައެއް ދޭހަވެއެވެ. އާއްމު މާނަ އަކާއި ޚާއްސަ މާނައެކެވެ. ބަހެއްގެ އަދަބޭ ބުނެވޭ އިބާރާތުގެ އާއްމު މާނައެއްކަމަށް ފެންނަނީ އެ ބަހަކުން ލިޔެވިފައިވާ ހުރިހާ ބާވަތެއްގެ ލިޔުމަކަށް އިޝާރަތްކޮށް ބުނާބުނުމެކެވެ. އިލްމީ އަދި އަދަބީ ލިޔުންތަކެވެ. އެ އިބާރާތުގެ ޚާއްސަ މާނައަކީ ނަސީރު ފާހަގަ ކުރެއްވިފަދައިން ކިޔާ މީހާގެ ނަފްސަށް އަސަރު ކުރުވާ ފަދަ ގޮތަކަށް ލިޔެވިފައި ހުންނަ ލިޔުންތަކަށެވެ. ފަސާހަތްތެރި އަދި ބަލާޣަތްތެރި ލިޔުންތަކަށެވެ. ޅެމާއި ވާހަކަ އަދި ތަމްސީލު ފަދަ ނަޘްރެވެ. އަޚުލާގީ އަދި ތަހުޒީބީ ގޮތުން މީހެއްގެ ކިބައިގައި ހުންނަ ސިފަތަކަށް އިޝާރަތް ކުރާއިރު އާއްމު ކޮށް ދިވެހިން ލިޔެވިފައި ހުންނާތީ ފެންނަނީ އަދަބުވެރިކަން މިހެންނެވެ. މިސާލެއްގެ ގޮތުން ދިވެހިބަހުގެ އުސްތާޒު ޝައިޚު ސަލާހުއްދީނު އަދަބުވެރިކަމާ ބެހޭގޮތުން ހެއްދެވި ޅެން ހަނދުމަކޮށްލަމާތޯއެވެ. އެ ޅެމުގެ ފުރަތަމަ ބައިތުގައި ވަނީ "އަދަބުވެރިކަންނެތުނު މީހާ ދެދުނިޔޭން ގެއްލިނިމިދާނޭ - މަދަރުވެރިކަންނެތީވިއްޔާ ޤަދަރުނެތިގެންހިނގައިދާނޭ" މިހެންނެވެ. އެހެންވެ ނަސީރުގެ މި ލިޔުމުގެ ސުރުޚީއަކަށް އަޅުގަނޑު ލިޔެލާހިތްވަނީ [އަދަބާއި އަދަބުވެރިކަން] މިހެންނެވެ. ދެން، މީހަކު ކުށެއް ކޮށްފިނަމަ އޭނާއަށް އަދަބު ދެނީއެވެ. މި ފަދަ މީސްމީހުންނަށް އަދަބު ދިނުން އެއީ އޮންނަ ކަމެކެވެ.އަދި ނަސީރުގެ ވަރަށް ރީތި ޅެމެއް މިދޭތެރެއިން ބަލައިލުމުގެ ފުރުސަތު ލިބުނެވެ. "މިހާރު މިހިތް މިރޮނީ" މި ޅެމެވެ. އެޅެމުގެ މުޅިން ލަފުޡީ ތަރުޖަމާއެއް ނޫނަސް އެ ޅެމުގައި އެކުލުވޭ ޖުމްލަ މާނައިގެ ތަރުޖަމާ ޅެމެއެއް ފޮނުވައިލާނެވާހަކަ ދަންނަވައިލަމެވެ.\nލިޔުންވިދާޅުުވި އެންމެހައި ބޭފުޅުންނަށާއި، އަޅުގަނޑަށް ހެޔޮ އެދިވަޑައިގެން ޝޫޢޫރު ފާޅު ކުރެއްވި، ޚިޔާލު ދެއްވި އެންމެހައި ބޭފުޅުންނަށް ޝުކުރު ދަންނަވަމެވެ. ނަޢީމު ތިޔަ ފާހަގަ ކުރެއްވީ ރަނގަޅު ނުކުތާއެކެވެ. އަދި ކުރެއްވި އިޞްލާޙު މުޅީން ރަނގަޅެވެ. ފަށްފަށުން ޝުކުރިއްޔާއެވެ. އެހެެން ދެ ބޭފުޅަކު ފޯނުން ހިއްސާ ކޮށްލެއްވި މަޢުލޫމާތެއް ވެސް ވެއެވެ. އެއީ ''ބާތު ރޫމު'' ގެ ބަދަލުގައި 'ރެސްޓު ރޫމު' ޖެހި ނަމަ ބޮޑަށް ރަނޅު ވީސްކަމުގައެވެ. ސަބަބަކީ 'ބާތު ރޫމު' ގައި ވިއްޔާ ފެންވެރޭނެ ގޮތް ވެސް ހުންނާނެތީ ކަމަށް އެ ބޭފުޅުން ވިދާޅުވިއެވެ. އެހެން ކަމުން އެ ބޭފުޅުންނަށް ޝުކުރު ދަންނަވައިލާ ޙާލު، އެ މަޢުލޫމާތު ވެސް ކިޔުންތެރީންނާ ހިއްސާކޮށްލުމަށްޓަކައި މި ތާނގައި ނަކަލު ކޮށްލީއެވެ. އަޅުގަނޑު އެ މިސާލުގައި 'ބާތު ރޫމު' ހިމަނައިފައި އެ އޮތީ، ފިލިޕީންސްގައި އަޅުގަނޑު ހުރި ހުރުމެއްގައި ދެވުނު ރެސްޓޯރަންޓެއްގެ ފާޚާނާގެ ދޮރުގައި 'ބާތު ރޫމު' ޖަހައިފައި އޮތަތީއެވެ. އެކަމާ ގުޅޭ ގޮތުން އަޅުގަނޑުގެ ރަޙްމަތްތެރި ޕްރޮފެސަރ ޖޯނަށް ސުވާލު ދަންނަވައި ލީމާ، ޓޮއިލެޓު އޮތުމާއި ބާތު ރޫމު އޮތުގެ ތަފާތާއި އޭގެ ސަބަބު ކިޔައިދެއްވިއެވެ. ޙަޤީޤަތުގައި ރަނގަޅު ގޮތަކީ ރެސްޓު ރޫމު ކަމަށް ވެދާނެއެވެ. އެހެން ލިޔެފައި ހުއްޓައި ފެނިފައި ވެސްވެއެވެ. ކޮންމެ އަކަސް މަޤުޞަދަކީ، އެ ނަމެއް ނޫނެވެ. ކަމެވެ. އިހުތިރާމާއި ތަހުޒީބުގެ ސިފައެވެ. އިޚްލާޞްތެރިކަމާއެކު އެންމެހައި ބޭފުޅުންނަށް ޝުކުރު ތަކުރާރު ކުރަމެވެ!\nއަލް އަޚް އާދަމްނަސީރުގެ ލިޔުމެއް ނުފެނި ގިނަދުވަސްތަކެއް ވުމަށްފަހު މި ފެނުނީ ވަރަށް ގަޔާވާ އަދި ހާލަތާ ވަރަށް ގުޅޭ ލިޔުމެކެވެ. ކައިރި މުސްތަޤްބަލެއްގައި އިތުރު ލިޔުމެއް ފެންނާނެ ކަމަށް އުންމީދު ކުރަމެވެ. ދެން، ލިޔުން ޓައިޕް ކުރުމުގައި ޖެހިފައި އޮތް އަތު ކުށެއް ކަމަށް އަޅުގަނޑަށް ހީވާ ތަނެއް ފާހަކަ ކޮށްލާނަމެވެ. ފަހަތުން ދެވަނަ ޕެރެގްރާފުގައި "އެއްތައް ލޮލެއްގައި ސުވާލު މާކު" ގެ ބަދަލުގައި އޮންނާނެ ކަމަށް ލަފާކުރެވެނީ، "އެތައް ލޮލެއްގައި ސުވާލު މާކު" މިހެންނެވެ.\nނަޞީރުގެ ގިނަ ލިޔުއްވުންތަކަށް އިންތިޒާރުކުރެވެއެވެ.\nނަޞީރުގެ ލިޔުއްވުމެއް ނުފެންނަތާ ގިނަ ދުވަސްތަކެއްވުމަށްފަހު ލިޔުމެއް ފޮނުއްވީތީ ވަރަށް އުފާވެއްޖެ އެވެ. ނަސީރުގެ ޅެމަކަށް ވެސް އިންތިޒާރުކުރަމެވެ.\nމި ސައިޓުން ނަޞީރުގެ ލިޔުއްވުމެއް ނުފެންނަތާ ގިނަ ދުވަސްތަކެއްވުމަށްފަހު މުނާސަބު ވަގުތުގައި މުނާސަބު ލިޔުމެއް ފޮނުއްވައިދެއްވުމުން ޝުކުރު ދަންނަވަމެވެ. ހަމަ އެއާއިއެކު، މިހާރަށްވުރެ ލިޔުއްވުންތަކުގެ ދޭތެރެ ކައިރި ކުރައްވާނޭކަމަށް އުންމީދު ކުރަމެވެ.\nކަންޒު ކަހަނބުގެ ޚުޠުބާ\nހަސަންފުޅުބޭގެ އާ ގަމީސް ކަރާގެ ރަދީފު (1)\nކަރާގެ ރަދީފު (2) ދިވެހިބަހުގެ ފުރަތަމަ ޕުރޮފެސަރު\nކަރާގެ ރަދީފު (4)\nހާރުދަމުގެ އަތް ދޮވުން\nދިވެއްސަކު ކާފަރުވިޔަސް، ދީނުން ބޭރެއް ނުވާނެއެވެ. ހަ މީދާ\nއެވެސް ދުވަހެއް، މިވެސް ދުވަހެއް މި ޅެން ފުރަތަމަ ކިޔަންވާނީ މަގޭ މުނިމުނި ދަރީންގެ ދަރީން!!\nކުޑަ ކުދީންގެ ހިތްތަކުގައި ޤައުމީ ލޯބި އާލާ ކުރެވިދާނެ 8 ގޮތެއް\n2050 ވަނަ އަހަރުގެ ޅެންވެރީންގެ ދުވަސް\nމި ކަމުގައި ލަދެކޭ ގަތީ، އަތްބައްތިއެއް ނޫން.. ނަންގަތިން\nބަދުރުގެ މައިދާނުގައި ކަލާ އައުމުން...!\nޟަމީރު މަރުވުން ހާލު ނާހާށެވެ!\nދެ ދުނިޔެ އެދެންޏާ!\nތިބީންނަށް ބުނެލަދޭށޭ އުދުހި ގޮސް އަދު އެކި މަޖާލުތަކަށް!\nކުޑަ ދަރިފުޅަށް ބަނާނާ ކާންދިނީމާ ވާ ގޮތް\nޙައްދެއް އޮންނާން ޖެހެއެވެ.\nޤައުމު ދިފާޢުކުރާނެ ޖީލެއް އުފެއްދުމުގައި ޤައުމުގެ އަމިއްލަވަންތަކަމުގެ އަގު އެނގޭ، އެ މައްޗަށް ފަޚުރުވެރިވާ ދަރީންތަކެއް ބިނާ ކުރުމުގެ މުހިންމުކަން\nދެން ހެދޭނީ ގޯސް\nޅެން ހެދުމުގެ މުބާރާތް – ޅެންވެރިޔާ 2016\nއަހަންނަށް އެންމެ ރަނގަޅެވެ.\nބާރަ ވިލޭރޭގެ ބޮޑު މާލޫދު\n32 ކިޔުންތެރިން ހޮވައިލެވިފައިވާ ލިޔުން\nރޯދަމަހުގެ ސިއްހީ ކެއުން ލިޔުންތެރިކަމުގައި ހިމެނޭ ޢިބާރާތް(ޓެކްސްޓް)ގެ ތެރެއިން......\nލޯތްބާ ދުރަށް (2)\nހެއްދެވި ފަރާތުގެ ޙައްދެއް ނެތް މަތިވެރިކަން\nލިޔުންތައް ކިޔައިފައިވާ ޖުމްލަ ޢަދަދު : 11853691\nފަސްކުރުމަކީ ގޯސް ގޮތެއް ނޫނެވެވިސްނާ ފިކުރުކޮށްލުމަށް ލިބުނު ރަނގަޅު ލިޔުމެކެވެ. އެކމަކު މިއީ، ކަންކަން ފަހަށް ބެހެއްޓުމަށް ލިބުނު ހަދިޔާއަކަށް ނުހައްދަވާނެކަމަށެވެ. ރަނގަޅު ޢިބްރަތެއް ހޯއްދަވާށެވެ. އިބްރާހީމް ޙުސައިން މ...\nފޮނި ޚިޔާލުތަކަކީ ޙަޤީޤަތަކަށް ނުހެދޭނެއެވެކީއްތޯކުރާނީ؟ ހުރިހާ ބަހެއްގައިވެސް ހުންނަނީ ހަމަ އެކެޑަމީ. އަނެއްކާ އެކެޑަމީއަކީ ހަމަ ދިވެހިލަފުޒެއްވެސްމެ. އެ ލަފުޒު އައީ ގްރީކް ބަހުން. އެ ލަފުޒު އެބަ އޮތް އިނގިރޭސި، އިންޑިޔާ، ފަރަންސޭސި...\nޚިޔާލުފުޅުތައްހުރިހާ ލިޔުންތެރީންނާއި ޅެންވެރީން ވަރަށް ބުރަކޮށް އުޅުއްވަނީ ވައިބަރުގައި. މިހާރު ލިޔުންތެރީންގެ ވެބްސައިޓަށް ލިޔުއްވާނެ ހަނދުމަފުޅެއްވެސް ނުހުރޭހެން ހީވަނީ. ވައިބަރަށް ގޮސް ހުސްވެފަ. ހަމަ ...\nޚިޔާލުފުޅުތައްމިހާރު ލިޔުންތެރިންގެ ގުޅުމަށް ކިހިނެއްތޯ މި ވަނީ؟ ކުރީގައި އެ ހުރި ފޯރި އަލުން ގެނެވޭނެ ގޮތެެެއް ހޯއްދަވަންވެއްޖެއްނޫންތޯ؟ އާ ލިޔުމެއް ނުފެނި ދެ ތިން ދުވަސް ފާއިތުވުމަކީ އަޅުގަނޑުމެން ދުވާލ...\nފޮނި ޚިޔާލުތަކަކީ ޙަޤީޤަތަކަށް ނުހެދޭނެއެވެދިވެހިބަހުގެ އެކަޑަމީ ކީމަ ހާދަ ބޮލަށް ތުރާވެ އަނބުރާގޮތް ވެއެވެ. އެކަޑަމީގެ ބަދަލުގައި ދިވެހިބަހެއް ބޭނުން ކުރުން ހާދަ ރަގަޅުވާނޭ ހީވެއެވެ. މިކަމުގައި އިސްނެގުން އިސްވެގެންވަނީ ދިވެހިބަސްވާ...\nމި ދީބު ބިނާކުރެވޭނީ، ދީވީންގެ މަސައްކަތުން! (2)މި ލިޔުއްވި ލިޔުންތެރިޔާ މަރުޙޫމު ޢަލީ ނަޞީރަށް މާތް ﷲ ސުބްޙާނަހޫ ވަތަޢާލާ ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ!\nގދ. މަޑަވެލީގެ ރަށްވެހިކަން (6)މި ލިޔުއްވި ލިޔުންތެރިޔާ މަރުޙޫމު ޢަލީ ނަޞީރަށް މާތް ﷲ ސުބްޙާނަހޫ ވަތަޢާލާ ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ!\nގދ.މަޑަވެލީގެ ރަށްވެހިކަން (4) މި ލިޔުއްވި ލިޔުންތެރިޔާ މަރުޙޫމު ޢަލީ ނަޞީރަށް މާތް ﷲ ސުބްޙާނަހޫ ވަތަޢާލާ ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ!\nގދ.މަޑަވެލީގެ ރަށްވެހިކަން (2)މި ލިޔުއްވި ލިޔުންތެރިޔާ މަރުޙޫމު ޢަލީ ނަޞީރަށް މާތް ﷲ ސުބްޙާނަހޫ ވަތަޢާލާ ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ!\nވެޔޮގޭ މަނިއްޕުޅުގެ ފެންކުޅި ވެޔޮގޭ މަނިއްޕުޅަކީ އައްސުލްޠާނު ޙަސަން ޢިއްޒުއްދީނު (ދޮންބަންޑާރައިން) ގެ ދަރިކަލުން އައްސުލްޠާނު ޙަސަން ނޫރައްދީނުގެ ދަރިކަލުން އައްސުލްޠާނު މުޙައްމަދު މުޢީނުއްދީނުގެ ދަރިކަލުން ކުޑަކިބާ ތ...


Ali Abbas Zafar ge aa film gai katrina akee super hero eh\nފިލްމު އުފެއްދުންތެރިޔާ އަލީ އައްބާސް ޒަފަރް މިހާރު ވަނީ އޭނާ އަލަށް ފަށަން އުޅޭ ފިލްމުގެ ސްކްރިޕްޓް ލިޔެ ނިންމާލާފަ އެވެ. އޭނާ ސްކްރިޕްޓް ލިޔުމުގެ މަސައްކަތް ކުރީ ދެހެރާދޫންގައި ހުންނަ އޭނާގެ އާ ބަންގްލޯގައި މައިންބަފައިންނާއެކު ހުރެގެންނެވެ.\nއަލީ ބުނި ގޮތުގައި މި ފިލްމުގެ ބަތަލާ އަކީ ކެޓުރީނާ ކައިފް އެވެ. އަދި ކެޓުރީނާ މި ފިލްމުގައި ކުޅޭނީ ސުޕަހީރޯ ކެރެކްޓާ އެކެވެ. ލޮކްޑައުން ނިމި ޝޫޓިންގްތައް ފެށުމުގެ ހުއްދަ ލިބޭ ހިސާބުން ފިލްމުގެ މަސައްކަތް ފަށާނެ ކަމަށް ވެސް ކުޅަދާނަ ޑައިރެކްޓަރު ބުންޏެވެ.\nޑައިރެކްޓަރު ބުނި ގޮތުގައި ޝޫޓިން ފެށުމުގެ ކުރިން ވެސް ކުރަން ޖެހޭ ވަރަށް ގިނަ ތައްޔާރީތައް އެބަހުއްޓެވެ. ސަބަބަކީ މި ފިލްމުގެ އެކްޝަން މަންޒަރުތައް ވަރަށް ތަފާތުކޮށް ބަހައްޓަން އޭނާ ބޭނުންވާތީ އެވެ.\n"އެހެންވެ މިހާރު މި ގެންދަނީ ވީޑިއޯ ކޯލް މެދުވެރިކޮށް އިންޓަނޭޝަނަލް ޓީމަކާ އެކަމާ ގުޅޭ މަޝްވަރާތައް ބާއްވަމުން. އަދި ފިލްމުގައި ބައިވެރިކުރާ އެކްޓަރުންނަށް ސްކްރިޕްޓް ކިޔައިދިނުމާއި ޕްރޮޑަކްޝަން ޑިޒައިނަރާ ވާހަކަ ދެއްކުން ފަދަ ކަންތައް ވެސް ވީޑިއޯ ކޯލް މެދުވެރިކޮށް އެބަ ކުރިޔަށް ގެންދަން. ވަރަށް ގިނަ ކަންތައްތަކެއް ގޭގައި ހުއްޓަސް ކުރަން އެބަ،" އަލީ ބުންޏެވެ\nއަލީ ވަނީ އޭނާގެ ބަންގްލޯގެ ބައެއް ސްޓޫޑިއޯއަކަށް ބަދަލުކޮށްފަ އެވެ. އެހެންކަމުން އެތަނުގައި އޭނާގެ ފިލްމީ މަސައްކަތްތައް ކުރަން އަލީ އަށް ވަރަށް ފަސޭހަ އެވެ.\nސްޓޫޑިއޯ ޑިޒައިންކޮށްފައި ހުރި ގޮތުން ފިލްމުތަކުގެ ޕޯސްޓް ޕްރޮޑަކްޝަންގެ މަސައްކަތްތައް ވެސް ފަސޭހަކަމާއެކު އެތަނުގައި ކުރިޔަށް ގެންދެވޭނެ ކަމަށް ޑައިރެކްޓަރު ބުންޏެވެ. އެތަނުގައި ސައުންޑް-މިކްސިން ސްޓޫޑިއޯ އަކާއި ފިލްމު އެޑިޓް ކުރާނެ ތަނެއް ވެސް ތައްޔާރުކޮށްފައިވާ ކަމަށް އޭނާ ބުންޏެވެ.\nއަލީ ބުނި ގޮތުގައި އޭނާ އަޅާފައިވާ މި ބޮޑު ގެއަކީ "ސުލްތާން" ރިލީޒްކުރި ފަހުން ގަނެފައިވާ ބިމެއްގައ އަޅާފައިވާ ގެއެކެވެ. މި ގެ އިމާރާތް ކުރުމުގެ މަސައްކަތް ކުރީ "ބާރަތު" އާއި "ޓައިގާ ޒިންދާ ހޭ" ޑައިރެކްޓްކުރުމުގެ މަސައްކަތް ކުރިއިރު ކަމަށް ވެސް އަލީ ބުންޏެވެ. އަދި މި ގެއަށް އޭނާ ބަދަލުވީ މިއަހަރުގެ މާޗް މަހު ލޮކްޑައުން އިއުލާން ކުރުމުގެ ދުވަސްކޮޅެއް ކުރިންނެވެ.


Dhuvaafaru Bottling Plant Ge 95 Percent Masaiykaiy Nimihjje - Vaguthu\nދުވާފަރު ބޮޓްލިންް ޕްލާންޓުގެ 95 ޕަސެންޓު މަސައްކަތް ނިމިއްޖެ\nއެމްޑަބްލިއުއެސްސީ ކުރީގެ އެމްޑީ ފަޒުލް އާއި ރައީސް ޔާމީން ސަލާމް ކުރައްވަނީ\nއެމްޑަބްލިއުއެސްސީ އިން ރ.ދުވާފަރުގައި ގާއިމްކުރާ ބޮޓްލިން ފެކްޓްރީގެ 95 ޕަސެންޓު މަސައްކަތް ނިމިފައިވާކަމަށް އެމްޑަބްލިއުއެސްސީގެ މެނޭޖިން ޑިރެކްޓަރު އިބްރާހިމް ފަޒުލް ރަޝީދު ވިދާޅުވެއްޖެއެވެ.\nދުވާފަރުގައި ބޭއްވި ޕީޕީއެމްގެ ކެމްޕެއިން ޖަލްސާގައި ވާހަކަ ދައްކަވަމުން ފަޒުލް ވިދާޅުވީ، ދުވާފަރުގައި ފެނާއި ނަރުދަމާގެ މަސައްކަތް ކުރިއަށްގެންދާ ކަމަށާއި، އައިސްޕްލާންޓެއްގެ މަސައްކަތް ވެސް ކުރަމުންދާކަމަށެވެ.\nފަޒުލް ވިދާޅުވީ، ދުވާފަރުގައި ބޮޓްލިންގ ފެކްޓްރީއެއް އެމްޑަބްލިވްއެސްސީގެ ފަރާތުން ގާއިމްކުރައްވަމުންގެންދަވާ ކަމަށާއި މިއީ ރައީސްގެ ވައުދެއް ކަމަށެވެ. ރައީސްގެ އިރުޝާދުގެ ދަށުން މިހާރު އެތަނުގެ މަސައްކަތް ކުރިއަށްދާކަމަށް ފަޒުލް ވިދާޅުވިއެވެ،\n"އިރާދަކުރެއްވިއްޔާ ބޮޓެލިންގ ޕްލާންޓްގެ 95 ޕަސެންޓް މަސައްކަތް ވަނީ އަޅުގަނޑުމެން ނިންމާފައި". ފަޒުލް ވިދާޅުވިއެވެ.\nފަޒުލް ވިދާޅުވީ، އެޗްޕީއޭގެ ބޭފުޅުން މާދަމާގެ ވަގުތެއްގައި ދުވާފަރަށް ވަޑައިގެން ބޮޓްލިން ޕްލާންޓުން އުފައްދާ ފެން ޓެސްޓު ކުރާނެ ކަމަށެވެ. އަދި "އެބޭފުޅުން މިކޮޅަށް ވަޑައިގެން އޮޑިޓް ކުރެއްވުމަށްފަހު ލައިސެންސް އިޝޫ ކުރެއްވުމުން ދުވާފަރުގައި ބޮޓްލިން ސްޓާޓު ކުރާނަން،" ފަޒުލް ވިދާޅުވިއެވެ.\nއެ ހިދުމަތަކީ ހަމައެކަނި އެ ރަށަށް ލިބޭނެ ހިދުމަތެއް ނޫންކަން ފާހަގަކުރައްވަމުން ފަޒުލް ވިދާޅުވީ، މުޅި ރ.އަތޮޅުގެ ހުރިހާ ރައްޔިތުންނަށް އެ ފެކްޓްރީން ހިދުމަތް ލިބިގެންދާނެކަމަށެވެ. "ރ.އަތޮޅުގެ މަސްވެރިންނަށް މި ހިދުމަތް ލިބިގެންދާނެ.". ފަޒުލް ވިދާޅުވިއެވެ.\nއެ ކުންފުނިން ހދ. ކުޅުދުއްފުށީގައި ވެސް ދަނީ ބޮޓެލިންގ ޕްލާންޓެއް ހެދުމުގެ މަސައްކަތް ކުރަމުންނެވެ. ފަޒުލް ވިދާޅުވީ، އެ މަސައްކަތް ވެސް އަންނަ މަހުގެ 10 ގެ ކުރިން ނިންމާ ހިދުމަތް ދޭން ފަށާނެ ކަމަށެވެ.\nމިޕްލާންޓުތަކާއެކު ވަޒީފާގެ ގިނަ ފުރުސަތުތަކެއް ހުޅުވިގެންދާނެކަމަށް އިޝާރާތް ކުރައްވަމުން ފަޒުލް ވިދާޅުވީ، އެ ބޮޓްލިންގ ޕްލާންޓާއެކު މިހާރުވެސް 15 ވަޒީފާގެ ފުރުސަތު އިތުރުވެއްޖެ ކަމަށާއި، އަދި ޑިސްޓްރިބިއުޝަން ނެޓްވޯކު އިއުލާނު ކުރުމުން މިއީ ޒުވާނުންނަށް ލިބޭ ފަހި ފުރުސަތުތަކެއް ކަމަށެވެ.\nފަޒުލް ވިދާޅުވީ، ދެ ރަށުގައިވެސް ގާއިމް ކުރަމުންދާ ބޮޓްލިންގ ޕްލާންޓްގެ ޑިސްޓްރިބިއުޝަން ނެޓްވޯކު ގާއިމް ކުރުމަށް އެމްޑަބްލިވްއެސްސީން ނިންމާފައިނުވާނެ ކަމަށާއި، އެ ފުރުސަތު ދޫކޮށްލާފައި ވާނީ އަޮތޮޅުގެ ރައްޔިތުންނަށްކަމަށެވެ.\nއެމްޑަބްލިއުއެސްސީ އިން ދަނީ މި ސަރުކާރުގެ ގިނަ ޕްރޮޖެކްޓްތަކެއްގެ މަސައްކަތް ކުރަމުންނެވެ. އެގޮތުން މި ސަރުކާރުން ހަވާލުކުރި 54 ޕްރޮޖެކްޓުގެ ތެރެއިން 50 ޕްރޮޖެކްޓް ނިމިފައިވާ ކަމަށް ފަޒުލް ވިދާޅުވިއެވެ، އަދި ބާކީ ހަތަރު ޕްރޮޖެކްޓު ވެސް މިއަހަރުގެ ނިޔަލަށް ނިންމުމަށް މަސައްކަތް ކުރަމުންދާކަމަށްވެސް ވިފާޅުވިއެވެ.\nފަޒުލް ވިދާޅުވީ، ދުވާފަރުގައި އިދިކޮޅަކުން މެޖޯރިޓީއެއް ނުލިބޭނެ ކަމަށެވެ. އެ މެޖޯރިޓީ ނަގާނީ ރައީސް ޔާމީން އާއި އެމަނިކުފާނުގެ ޓީމުންކަމަށް ފަޒުލް ވިދާޅުވިއެވެ.\nއޮގަސްޓް 28, 2018 11:32\nރައީސް ޔާމީން އާއި އިބޫމެންނާއި ހުރި އެންމެ ބޮޑު ތަފާތަކީ ރައީސް ޔާމީން ވެރިކަމަށް ވަޑައިގަތީ ގައުމާއިގެން ކުރިޔަށް ވަޑައިގަތުމުގެ ފުރިހަމަ ތަސައްވުރަކާއިގެން. އެއްގޮތަކަށްވެސް ވެރިކަމަށް ވަޑައިގަތުމަށް ފަހު އަލުން ހޯދި ފްލޭނެއް ނެތް. އެކަން ސާބިތުވަނީ ވަގުތު ބޭކާރު ކޮށް ނުލައްވާ ދައުރުގެ މިހާހިސާބަށް އައިއިރު ފެންނަން ހުރި ބޮޑެތި ހަގީގަތް ތަކުން . އެއާ ހިލާފަށް އިބޫމެންގެ ތަސައްވުރެއް މިއަދާހަމަޔަށް ދެއްކިފައެއްނެތް. ކަމެއް ކޮށްދެއްވަން ބުނާއިރު ކަން ކުރެވޭނެ ކޮންމެސް ގޮތެއް ހޯދާނެކަމަށް ބުނާ ބުނުމުން އެމީހުންގެ ގައުމާއިގެން ކުރިއަށް ދެވޭނެ ގާބިލުކަމެއް ނެތްކަން ކަށަވަރުވޭ. އަދި ފުރިހަމަ ހިދުމަތްތަށް ލިބެމުންދާ ދާއިރާތަކާއި ކުޅެން ވިސްނާއިރު އެހިދުމަތް ލިބިގަންނަ ރަށްޔިތުންނަށް ދެންވާނެ ގޮތެއް ކިޔައި ނުދެވިމަކީވެސް ހަމަ އެކަހަލަ މިސާލެއް. އެހެންނޫންތޯ؟


Mahloof Ge Shareeaiy Fashaanee Covid Haalath Rangalhu Vumun - Criminal Court - Vaguthu\nރައީސް އިބްރާހީމް މުހައްމަދު ސޯލިހްއާއި ޔޫތު މިނިސްޓަރު އަހްމަދު މަހްލޫފް\nޔޫތު މިނިސްޓަރު އަހްމަދު މަހްލޫފްގެ މައްޗަށް ކުރާ ރިޝްވަތު ހިފުމުގެ ދައުވާގެ ޝަރީއަތް ފަށާނީ ކޮވިޑްގެ ހާލަތު ރަނގަޅުވުމުން ކަމަށް ކްރިމިނަލް ކޯޓުން މިއަދު ވިދާޅުވެއްޖެއެވެ.\nއެމްއެމްޕީއާރްސީގެ ހިޔާނާތުގެ ފައިސާ އިން ރިޝްވަތު ހިފިކަމަށް ތުހުމަތުކޮށް މަހްލޫފްގެ މައްޗަށް ކުރާ ދައުވާގެ ފުރަތަމަ އަޑުއެހުން މިމަހުގެ 19 ވަނަ ދުވަހު ތާވަލް ކުރިއެވެ. ނަމަވެސް އެދުވަހުގެ ޝަރީއަތް ފަހުން ވަނީ ކެންސަލް ކޮށްފައެވެ.\nކްރިމިނަލް ކޯޓުގެ މީޑިއާ އޮފިޝަލް ވިދާޅުވީ އެ މައްސަލައިގެ ޝަރީއަތް ކުރިއަށް ގެންދަން ނިންމާފައި އޮތީ ހުރިހާ ފަރާތެއް ކޯޓަށް ހާޒިރުކޮށްގެން ކަމަށްވާތީ ކޮވިޑްގެ ހާލަތު ރަނގަޅުވުމުން އެ މައްސަލަ ޝެޑިއުލް ކުރަން މައްސަލަ ބައްލަވާ ގާޒީ ނިންމަވާފައިވާ ކަމަށެވެ.\nކޮވިޑާއި ގުޅިގެން މިނިސްޓަރ މަހްލޫފްގެ ޝަރީއަތް ލަސްވި ނަމަވެސް އެހެން ޝަރީއަތްތައް ކްރިމިނަލް ކޯޓުގައި ކުރިއަށް އެބަގެންދެއެވެ. މިހާރު ގިނަ ޝަރީއަތްތައް ކްރިމިނަލް ކޯޓުގައި ވެސް ކުރިއަށް ގެންދަނީ އޮންލައިން ކޮށެވެ.\nމަހްލޫފްގެ މައްޗަށް ކުރަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ (ހ)އާ ހަވާލާދީ އެ މާއްދާގެ (ށ)ގެ ދަށުން ރިޝްވަތު ހިފުމުގެ ދައުވާ އެވެ.\nދޮގު ބަޔާނެއް ނުވަތަ ދޮގު މައުލޫމާތެއް އޭސީސީ އަށް ދިން ކަމުގެ ކުށުގެ ތުހުމަތު މަހްލޫފަށް އޭސީސީ އިން ކުރިނަމަވެސް އެދައުވާ އޭނާގެ މައްޗަށް ދޮގު މައުލޫމާތު ދިނުމުގެ ދައުވާ ޕީޖީ އިން އުފުލާފައެއް ނުވެއެވެ. އޭސީސީ އިން ތުހުމަތު ކުރި ގޮތުގައި މަހްލޫފް އޭސީސީ އަށް ހުށަހެޅި ލިޔެކިޔުންތަކަކީ މަހްލޫފަށް ލިބިފައިވާ ފައިސާގެ އަސްލު އޮޅުވާލުމުގެ ގޮތުން އެއީ އޭނާ ޑޮލަރު ގަތް މުއާމަލާތެއްގެ ގޮތުގައި ދެއްކުމަށް ހުށަހެޅި ލިޔެކިޔުންތަކެކެވެ.\nރިޝްވަތު ނެގި ކަމުގެ ދައުވާ މަހްލޫފަށް ކޮށްފައި ވަނީ އަށާރަވަނަ ރައްޔިތުންގެ މަޖިލީހުގެ މެންބަރެއްގެ ގޮތުގައި މަހްލޫފް ހުންނެވިއިރު އޭރު ސަރުކާރާ އެއްކޮޅަށް، އެސްއީޒެޑް ބިލެއް ފާސްކުރަން އޭނާގެ އެކައުންޓަށް 33،000 އެމެރިކާ ޑޮލަރު ޖަމާވެފައިވާކަން ތަހުގީގަށް އެނގިފައިވާތީ އެވެ.\nއެމްއެމްޕީއާރްސީގެ ހިޔާނާތުގެ މައްސަލައިގައި މަހްލޫފް ދެފަހަރެއްގެ މަތިން ސަސްޕެންޑް ކުރި ނަމަވެސް މިހާރު އޭނާގެ ސަސްޕެންޝަން ވަނީ އުވާލާފައެވެ. މައްސަލަ ޝަރީއަތައް ފޮނުވުމުން ވެސް މަހްލޫފް ވަޒީރު ކަމުގައި ހުންނެވުމުން ވަނީ ސަރުކާރަށް ވެސް ފާޑުކިޔުންތައް އަމާޒުވެފައެވެ.\nސަރުކާރުން ރައީސް ނަޝީދަށް ރައްދުދީފި\nޖެނުއަރީ 26, 2022 12:43\nއެހެން މީހުންގެ ޝަރީއަތް ކުރިއަށް ގެންދޭ ކޮވިޑް އުތުރިއެރިޔަސް.. ތިޔަ މަހްލޫފާ ދޭތެރޭ ވިސްނުމަށް ވުރެ ރަނގަޅުވާނެ ސްކޫލުތަކާ އޮފީސްތައް ބަންދުކުރަން ވިސްނުން..\nޖެނުއަރީ 26, 2022 15:38\nސްކޫލުތަކާ އޮފީސްތައް އެބަޖެހޭ ކޮވިޑާއެކު އުޅެން ދަސްކުރަން. ކޮވިޑުގެ އެހީގަ ދައުރު ހަމަކުރަން ކުރެވުންހާ މަސައްކަތެއްކުރާނެ،\nޖެނުއަރީ 26, 2022 16:57\nޢަލީވަހީދު ވީމަ މިނިސްޓަރުކަމުން ވަކިކުރުން ފަޓާސް.\nޖެނުއަރީ 26, 2022 12:55\nކޮވިޑު އެންމެ އަވަހަށް ރަނގަޅުވާނީ 2024 ގެ ނޮވެމްބަރ 11 ގައި\nޖެނުއަރީ 26, 2022 13:07\nއަނެއްކާ އަނެއްކަންތައް. މީދެން ނުފޫޒު ނޫން ދެން ކޮންކަމެއް. ކޮވިޑު މިގޮތަށް އޮއްވަނޫންތަ މަހުލޫފު ރަށްރަށަށް ދަތުރުކޮށް ކެމްޕޭންކުރަމުން އެގެންދަނީ. ކޮވިޑު އޮވެގެން ނުބާއްވަންވީ ހަމައެކަނި މަހުލޫފުގެ ޝަރީޢަތްތަ. ކޮވިޑު ރަނގަޅުވަންދެން ކުރިމިނަލް ކޯޓު ބަންދުކުރަންވީހެން ހީވަނީ. މަހުލޫފަށް އެކަނި ތިގޮތަށް ކަންތައް ކުރުމުން ހަމަހަމަކަން ގެއްލޭނެ. ދެރަސޮރު ދަމާފަ ގެންގޮސް ތިތަނަށް ވައްދާ ހުކުމްތައް ޖަހަމުން ތިދަނީ.\nޖެނުއަރީ 26, 2022 13:08\nކަލޭނޭ ދެންއޮތީ މަހުލޫފް ވޭރިއެންޓް. ތިވެސް ވ ފިލްމީ ވެގެން އުޅޭ ޑޮލަރުބޮޑިއެެއް.\nޖެނުއަރީ 26, 2022 13:10\nމަހުލޫފުވެސް އިންސާފޭ ކިޔައިގެން ތަންތަނުގަ އަނގަހުޅުވާނެ. މިއީ ނުފޫޒު ފޯރުވުން ނޫން ދެން ކޮންކަމެއް. ނިކަމެތިންގެ މައްސަލަތައް ރާސްލާފަ ހުކުން ޖަހަމުން އެދަނީ.\nޖެނުއަރީ 26, 2022 13:13\nއެންމެ ބޮޑު ލޮކްޑައުންނެތެރެވެސް ރައީސް ޔާމީންގެ ޝަރީޢަތް ބޭއްވި މިސަރުކާރުން އެކިމީހުންނައް އެކިގޮތްހުންނަނީ ކީއްވެތޯ މީ މީހަކު ޢަޖާއިބުވެ އަންތަރިސް ވާވަރުގެ ސަރުކާރެއް\nޖެނުއަރީ 26, 2022 13:23\nޒީރޯ ޓޮލަރެންސް އަދި ބަނޑުބޮޑެއްނުވޭ! ޒީރޯ ޓޮލަރެންސް ވިހާ ދުވަހުން މަހްލޫފްގެ ޝަރީޢަތް ކުރިޔަށް ދާނެ\nޖެނުއަރީ 26, 2022 13:29\nތާހިރު ނުފޫޒެއް ނުފޯރުވާ ދޯ\nޖެނުއަރީ 26, 2022 13:32\nސޯލިހުގެ ވެރިކަމުގަ ކޮވިޑް ހާލަތެއް ރަނގަޅެއްނުވާނެ\nޖެނުއަރީ 26, 2022 14:10\nއެހެންވިއްޔާ 2024ގައި ތިޔަ މައްސަލަ ފެށޭނީ!\nމަހުލޫފަކީ މިސަރުކާރައް ބަލަދުއަރާފަ ހުރިމީހެއްތަ؟\nއެއީޔޯ؟؟؟؟ ކޮވިޑް އޮއްވާ ކެންޕޭނުގަޔާ ކުޅިވަރު ކަންތަކުގަ ރަށްރަށައް ދަތުރު ކުރެވިއަޖެ!!!! މިއުޅެނީ ކޮންވައްތެއްގެ ވޭރިއެންޓެއް؟؟؟ ވަކި ވަގުތަކު ވަކި ބަޔަކުކުރާ ވަކިކަމެއް ދެނެގަނެވޭ ވަރުގެ ކުޅަދާނަކަން ލިބިގެންވާ ވޭރިއެއްޓެއްކަންނޭންގެ މިހާރު އައިސްގެން މިއުޅެނީ !!\nޖެނުއަރީ 26, 2022 14:13\nމަހުލޫފުގެ ސަރީއަތް ފަށާފިއްޔާ އޭނަ ދައްކަންއުޅެނީ ސޯލިހުގެ ކޮންތަނެއްބާ؟\nޖެނުއަރީ 26, 2022 15:25\nބައްޕައާ ނުބެހެއްޗޭ. ޖޭވިޔަސް ބުނަންތަ ވާހަކައެއް. އިހަށްދުވަހު ސީދާ މިގެއަށްއަދީބުގެ ވައިފް އައީ. ތިބުނާ ފައިސާތައް ގެންދިޔަ އެންމެން އަދަދާއެކީގަ ބައްޕައަތުގަ އެބަހުރި\nޖެނުއަރީ 26, 2022 14:46\nތިހެންވިއްޔާ މީންދުވަހަކު ތިކޮވިޑު ހިޔެއްނުވޭ ރަނގަޅުވާނެހެން. އަނެއްްކާ ހަތްހުވާ ނުފޫޒު ފޯރުވަނީބާ؟\nޖެނުއަރީ 26, 2022 15:35\nކޯޓުތަށް ސިޔާސީވެފަ އޮތްވަރުމިފެއްނަނީ. އަދުލު އިންސާފެއްނެއް. ކޮރަޕްސަނާ ވައްކަން ހަލާލު ކޮށްފި. ދީނެއް ގައުމެއްނެއް. ސިޔާސީ މީހަކަށް ވެއްޖިއްޔާ ދުނިއެމަތިން ރެކިގަނެވިދާނެ ކޮންމެކަމަކުން. ގާނޫނުތައް ހެދެނީ ނިކަމެތިން އިތުރަށް ނިކަމެތިކުރަން، ރައްޔިތުން ހަމަ އޯކޭ އަދިވެސް.\nޖެނުއަރީ 26, 2022 16:53\nހެއްވާ ކަމަކީ ރޔ ގެ ޝަރީއްޔަތް މާދަމާ އަށް ތާވަލް ކުރީމަ .\nވަކިވަރަކަށްވުރެ ބޮޑަށް ގޮތް ހުސްވީމަ ވާގޮތް .\nޖެނުއަރީ 26, 2022 17:11\nމިހާލަތުގައި އެހެން ދިވެއްސެއްގެ ޝަރީޢަތްކުރިއަށްދާނެތޯ؟ ކުރިއަށް ދާނެނަމަ، ތީ އިންސާފު ގާއިމުކުރާގޮތްތޯ؟\nޖެނުއަރީ 26, 2022 17:28\nކޮންމެ ހިންޏެއް ބިންބިފުކެއް ކިއްޔާ މާރަނގަޅު ވާނެ.\nބުނެފިދޯ މިހާރު ދެންފެންނަ ވައްތަރު މާއަވަހަށް ފެތުރޭނެ އޭ\nޖެނުއަރީ 26, 2022 17:35\nމި ވެރިކަމުގައި ތިޔަ ވިދާޅުވާ ޚިޔާނާތުގެ މައްސަލައެއް ނުބަލާނެ\nޖެނުއަރީ 26, 2022 17:45\nޑަބްލިޔު އެޗްއޯއިން އެބުނަނީ މިކަން ނެތޭނިމޭކަށް ، ދެން ހިޔާނާތުގެ މައްސަލައެއް ކޯޓުގައި އޮވެ އޭނަހުންނަންވީ މަޤާމުގައިތޯ ، ކޮބާދެން އިންސާފް ، ވަކި މީހަކުވީމަ މައްސަލަ ނިމެންދެން ޖަލުގައި\nޖެނުއަރީ 26, 2022 18:19\nމަހްލޫފުގެ ސަރީއަތްކުރިއައްގެންދެވޭނީ ކޮމަންޑޫ ދާއިރާގެ ކެމްޕޭންނިންމާފަ މަހްލޫފްމާލެއައިސްގެންދޯ\nޖެނުއަރީ 26, 2022 20:10\nމީދެން ކިހާދެރަކަމެއް ކޮބާ ސްކޫލްތަކުގެ އަހަރެމެންގެ ޅަދަރިންެގެ ހައްގު މަހްލޫފް ވީމަ ކޮވިޑް މާލޭ ސްކޫލްތަކުގަ ޓީޗަރުންނާ ކުދިން ހަމަ ނުވޭ ބައެއް ކްލާސްތަކުގަ ދެތިންކުދިން ތިބެނީ ޓީޗަރުންނާ ކުދިންތަށް ބަލިވެގެން ސްކޫލަކަށް ނުދެވޭ ކްލާސްތަކަށް ދާދެތިންކުދިން ފިލާވަޅެއް ނުލިބި ގަޑި ނިންމާފަ ގެއަށް.... އޮންލައިންކުރާނަމަ ކުދިންނަށް ކިޔެވޭނެނު.. ބައްޔާއެކު އުޅޭށޭ ބުންޏަކަސް ބަލިވީމަ އެހެނެއް ނުވެޔޭ ރަށްރަށު ކުދިންނަށް އެބަކިޔެވޭ އޮންލައިންކޮށް އެކަމު މާލޭގަ މި ކޮވިޑް އުތުރެނީ... މުގައްރަރު ނިިންމާލެވިދާނެ މިހާލަތުގަ އެންމެން ބަލިވެ ތިއްބާ... މީނަގެ ޝަރިއަތް މި ބައްޔާއެކު ކުރިޔަށް ނުގެންދެވޭ ކޮން މޮޔައެއް މިގޮވަނީ\nޖެނުއަރީ 26, 2022 20:34\nރައްޔިތުން ކޮންއިރަކު ހުއްދަދިނީ ކޯޓުން ބޭނުންވީމާ ބޭނުން މީހެއްގެ ޝަރިޔަށް އަވަސްކޮށްފަ ފަސްކުރަން. ފުލުހުންނާއި ޕްރޮސެކިއުޓަރ އާއި ކޯޓްތަކުން ރައްޔިތުންގެ ކަންކަންކުރަންވީގޮތް ގާނޫނުއަސާސީ އާއި ގާނޫނުތައް މެދުވެރިކޮށް ރައްޔިތުންވަނީ އަމިއްލަޔަށް ކަޑައޅާފައި. ވަކި މީހެއްވީމާ ޚައްސަ ކުރަންވީ ކަންކަންވެސް ރައްޔިތުން ވަނީ ގާނޫނުގައި ކަޑައަޅާފައި.\nޖެނުއަރީ 26, 2022 21:50\nޔާމީނުގެ ޝަރީއަތް އޮންނާނެ ދެވިލާގަނޑު ދޭތެރެއިންވެސް ތީދޯ އެބުނާ އިންސާފުން ޝަރީޢަތް ކުރުމަކީ؟ ތިޔަ ކޯޓް ތަކުގައި ތިތިބަ ކޮރަޕްޓް ގާޒީންތަކަށް ރަނގަޅު ފިލާވަޅެއް ލިނޭނެ އިންޝާﷲ\nޖެނުއަރީ 27, 2022 03:22\nރައްޖެއިން ކޮވިޑްގެ އައު ވޭރިއެންޓެއް ކަމުގައިވާ “މަޙްކޫފް ވޭރިއެންޓް” ފެނިއްޖެ 😀😀